އެމެރިކާ އަސްކަރިއްޔާގެ ޓުވިޓާ އެކައުންޓެއް ހެކްކޮށްފި - Tech News Maldives\nއެމެރިކާ އަސްކަރިއްޔާގެ ޓުވިޓާ އެކައުންޓެއް ހެކްކޮށްފި\nމުހައްމަދު ރައްޔާން • 25 އޭޕްރީލު 2021\nއެމެރިކާގެ އަސްކަރިއްޔާގެ ސްޕެޝަލް އޮޕަރޭޝަންސް ކޮމާންޑް ސެންޓްރަލް ގެ ޓްވިޓާ އެކައުންޓު ހެކްކޮށްފައިވާ ކަމަށް އެ ޔުނިޓުން ހާމަކޮށްފިއެވެ. މިކަން ހާމަކޮށްފައިވަނީ "އަފްޣާނިސްތާން، އިސްލާމިކް ސްޓޭޓް" ލިޔެ އެ ޔުނިޓުގެ ޓްވިޓާ އެކުންޓުން ކޮށްފައިވާ ޓުވީޓަކާއި ގުޅިގެންނެވެ.\nމިކަން ހާމަކޮށް ކޮށްފައިވާ ޓްވީޓެއްގައި އެ ޔުނިޓުން ހާމަކޮށްފައިވާ ގޮތުގައި ފާއިތުވި 12 ގަޑިއިރު ތެރޭގައި އެ ޔުނިޓުގެ ޓްވިޓާ އެކައުންޓު ހެކްކުރި ފަރާތަކުން ވަނީ އޮޅުންއަރާ ފަދަ މައުލޫމާތުތަކެއް ޓުވީޓު ކޮށްފައިއެވެ.\nސްޕެޝަލް އޮޕަރޭޝަންސް ކޮމާންޑް ސެންޓްރަލް އަކީ އެމެރިކާއިން މެދުއިރުމަތީގައި އާއި އޭޝިއާ ސަރަހައްދުގައި ހިންގާ އަސްކަރީ އޮޕަރޭޝަންތަކުގައި ސްޕެޝަލް އޮޕަރޭޝަންސް ރާވައި ހިންގުމުގެ ޒިންމާ އުފުލާ ޔުނިޓެކެވެ.\nމީގެ ކުރިންވެސް އެމެރިކާގެ އަސްކަރިއްޔާގެ އެކި ޓުވިޓާ އެކައުންޓުތަކުން ވަނީ މިފަދަ އާދަޔާ ހިލާފު ޓުވީޓު ތަކެއް ކޮށްފައިއެވެ. އެގޮތުން މާރިޗު މަހުގައި އެމެރިކާގެ ނިއުކްލިއާ ހަތިޔާރުތަށް ބެލެހެއްޓުމުގެ ޒިންމާ ހަވާލުވެފައިވާ ސްޓްރެޓީޖިކް ކޮމާންޑުގެ ޓުވިޓާ އެކަންޓުންވެސް ވަނީ މިފަދަ ގޮތްނޭނގޭ ޓުވީޓެއް ކޮށްފައިއެވެ. މި ޓުވީޓު ކުރެވުނުތާ މާގިނަ އިރެއްނުވެ އެ ޔުނިޓުން ވަނީ މިއީ އޮޅިގެން ކުރެވުނު ޓުވީޓެއްކަން ހާމަކޮށް މައާފަށް އެދިފައިއެވެ.\nއެމެރިކާގެ ސްޓެރެޓީޖިކް ކޮމާންޑުގެ ޓުވިޓާ އެކައުންޓުން ކުރެވުނު ޓުވީޓަކީ އެ އެކައުންޓު މެނޭޖުކުރާ ފަރާތުގެ ތުއްތު ދަރިފުޅު ކޮށްފައިވާ ޓުވީޓެއްކަން ހާމަކޮށް އެ ޔުނިޓުން ވަނީ އެއެކައުންޓު ހެކްނުވާކަން ޔަގީންކޮށްދީފައިއެވެ. ނަމަވެސް މިއާއި ހިލާފަށް ސްޕެޝަލް އޮޕަރޭޝަންސް ކޮމާންޑް ސެންޓްރަލް އިން ހާމަކޮށްފައިވަނީ އެ ޔުނިޓުގެ އެކައުންޓު ހެކްވެފައިވާ ކަމަށެވެ.\nޓުވިޓާ ބޭނުންކުރާ ގިނަ މީހުން ވަނީ މިކަން ގަބޫލުކުރުމަށް ދެކޮޅު ހަދާފައިއެވެ. އަދި މިއާއި އެކު އެމެރިކާގެ އަސްކަރިއްޔާގެ ޓުވިޓާ އެކައުންޓު ތަކަށް ހަޖޫޖެހުން ވަނީ އިތުރުވެފައިއެވެ.


މަޖިލީހަށް ޒުވާނުން ކުރިމަތިލާ އަދަދު އިތުރުވަނީ | Jazeera\tމަޖިލީހަށް ޒުވާނުން ކުރިމަތިލާ އަދަދު އިތުރުވަނީ - Jazeera\nމަޖިލީހަށް ޒުވާނުން ކުރިމަތިލާ އަދަދު އިތުރުވަނީ\nއަހުމަދު އަލީ December 3, 2018 150 views0\nޒަމާނީ ޑިމޮކުރޮސީގެ ނިޒާމެއް އުފެދި އަދި މަލްޓި ޕާޓީ ސިސްޓަމަށް، ދިވެހިރާއްޖޭގެ ސިޔާސީ މިސްރާބު ބަދަލުވީ 2004 ވަނަ އަހަރުއެވެ. އެއާއެކު ގިނަ ސިޔާސީ ޕާޓީ ތަކެއް އުފެދި، ސަރުކާރުން ކުރަމުން އަންނަ ނޭދެވޭ ކަންތައްތަކަށް ބަހުސް ކުރެވެން ފެށުނެވެ. މަލްޓި ޕާޓި ސިސްޓަމެއްގައި ރައްޔިތުންގެ މަޖިލީހަށް މެމްބަރުން ހޮވަނީ އެކި ދާއިރާތަކަށް ބަހައިލައިގެން، އެދާއިރާއެއްގެ ރައްޔިތުންގެ ތެރޭގައި ނެގޭ ވޯޓަކުންނެވެ. ކޮންމެ މެމްބަރަކީވެސް ސިޔާސީ ޕާޓީއެއް ރަމްޒުކުރާ މެމްބަރަކަށް ވާއިރު، މިނިވަން މެމްބަރުން މަޖިލީހަށް ކުރިމަތިލަނީ ވަރަށް ވެސް މަދުންނެވެ. މީގެ ކުރިން ޒުވާނުން މަޖިލީހަށް ކުރިމަތިލާ މިންވަރު މަދުކަމުގައި ވީނަމަވެސް، މި ފަހަކަށް އައިސް މަޖިލީހަށް ޒުވާނުން ކުރިމަތީލާ މިންވަރު ކުއްލިއަކަށް އިތުރު ވެއްޖެއެވެ. ކުރިޔައް އޮތް މަޖިލީސް އިންތިޚާބަށްވެސް ވަރަށް ގިނަ އަދަދެއްގެ ޒުވާނުން ކުރިމަތިލުމަށް ޝައުގެވެރިކަން ފާޅު ކުރަން ފަށައިފައިވާއިރު، މީގެ ކުރިން ޒުވާނުންނަށް މަޖިލީހަށް ކުރިމަތި ލުމުގެ ފުރުސަތު ނުލިބެނީ ކަމަށްވެސް ވެދާނެއެވެ.\nކޮންމެއަކަސް، ޒުވާނުންނަށް މަޖިލީހުން ފުރުސަތުތައް ދޭން އެބަޖެހެއެވެ. މީގެ ކުރިން ޒުވާނުންނަށް ޚިޔާލުފާޅުކުރުމުގެ މަގު ބަންދުކޮށްފައި އޮތް އޮތުން ނިމުމަކަށް ގެނެސް، ގައުމު ހިންގުމުގައި ޒުވާނުންގެ ބަސްވެސް އަހަންވެއްޖެއެވެ. އިހަކަށް ދުވަހު ރައްޔިތުންގެ ބޮޑު ޢަޤްލަބިއްޔަތަކާއިއެކު ހޮވިގެން މަޖިލީހުގައި މެމްބަރުކަން ކުރި ވަރަށް ގިނަ އިއްޒަތްތެރިން ހޭވި ހަޑި ބޭޒާރު ވެއްޖެއެވެ. މާޒީއަށް ބަލާއިރު ދޯދިޔާ ވިސްނުމުގެ މީހުން ރައްޔިތުންގެ މަޖިލީސް ހިސޯރުކޮށް ގާނޫނުތައް ހަދައި އެއަށް އަމަލު ކުރަމުން އައީ، އެބައެއްގެ އަމިއްލަ އެދުން އިސްކުރައްވައިގެންނެވެ. އެތަކެއް މެމްބަރުންނެއް ކޮރޮޕްޝަންގެ ތެރޭގައި ގެެެއްލި ހަލާކުވެގެން ދިޔައިރު، ރައްޔިތުން ތިބިީ ބަލާށެވެ. ނަތީޖާއަކަށްވީ ރައްޔިތުންގެ މަޖިލީހަށް ކުރަމުން އައި އިތުބާރު ގެއްލިދިއުމެވެ. މިހެންވީއިރު މިފަހަރު ރަނގަޅު ޒުވާނުންނަތަކަކަށް ފުރުސަތުދީ އަލުން އެ އިތުބާރު ހޯދާން އެބަޖެހެއެވެ. ޒުވާނުންގެ ބަހަށް ބީރުކަންފަތެއް ދީފިނަމަ، ގައުމު ކުރިއަރާނީ ކިހިނަކުންތޯ ވެސް މީ ހިތާހިތާ ކޮށްލެވޭ ސުވާލެކެވެ.\nރައްޔިތުންގެ މަޖިލީހަކީ ގައުމުގެ ޤާނޫނު އިތުރަށް ފުރިހަމަކޮށް، އެއަށް ގެންނަން ޖެހޭ އިސްލާހުތައް މަޝްވަރާ ކޮށް އަދި ސަރުކާރު ޖަވާބުދާރީ ކުރާތަނެކެވެ. ކުރުގޮތަކަށް ބުނާނަމަ، ރައްޔިތުންގެ ވެރިކަމެއް ގައުމުގައި ހިިންގުމުގައި އެންމެ އިސް ދައުރެއް އަދާކުރާ ތަނެވެ. މިފަދަ މުހިއްމު ތަނެއްގައި ޒުވާނުންގެ ޚިޔާުލުފާޅުކުރުން ވެގެން ދާނީ ވަރަށް ވެސް ބޭނުންތެރި ކަމަކަށެވެ. ގައުމު އިސްލާހުގެ މަގުން ކުރިއަށް ގެންދިޔުމަށް، ހިއްވަރުގަދަ އަދި ކެރިގެން ބަސް ބުނާނެ ޒުވާނުންތަކެއް އެންމެ ކުރީ ސަފުގައި ކޮންމެހެންވެސް ނިކުންނަން އެބަޖެހެއެވެ. ޒަމާނާ އެއްގޮތަށް ގައުމު ކުރިޔަށް ގެންދިޔުމުގައާއި ތަހުޒިބީ މުޖުތަަމައެއް ބިނާ ކުރުމުގައި ޒުވާނުން، އިސް ދައުރެއް އަދާ ކުރަން ޖެހެއެވެ.\nއިގްތިސޯދީ ކަންކަމުގައި ޒުވާނުންގެ ވިސްނުން ބޭނުންކޮށްގެން އިތުރަށް ފުރިހަމަ ކުރެވިދާނެ ކަމަށް އަޅުގަނޑު ދެކެމެވެ. މިކަންތައްތައް ހާސިލް ކުރެވެން އޮތީވެސް ކޮރަޕްޓް ނުވާނޭ ފަދަ ގައުމާއި ދީނަށްޓަކައި ކެރިގެން މަސައްކަތް ކުރާނޭ ޒުވާނުންތަކެއް ރައްޔިތުންގެ މަޖިލީހަށް ހޮވައިގެންނެވެ. ކުޅިވަރާއި އިޖްތިމާއީ ދާއިރާ ވަރުގަދަކޮށް ފުރިހަމަ ކުރެވޭނީވެސް ޒިންމާދާރު ޒުވާނުންތަކެއް އެކަންކަމާއިގެން އުޅެގެންނެވެ. ދުނިޔޭގައި ތަހުޒީބުވެފައިވާ ބޮޑެތި ގައުމުތަކުން ކަން ކުރާގޮތް ބަލައި، އެކަންކަމުން އިބުރަތް ހާސިލްކޮށްގެންނެވެ. ގައުމުގެ މިސްރާބު ކަނޑައެޅުމުގައި ޒުވާނުންގެ ހިއްސާ އިތުރުކޮށް، ކިޔަވައިގެން ތިބި ތާޒާ ވިސްނުމުގެ ޒުވާނުން ބޭނުންކޮށްގެން ގައުމު ސަލާމަތުގެ އައްސޭރިއަކަށް ގެންދެވިދާނެކަން ޔަގީނެވެ.\nކުރިޔަށް އޮތް ރައްޔިތުންގެ މަޖިލީސް އިންތިހާބުގައި ވާދަކުރަން ގިނަ ޒުވާނުންތަކެއް ޝައުގެވެރިކަން ފާޅު ކުރުންމީ ގައުމަށް އަންނަ ހެޔޮ ބަދަލެއް ކަމުގައި ދެކި، ގައުމަށްޓަކައި އަދަށްވުރެ ފެހި، ފަހި އަދި ފާގަތި މާދަމާއަކަށް ފަރުދީ ޒިންމާ އަދާކުރުން މުހިންމެވެ.


ޢިލްމު އެދިގޮވަނީ ޢަމަލުކުރުމަށް4– DhiSalafiyyah\nޢިލްމު އެދިގޮވަނީ ޢަމަލުކުރުމަށް 4\n19/12/2012 އަޚްލާޤްއައްޝައިޚް ޝިހާމް މުޙައްމަދު\nބުޚާރީއާއި އަދި މުސްލިމުގައި މުޢާވިޔަތު رضي الله عنه ގެ އަރިހުން ރިވާވެގެންވާ ޙަދީޘް އެއްގައިވެއެވެ.\n((مَنْ يُرِدِ اللَّهُ بِهِ خَيْرًا يُفَقِّهْهُ فِي الدِّينِ))\nމާނައީ: ” ﷲ ތަޢާލާ މީހަކަށް ހެވެއް އިރާދަކުރައްވާނަމަ، އޭނާ ދީނުގައި ފިޤުހުވެރި ކުރައްވައެވެ. [އެބަހީ: ދީނުގެ ޢިލްމު ދެއްވައެވެ.]”\nމިޙަދީޘްގައި އެކަލޭގެފާނު ޙަދީޘް ކުރައްވަނީ ‘ހެވެއް އިރާދަކުރައްވާނަމަ’ މިފަދައިންނެވެ. މިހެން އެކަލޭގެފާނު ޙަދީޘް ކުރެއްވުމުން ދޭހަވަނީ ދީނުގައި ފިޤުހުވެރިވާމީހާގެ މާތްކަމާއި، ޝަރަފާއި އަދި އޭނާގެ ޢިލްމުގެ ސަބަބުން އޭނަޔާށް ޙާސިލް ކުރެވޭނެ ހެޔޮކަމުގެ ބޮޑުކަމެވެ. އެހެންވެ މުސްލިމަކު ދީނުގެ ޢިލްމު ހޯދަން މަގެއް އިޚްތިޔާރުކުމަކީ ﷲ ތަޢާލާ އޭނަޔަށް ހެވެއް އިރާދަކުރައްވައިފި ކަމުގެ ޢަލާމާތެކެއެވެ.\nއިބްނުލް ޤައްޔިމް ރަޙިމަހުﷲ ވިދާޅުވިއެވެ.\n“ﷲ ތަޢާލާ އޭނަޔަށް ހެވެއް އިރާދަކުރައްވާ، ދީނުގައި ފިޤްހުވެރިކުރައްވައިފިނަމަ އެޢިލްމަށް ޢަމަލުކުރަން އޭނަގެ މައްޗަށް ލާޒިމުކުރެއެވެ. އެހެން ނަމަވެސް އޭނާއަށް ޢިލްމުދެއްވާ، އެޢިލްމަކާ އެއްގޮތަށް އަމަލުނުކުރާނަމަ، އޭނާއަށް ﷲ ތަޢަލާ ހެވެއް އިރާދަކުރެއްވިކަމަކަށް ދަލީލެއް ނުކުރެއެވެ.”\nމީހަކު ދީނުގައި ފިޤުހުވެރިވެ، ނުވަތަ ދީނުގެ ޢިލްމު ޙާސިލްކޮށް، އެޢިލްމާ އެއްގޮތަށް އަމަލުކޮށް އަދި އޭނަގެ މަގްޞަދަކީ ޖާހިލުކަން އޭނަގެ ކިބައިން ފިލުވުމާއި، ﷲ ތަޢާލާޔަށް ޙައްޤުވެގެންވާގޮތުގައި ޢިލްމާއި މަޢްރިފާގެމަތީ އެއިލާހަށް އަޅުކަން ކުރުން ކަމުގައި ވާނަމަ، އޭނާއަށް ރަސޫލުﷲ ސައްލަﷲ ޢަލައިހިވަސައްލަމަ ޙަދީޘްގައި ބަޔާން ކޮށްފައިވާ ހެޔޮކަން ޙާސިލްވާނެއެވެ.\nއަދިވެސް އިބްނުލް ގައްޔިމް ރަޙިމަހުﷲ ވިދާޅުވެފައިވެއެވެ.\n“އޭނަޔަށް ޢިލްމުދެއްވާ، އެޢިލްމަކާ އެއްގޮތަށް ޢަމަލުނުކުރާނަމަ އޭނަޔަށް ﷲ ތަޢަލާ ހެވެއް އިރާދަ ކުރެއްވިކަމަކަށް ދަލީލެއް ނުކުރެއެވެ. މިޙާލަތުގައި ﷲ އޭނާއަށް ދެއްވި ޢިލްމަކީ ހެވެއް ދެއްވުމަށް ޝަރުތުކުރާކަމެވެ. އެހެން ނަމަވެސް ޢިލްމަށް ޢަމަލުކުރިމީހާގެ މައްޗަށް (ހެޔޮ ޙާސިލްވުން) ވާޖިބުކުރެއެވެ.”\nޢިލްމު ހޯދުމުގެ މަގްޞަދަކަށް ވާންޖެހޭނީ އެޢިލްމާއި އެއްގޮތަށް ޢަމަލުކުމެއެވެ. އަދި ޙައްޤުވެގެންވާ ގޮތުގައި ﷲ ތަޢާލާއަށް އަޅުކަން ކުރުމެއެވެ. އަޅުކަންތަކުގެ މައްޗަށް ޢިލްމު އިސްކުރެވުނު ސަބަބކީ މިއީއެވެ.\nޙައްޤުގޮތުގައި ﷲއަށް އަޅުވެތިވެވޭނީ ދެކަމެއް ފުރިހަމަ ވެގެންނެވެ. އެއީ ޢިލްމު ޙާސިލްކޮށްގެންނާއި އެޢިލްމާ އެއްގޮތަށް ޞާލިހު ޢަމަލެކޮށްގެނެވެ. މީހެއްގެ ކިބައިގައި ޢިލްމުހުރެ، އެޢިލްމަށް ޢަމަލުނުކުރާ ކަމުގައިވާނަމަ އޭނާއަށް ޙައްޤުގޮތުގައި ﷲއަށް އަޅުވެތިއެއް ނުވެއެވެ. އަދި ހަމައެފަދައިން އޭނާ ޢަމަލުތަށް ކުރިކަމުގައިވީނަމަވެސް ޢިލްމު އޭނަގެ ކިބައިގައި ނެތްނަމަ އޭނާއަކަށް ޙައްޤުގޮތުގައި ﷲއަށް އަޅުވެތިނުވެވެ.\nﷲ ތަޢާލާ ވަޙީކުރައްވާފައިވަނީ:\n(هُوَ الَّذِي أَرْسَلَ رَسُولَهُ بِالْهُدَىٰ وَدِينِ الْحَقِّ لِيُظْهِرَهُ عَلَى الدِّينِ كُلِّهِ وَلَوْ كَرِهَ الْمُشْرِكُونَ) [التوبة ٣٣]\nމާނައީ: “އެކަލާނގެއީ ތެދުމަގާއި، ޙައްޤު ދީނާއިގެން، އެކަލާނގެ ރަސޫލާ ފޮނުއްވި ކަލާނގެއެވެ. (އެއީ) މުޝްރިކުން ނުރުހުނު ކަމުގައިވިޔަސް، އެންމެހާ ދީންތަކުގެ މައްޗަށް އެދީން ފާޅުކުރެއްވުމަށްޓަކައެވެ.”\nމިއާޔަތުގައި ﷲ ތަޢާލާ ބަޔާންކޮށްފައިވާ اَلْهُدَى “ތެދުމަގު” ނުވަތަ ހިދާޔަތަކީ: ފައިދާކުރުވަނިވި ޢިލްމެއެވެ. އަދި وَدِينِ الْحَقِّ “ޙައްގު ދީން” އަކީ: އެޢަމަލު ތަކެއްގެ ސަބަބުން ﷲއަށް ކުއްތަންވެވޭ ސާލިޙް ޢަމަލުތަކެވެ.


އެސްފީނާ ޖެހިފައިވާ މީހުންނަށް ފެންނަ ބައެއް ހުވަފެން – Dhen.mv\nދެން އެމްވީ October 8, 2021 - 10:21 am\nހުވަފެނަކީ3ގޮތަކުން އިންސާނުންނަށް ފެންނަ އެއްޗެކެވެ. ބައެއް ހުވަފެނަކީ މާތް ﷲގެ ހަޒުރަތުން އަންނަ ތެދު ހުވަފެނެވެ. އަނެއްބައި ހުވަފެނަކީ އިންސާނާގެ ސިކުނޑީގައި ހުންނަ މަޢުލޫމާތު ނުވަތަ އިންސާނާ ކުރާ ކަންކަމާއި ގުޅިގެން ފެންނަ ހުވަފެނެވެ. އަނެއްބައި ހުވަފެނަކީ ޝައިޠާނާ ތިމާ ބިރުގަންނަވާ މާޔޫސް ކުރުމަށް ދައްކާ ހުވަފެނެވެ. އެހެންކަމުން އިންސާނާއަށް ފެންނަ ހުވަފެނަކީ އިންސާނާގެ ދިރިއުޅުމާއި ގުޅިފައިވާ އެއްޗެކެވެ.\nޙާނީ ބަލިތައް ކަމުގައިވާ އެސްފީނާ، ޙަސަދަ، ސިޙުރު އަދި ޖިންނި އަވަލުމަކީ މިކަންކަމާއި ޖިންނި ޝައިޠާނުންނާއި އިންސާނުންގެ ނުބައި ނަފްސާ ގުޅިފައިވާ ކަންކަމެވެ. އެހެންކަމުން މިފަދަ ކަންކަން ޖެހުމުން އިންސާނާއަށް ނިދީގައި ތަފާތު ގޯނާތައް ކުރިމަތިވެއެވެ. މިކަންކަމާ ގުޅިފައިވާ ހުވަފެންތައް ފެނެއެވެ. އަދި މިފަދަ ހުވަފެންތަކަކީ އެފަދަ ބައްޔެއް ޖެހިފައިވާ ކަމުގެ ޢަލާމާތެކެވެ.\nއެގޮތުން އެސްފީނާ ޖެހުމުން ވެސް މި ފަދަ ހުވަފެންތަކާ ކުރިމަތިލާން ޖެހެއެވެ. އެގޮތުން މި ހިމަނާލަނީ އެސްފީނާ ގެ ސަބަބުން ފެނިދާނެ ބައެއް ކަހަލަ ހުވަފެންތަކެވެ.\n• ޒާތްޒާތުގެ ސޫފި\n• ކުއްތާ ނުވަތަ ކުއްތާ ތަކެއް\n• ޖިންނިއެއް ބަލަން ހުންނާތީ ފެނުން\n• ބޭކާރު ހުސްވާހަކަތައް ދެއްކުމާއި މީހުނަށް އައިބު ކިޔައި ޣީބާ ބުނެ ފުރައްސާރަކޮށް މަލާމާތް ކުރާތީ ފެނުން، މީހުންގެ ޒާތީ ކަންކަމާއި ބެހި ފާޑު ކިޔާތީ ފެނުން.\n• ހިނި ނުވަތަ ކުދިކުދި އެފަދަ ސޫފި\n• ހުވަފެނުގައި ލޯ ފެނުން ނުވަތަ އެއްކޮށް ފޮރުވިގެން ތިބޭ އަންހެނުން ހުވަފެނުގައި ފެނުން\n• އެމީހުނަކީ އެމީހުންގެ އެސްފީނާ ވަރުގަދަ ބައެއްކަމަށް ނުވަތަ އެމީހުންގެ އެސްފީނާ އެހެން މީހުނަށް ޖެހޭ މީހުން ކަމަށް މަޝްހޫރުކޮށް އެނގިފައިވާ މީހުން، ތިމާއާއި ދިމާއަށް، ތޫނު / ޙަސަދަވެރި / ނުރުހުމުގެ / އަނިޔާވެރި ނަޒަރަކުން ބަލާތީ ފެނުން. އަދި އެމީހުންގޭ ލޯ ނުބައި ސިފައެއްގައި ފެނުން.\n• ގަބުރާއި މަރުވެފައި ތިބޭ މީހުން\n• ތިމާއަށް ތިޔަހުރީ އެސްފީނާ ޖެހިފައޭ ބުނާއަޑު އިވޭ ހުވަފެން\n• ތިމާއާއިމެދު ހަސަދަވާކަމަށް އޭނާގެ ޢަމަލާއި ބަހުގެ ސަބަބުން ޝައްކު އުފެދިފައިވާ މީހަކު ފެނުން\n• އެސްފީނާގެ ވާހަކަ ނުވަތަ ޙަސަދައިގެ ވާހަކަ، ނުވަތަ އެދެކަމުގެ ވާހަކަ ނަންގަނެވިގެންވާ އާޔަތެއް ނުވަތަ އާޔަތްތައް\nޔާންވެ ދިޔަ ފަދަ ހުވަފެނެއް ފެނުނު ނަމަ ވެސް، އެހުވަފެންތައް ވެސް ހިމެނިގެން ދަނީ ނުރުހެވޭ ނުވަތަ ނުބައި ހުވަފެނުގެ ތެރޭގައެވެ. އެހެންކަމުން އެފަދަ ހުވަފެނެއް ފެނިއްޖެ ނަމަ ނުބައި ހުވަފެނެއް ފެނުމުން ޢަމަލު ކުރުމަށް ސުންނަތުގައި އައިސްފައިވާ ގޮތްތަކަށް ޢަމަލުކުރާށެވެ. އޭރުން އޭގެ ގެއްލުން ނުފޯރައި މާތް ﷲގެ އިރާދަފުޅުން ރައްކާތެރިކަން ލިބިގެންދާނެއެވެ.\nހަމަ އެހެންމެ ނިދާއިރު ވުޟޫކޮށް، ނިދާ އިރު ކިޔުމަށް އައިސްފައިވާ ޒިކުރު ތަކާއި ދުޢާތައް ކިޔުމަށް ޚާއްސަ ސަމާލުކަމެއް ދޭށެވެ. ޚާއްސަކޮށް އާޔަތުލް ކުރުސި ކިޔުމަށް ހަނދާން ކުރާށެވެ. މިފަދަ ހުވަފެނެއް ފެނިލާއިރަށް ބިރުން އުޅުމުގެ ބަދަލުގައި މިދެންނެވި ކަންކަން ހަނދާނުގައި ބަހައްޓައި ޢަމަލުކުރަމާ ހިނގާށެވެ. އޭރުން މާތް ﷲގެ ރަޙުމަތާ އެކު ސަލާމަތްކަން ލިބޭނެއެވެ.


ތިރީގައި މިދަންނަވާ މަޤާމުގައި މަސައްކަތް ކުރެއްވުމަށް ޝައުޤުވެރިވާ ފަރާތްތަކަށް ވަޒީފާގެ ފުރުޞަތު ހުޅުވާލަމެވެ. މިވަޒީފާއަށް ބޭނުންވަނީ މަސައްކަތުގައި ގިނަވަގުތު އުޅެވޭ މަސައްކަތަށް ޝައުޤުވެރިކަން ހުރި ޤާބިލް މީހެކެވެ.\nފޯކައިދޫ ސްކޫލް، ށ.ފޯކައިދޫ، ދިވެހިރާއްޖެ.\nސާނަވީ ތަޢުލީމް ފުރިހަމަ ކުރުން\nމަތީ ސާނަވީ ތަޢުލީމް ފުރިހަމަ ކުރުން\nކިޔަވައި ދިނުމުގެ ރޮގުން ޤައުމީ ސަނަދުތަކުގެ އޮނގަނޑުގެ ލެވެލް 4ގެ ސަނަދެއް ހާސިލް ކުރުން\nޝަރުތު 1 ގެ މުސާރަ (މަހަކު) 4500.00 ރުފިޔާ ސަރވިސް އެލަވަންސް: 1500.00 ރުފިޔާ\nޝަރުތު2ގެ މުސާރަ (މަހަކު) 5500.00 ރުފިޔާ ސަރވިސް އެލަވަންސް: 1500.00 ރުފިޔާ\nޝަރުތު3ގެ މުސާރަ (މަހަކު) 6090.00 ރުފިޔާ ސަރވިސް އެލަވަންސް: 2500.00 ރުފިޔާ\nއިތުރުގަޑީގެ ފައިސާ: އިތުރު ގަޑީގައި މަސައްކަތް ކުރަން ޖެހޭނަމަ، ހަމަޖެހިފައި އޮންނަ އުޞޫލެއްގެ މަތިން އިތުރު ގަޑީގެ ފައިސާ ދެވޭނެ އެވެ.\n1. ދަރިވަރުންނަށް އުނގަންނައިދިނުމުގެ އެންމެހާ ޙަރަކާތްތައް ރާވާ ހިންގުން.\n2. ޓައިމްޓޭބަލް އާއި އެއްގޮތަށް ކިޔަވައިދިނުން\n3. ސްކޫލްގެ ވަސީލަތްތައް އެންމެ ފައިދާ ހުރި ގޮތުގައި ބޭނުންކޮށް، ދަރިވަރުންގެ ނަތީޖާގެ ފެންވަރު މަތި ކުރުމަށް މަސައްކަތް ކުރުން.\n4. މުޖްތަމަޢާއި ސްކޫލާއި އޮންނަ ގުޅުމަކީ ބަދަހި ގުޅުމެއް ކަމަށް ހެދުން.\n5. އިސްވެދިޔަ ކަންތައްތަކުގެ އިތުރަށް ޚާއްޞަގޮތެއްގައި ހަވާލުކުރެވޭ އާއްމުގޮތެއްގައި ދިމާނުވާޒާތުގެ ބޮޑެތި މަސައްކަތްތަކުގައި، އަދި ކުއްލިގޮތެއްގައި ހަވާލުކުރެވޭ އަވަސް ކަންތައްތަކުގައި ވެރިން އަންގަވާގޮތުގެމަތިން، ފަރުވާތެރިކަމާއިއެކު ބަރާބަރަށް ޢަމަލުކުރުން.\nސިވިލް ސަރވިސްގެ ވަޒީފާއަށް އެދޭ ފޯމު (މިފޯމު ސްކޫލުންނާއި\nސިވިލް ސަރވިސް ކޮމިޝަނުގެ ވެބްސައިޓު(www.csc.gov.mv) އިން ލިބެން ހުންނާނެއެވެ.)\nސިވިލް ސަރވިސް އަށް\n/ ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން، މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއް ނެތްކަމަށް، އެމުވައްޒަފު ވަޒީފާ އަދާކުރާ އޮފީހުގެ ލިޔުން.\nލިބިފައިވާ ތަޢުލީމާއި ތަމްރީނު ދެނެގަތުމަށް ބޭނުންވާ ލިޔުންތައް (އެކްރެޑިޓް ކޮޕީ) އާއި މަސައްކަތުގެ ތަޖުރިބާ ދެނެގަތުމަށް، މަސައްކަތްކޮށްފައިވާ އިދާރާތަކުން ދޫކޮށްފައިވާ ލިޔުންތައް.\nވަޒީފާއަށް އެދޭ ފަރާތުގެ އައި.ޑީ ކާޑުގެ ދެފުށުގެ ސާފު ކޮޕީ.\n- ވަޒީފާއަށް އެންމެ ޤާބިލު ފަރާތެއް ހޮވުމުގައި ބެލޭނެ ކަންކަން.\n-މަސައްކަތުގެ ދާއިރާއިން ލިބިފައިވާ ތަޖުރިބާ.\n09 އޭޕްރީލް 2019 ވާ އަންގާރަ ދުވަހުގެ 10:00\nމިމަޤާމަށް މީހަކު ހޮވުމަށް އިންޓަރވިއުކުރުން އޮންނާނީ 09 އޭޕްރީލް 2019 ވާ އަންގާރަ ދުވަހުގެ 11:00 ގައި ފޯކައިދޫ ސްކޫލްގައެވެ.\nމަޢުލޫމާތު ސާފުކުރެއްވުމަށް ރަސްމީގަޑީގައި 6540542 ނަންބަރު ފޯނާ ގުޅުއްވުން އެދެމެވެ.\nސުންގަޑި: 09 އޭޕްރިލް 2019 1000


Eagles athun balinuve New salaamaiyvejje | Mihaaru\n20 މާޗް 2018 - 18:53 28 comments\nއެސްޓީއޯ މާލޭ ލީގުގައި މިއަދު ހަވީރު ކުޅުނު މެޗުގެ ފަހު ވަގުތު އަކުރަމް އަބްދުލް ގަނީ (އަކޫ) ޖެހި ގޯލުން ކްލަބް އީގަލްސްއާ 2-2 އިން އެއްވަރުކޮށް ނިއު ރޭޑިއަންޓް ބަލިނުވެ ސަލާމަތްވެއްޖެ އެވެ.\nއެހެން ނަމަވެސް މި މެޗު އެއްވަރުވުމާ އެކު މިދިޔަ އަހަރުގެ ދިވެހި ޕްރިމިއާ ލީގުގައި މާޒިޔާ އަތުން ބަލިވި މެޗަށް ފަހު ނިއު އިން ދަމަހައްޓަމުން އައި މޮޅުވުމުގެ ސިލްސިލާ އަށް 20 މެޗަށް ފަހު ވަނީ ނިމުމެއް އައިސްފަ އެވެ. މިދިޔަ އަހަރު މާލޭ ލީގުގައި ފުރަތަަމަ ބުރު އީގަލްސް އަތުން ނިއު 1-0 އިން ބަލިވިއިރު، ދެ ވަނަ ބުރުގެ މެޗު ނިމުނީ 1-1 އިން އެއްވަރުވެގެންނެވެ.\nމިއަދުގެ މެޗަށް ނިއު އިން ނެރުނު ފުރަތަމަ އެގާރައިގައި މިދިޔަ ސީޒަނުގައި އީގަލްސް އަށް ކުޅުނު ދެ ކުޅުންތެރިން ހިމެނެ އެވެ. އެއީ އިމްރާން ނަޝީދާއި ރިހާމް އަބްދުލް ގަނީ (ބޮބީ) އެވެ. އިމްރާން އަށް ފުރަތަމަ އެގާރައިން ޖާގަ ދިނީ ކާޑު ހަމަވުމުގެ ސަބަބުން ސަސްޕެންޑްވެފައިވާ ސްޕެއިނުގެ މިޑްފީލްޑަރު ކަންޑޭލާގެ ބަދަލުގަ އެވެ. މި މެޗުގައި ނިއުގެ ގޯލު ބެލެހެއްޓީ މުހައްމަދު ފައިސަލް އެވެ.\nއީގަލްސް އިން މި މެޗަށް ނުކުތީ މިދިޔަ މެޗުތަކުގައި ބަދަލު ކުޅުންތެރިޔެއްގެ ގޮތުގައި ނުކުތް އަހުމަދު ރިޒުވާން (ރިޒޭ) ފުރަތަމަ އެގާރަ އަށް ލައިގެންނެވެ.\nއީގަލްސް އިން މެޗުގެ 11 ވަނަ މިިނިޓްގައި ލަނޑެއް ޖެހުމާ ގާތަށް ޖެހިލި އެވެ. އޭރިއާ ތެރެއިން ނިއުގެ އަކުރަމް އަބްދުލް ގަނީ (އަކޫ) ކައިިރިން ނައްޓާލުމަށް ފަހު ރިޒޭ އެ ޓީމުގެ ބްރެޒިލް ފޯވާޑް ލުއިޒް އެޑުއާޑޯ ފޮނުވާލި ބޯޅަ ކީޕަރު ފައިސަލް ވަނީ މަތަކޮށްފަ އެެވެ. އެހެން ނަމަވެސް އޭގެ ދެ މިނިޓް ފަހުން އެޑުއާޑޯ ވަނީ ލިބުނު ފުރުސަތުގެ ބޭނުން ހިފައި އެ ޓީމަށް ލީޑުނަގައިދީފަ އެވެ.\nމެޗުގެ 18 ވަނަ މިނިޓްގައި ނިއު އަށް ނަތީޖާ ހަމަހަމަ ކޮށްދޭން ބޮބީ އަށް ރަނުގެ ފުރުސަތެއް ލިބުނެވެ. އޭރިއާ ތެރެއިން މުޅިން ހުސްކޮށްހުރެ ބޮބީ ފޮނުވާލި ބޯޅަ އީގަލްސްގެ ކީޕަރު ސްރީލަންކާގެ ސުޖަން ޕެރޭރާ ވަނީ މަތަކޮށްފަ އެވެ.\nއީގަލްސްގެ ލަނޑާ އެކު ނިއު އިން ކުރިއަށް ޖެހިގެން ކުޅެން ފެށި އެވެ. އަދި ލަނޑު ޖަހާނެ ފުރުސަތުތައް ތަނަވަސްކުރަން ފެށި އެވެ.\nއީގަލްސްގެ ދެ ވަނަ ލަނޑު ޖެހީ މެޗުގެ 26 ވަނަ މިނިޓްގައި އެޑުއާޑޯ އެވެ. ނިއުގެ ޑިފެންޑަރުންގެ އޮފްސައިޑް މަޅިން ސަލާމަތްވެ މުހައްމަދު ނާއިމް ދިން ބޯޅަ އެޑުއާޑޯ ވަނީ ފަސޭހަކަމާ އެކު ގޯލަށް ފޮނުވާލައިފަ އެވެ. އީގަލްސް ކުޅުންތެރިން މި ލަނޑު ޖެހިއިރު ތިބީ އޮފްސައިޑް ކަމަށް ބުނެ ނިއުގެ ކުޅުންތެރިންނާއި އޮފިޝަލުން ވަރަށް ބޮޑަށް މައްސަލަ ޖެއްސި އެވެ.\nމެޗުގެ 30 މިނިޓަށް ފަހު ވޯޓާ ބްރޭކް ދިން ގަޑީގައި ނިއުގެ ކުޅުންތެރިންނާއި ކޯޗު އޮސްކާ ބްރުޒޮން ވަނީ މެޗުގެ ލައިންސްމަން ނިއުޝާދު މުހައްމަދުގެ ނިންމުންތަކަށް ފާޑުކިޔައިފަ އެވެ.\nމެޗުގެ 41 ވަނަ މިނިޓްގައި އީގަލްސް އިން ތިން ވަނަ ލަނޑެއް ޖެހުމާ ގާތަށް ދިޔަ އެވެ. ނިއުގެ ފަހަތުން ހެދުނު ގޯހެއްގެ ފައިދާ ނަަގައި އީގަލްސް އިން އުފެއްދި އެޓޭކުގައި އޭރިއާ ތެރެއިން އިބްރާހިމް މުބީން (މުއްކި) އަށް ލިބުނު ބޯޅަ އޭނާ ފޮނުވާލި ނަމަވެސް ނިއު ޑިފެންޑަރުން ވަނީ ބްލޮކްކޮށްފަ އެވެ.\nއޭގެ ފަހުން ނިއުގެ ކުޅުންތެރިޔަކަށް އީގަލްސް ކުޅުންތެރިއަކު ކުރި ފައުލަކާ ގުޅިގެން އޭނާ އަށް ކާޑު ދެއްކުމަށް ބެންޗުގައި އިނދެ ނިއުގެ ކީޕަރު އިމްރާން މުހައްމަދު އެޕީލް ކުރުމުން މެޗުގެ ރެފްރީ އާދަމް ފަޒީލް ވަނީ އިމްރާނަށް ރީނދޫ ކާޑު ދައްކައިފަ އެވެ.\nފުރަތަމަ ހާފްގެ އިތުރުވަގުތުގައި ނިއުގެ ކޯޗު އޮސްކާ ވަނީ ބެންޗުން ފޮނުވާލައިފަ އެވެ. އޮސްކާ ބެންޗުން ފޮނުވާލި ރެފްރީ ފަޒީލްގެ ނިންމުންތަކަށް ތަކުރާރުކޮށް ފާޑުކިޔުމާ ގުޅިގެންނެވެ. އޭގެ ކުރިން އެ ޓީމުން ވަނީ އޭރިއާ ތެރެއިން އީގަލްސް ކުޅުންތެރިޔެއްގެ އަތުގައި ބޯޅަ ޖެހުނު ކަމަށް ބުނެ ޕެނަލްޓީއަކަށް ވަރަށް ބޮޑަށް އެޕީލްކޮށްފަ އެވެ.\nނިއު އިން ދެ ވަނަ ހާފަށް ނުކުތީ އަހުމަދު އަބްދުﷲ (ލިލީ) އާއި އިމްރާންގެ ބަދަލުގައި ހަސަން އަދުހަމް (ސަޑޭ) އާއި މުހައްމަދު ރަޝީދު (ހޮކޭ) ކުޅެން އަރުވައިފަ އެވެ.\nދެ ވަނަ ހާފްގެ ކުޅުން ފަށައިގެން ހަތަރު ވަނަ މިނިޓްގައި ނިއުގެ ފުރަތަމަ ލަނޑު ޖެހީ ބޮބީ އެވެ. އަރިމަތިން ހިސާމް ނަގައިދިން ހުރަހަކުން އޭރިއާ ތެރެއިން އަދުހަމް ބޮލުން އެ ބޯޅަ ޖައްސާލީ ބޮބީ އަށެވެ. އޭނާ ވަނީ ހަމަޖެހިލާފައި އެ ބޯޅަ ގޯލުގެ ތެރެއަށް ފޮނުވާލައިފަ އެވެ.\nމެޗުގެ 54 ވަނަ މިނިޓްގައި އޭރިއާ ތެރެއިން ނިއުގެ އަލީ އަޝްފާގު (ދަގަނޑޭ) ފޮނުވާލި ބޯޅަ ދިޔައީ އަރިމަތިން ބޭރަށެވެ.\nނިއު އަށް ނަތީޖާ ހަމަހަމަކޮށްދޭން މެޗުގެ 71 ވަނަ މިނިޓްގައި ބޮބީ އަށް ރަނގަޅު ފުރުސަތެއް ލިބުނެވެ. އޭރިއާ ތެެރެއިން ބޮބީ ފޮނުވާލި ބޯޅަ އީގަލްސްގެ މަހުމޫދު ސައީދު ފައިގައި ޖެހިފައި ދިޔައީ ބޭރަށެވެ.\nނިއު އަށް އެއްވަރުކޮށްދޭން މެޗުގެ 76 ވަަނަ މިނިޓްގައި އެންމެ ރަނގަޅު ފުރުސަތެއް ލިބުނީ އަލީ ފާސިރު (ސެންޓޭ) އަށެވެ. ލިބުނު ޕެނަލްޓީ އަކުން ސެންޓޭ ފޮނުވާލި ބޯޅަ ހުރަސް ދަނޑީގައި ޖެހިފައި ދިޔައީ ބޭރަށެވެ. މި ޕެނަލްޓީ އަކީ އީގަލްސްގެ ކީޕަރު ސުޖަން ނިއުގެ ސަޑޭ އަށް ކުރި ފައުލަކަށް ރެފްރީ ދިން ޕެނަލްޓީ އެެކެވެ.\nއޭގެ ފަހުން މެޗުގެ 81 ވަނަ މިނިޓްގައި އޭރިއާ ތެެރެއިން ސެންޓޭ ފޮނުވާލި ބޯޅަ ކީޕަރު ސުޖަން ވަނީ މަތަކޮށްފަ އެވެ.\nނިއު އިން އެއްވަރުކުރީ މެޗުގެ އިތުރު ވަގުތުގައި އަކޫ ޖެހި ގޯލުންނެވެ. ލިބުނު ހިލޭ ޖެހުމަކުން އޭރިއާ ތެރެއިން ސްޕެއިނުގެ ޑިފެންޑަރު ޖޯޖް ގޯތޯރް ބޮލުން ޖައްސާލި ބޯޅަ ލިބުނީ އަކޫ އަށެވެ. އޭނާ ވަނީ ހަމަޖެހިލާފައި ގޯލުގެ ތިރީ ކަނަށް ބޯޅަ އަމާޒުކޮށްލައިފަ އެވެ.\nނިއުގެ ދަގަނޑޭ (ކ) އީގަލްސްގެ ނޫމާން ކައިރިން ބޯޅަ ފޮނުވާލަން މަސައްކަތް ކުރަނީ.-- ފޮޓޯ: އެފްއޭއެމް\nމެޗަށް ފަހު އީގަލްސްގެ ކޯޗު މުހައްމަދު ޝިޔާޒް (މޯހަން) ބުނީ މިއީ އޭނާގެ ޓީމަށް ވަރަށް ރަނގަޅަށް ފެށުނު މެޗެއް ކަމަށާއި އެހެން ނަމަވެސް ފަހުން ރެފްރީ ވަކި ބަޔެއް ދެކެ ބިރުގަނެގެން ނިންމި ނިންމުންތަކެއްގެ ސަބަބުން މެޗު ގެއްލުނީ ކަމަށެވެ.\n"ވަރަށް ރަނގަޅަށް ދިޔަ މެޗެއް ހަގީގަތުގައި މި ގެއްލުނީ ވަކި ބަޔެއް ދެކެ ބިރުން ކަހަލަ ގޮތަކަށް ރެފްރީ ހުރެގެން. ފުރަތަމަ ހާފުގައި އަޅުގަނޑުމެން ޖެހި ގޯލެއް މައްސަލަ އަކަށްވާނަމަ އެ އެހެން ގޮތަކަށް ފަހުން ނަމަވެސް ނިންމަންވީ ނޫންތޯ. ފުރަތަމަ ހާފުގައި ކެނޑިނޭޅި ހަޑި އެއްޗެސް ކިޔަމުންދިޔައިރު ވެސް ކާޑެއް ނުދައްކާ. ދެން ދެ ވަނަ ހާފުގައި މި ފެނިގެންދިޔައީ ދިމާ އިދިކޮޅަށް ދިޔަތަން. އަޅުގަނޑުމެންނަށް ފްރީކިކެއް ވެސް ފައުލެއް ވެސް ނުލިބޭ ހުރިހާ އެއްޗެއް ދިޔައީ އިދިކޮޅަށް. ރެފްރީން ބިރުގަނެގެން މި ގޮތަކަށް ވެގެނެއް ނުވާނެ،" މޯހަން ބުންޏެވެ.\nނިއުގެ އެސިސްޓަންޓް ކޯޗު އަޝްރަފް ލުތުފީ (ސަމްޕަތު) ބުނީ މެޗު ގެއްލުނީ ރެފްރީގެ ސަބަބުން ކަމަށެވެ.\n"ދެ މިނިޓް ނުވަނިސް ނިއު އިން ހަމަލާ އުފެއްދި ދެން ކޮންޓްރޯލްގައި އޮއްވައި މި ފެނުނީ އޮފްސައިޑް ގޯލެއް ލައިގެން ރެފްރީ މެޗު ހަލާކުކޮށްލިތަން. އަޅުގަނޑުމެން އެއް ގޮތަކަށް ވެސް ހިތްހަމައެއް ނުޖެހޭ ރެފްރީގެ ނިންމުންތަކާ ދޭތެރޭ،" ސަމްޕަތު ބުންޏެވެ.\nއިތުރު ލިޔުންތައް ނިއުރޭޑިއަންޓް ސ.ކ ކްލަބް އީގަލްސް


Google in Tax ah Makaruhadhaneetha? | Mihaaru\nގޫގުލުން ޓެކްހަށް މަކަރުހަދާ ކަމަށް ބެލެވިގެން ޔޫރަޕްގެ ގައުމުތަކުން ދަނީ އެ ކުންފުންޏަށް ފާރަލަމުން. ބައެއް ގައުމުތަކުގައި ގޫގުލްގެ އޮފީހަށް ވަދެގަނެ ކޮމްޕިއުޓަރުތައް ފާސްކޮށްފައި ވެސް ވޭ\nގޫގުލުން ޓެކްހަށް މަކަރުހަދާތީ ޔޫރަޕް ގައުމުތަކުން ފާރަލަނީ\n05 ޖުލައި 2016 - 08:00\nސްޕޭންގެ ވެރި ރަށް މެޑްރިޑްގައި ހުންނަ ގޫގުލްގެ އޮފީސް ފާސްކޮށްފި އެވެ. ޓެކްހަށް މަކަރުހަދާ ކަމަށް ބެލެވިގެންނެވެ. ގޫގުލް އަކީ ބިޔަ ކުންފުންޏެކެވެ. އާމްދަނީ ވެސް އެހާ ގިނައިން ލިބެ އެވެ. އެހެން ނަމަވެސް ޔޫރަޕް ގައުމުތަކުން ދަނީ ގޫގުލް އަށް ފާރަލަމުންމެވެ. ޕެރިހުގައި ހުންނަ ގޫގުލްގެ އޮފީހަށް ދާދި މިދާކަށް ދުވަހު ފުލުން، ކޮމްޕިއުޓަރު މާހިރުންތަކެއް ގޮވައިގެން ވަދެ މުޅި ތަން ވަނީ ފާސްކޮށްފަ އެވެ. އެ ވެސް ޓެކްހަށް މަކަރުހަދާ ކަމަށް ޝައްކުކުރެވިގެންނެވެ.\nގޫގުލް ނޫނަސް އެމޭޒަން ފަދަ ބިޔަ ކުންފުނިތަކަށް ފާރަލުމަކީ ޔޫރަޕްގެ ގައުމުތަކުން ކުރާ ކަމެކެވެ. އެ ކުންފުނިތަކުން އެއްވެސް ކަމެއް ނުކޮށް ތިއްބައެއް ނޫނެވެ. ޓެކްހާ ގުޅޭ ނުވަަތަ ފައިސާގެ މުއާމަލާތްތައް ވަންހަނާކުރާތީ އެވެ.\nސްޕޭންގައި ގޫގުލުން ކުރާ މަސައްކަތްތަކާ، ލިބޭ އާމްދަނީއާ ބެހޭ ތަފުސީލްތައް ރަސްމީ އިދާރާތަކަށް ސާފުކޮށްނުދޭ ކަމަށް ނޫސްތަކުން ބުނެ އެވެ. ގޫގުލްގެ އޮފީހަށް ފުލުން ވަދެ ހާވައިގަތީ ވެސް ނޫހަކުން ފަޅާއަރުވާލި މައްސަލައަކާ ގުޅިގެންނެވެ.\nގޫގުލް ފަދަ ފައިސާ އޮހޭ ކުންފުނިތަކުން ޓެކްހަށް މަކަރުހެދުމަށް އަމާޒުކުރަނީ ވެސް އެންމެ ކުޑަކޮށް ޓެކްސްނަގާ ސަރަހައްދުތަކެވެ. ވިޔަފާރި ރަނގަޅު ގައުމުތަކުން ލިބޭ އާމްދަނީ އެއީ އެހެން ގައުމަކުން ލިބުނު އެއްޗެއް ކަމަށް ވެސް ހަދަ އެވެ.\nއިނގިރޭސިވިލާތުގައި އާންމުކުރި ޝަކުވާތަކާ ގުޅިގެން ރަސްމީ އިދާރާތަކުން ކުރި ތަހުގީގުގައި ގޫގުލުން 175 މިލިއަން ޑޮލަރު ޓެކްސްގެ ގޮތުގައި ދައްކަން ޖެހުނެވެ. އެއީ ކުރިން ދައްކަންޖެހި، ނުދައްކާ އޮތް އަދަދެކެވެ. ގޫގުލުން އިޓަލީގައި ޓެކްހަށް މަކަރުހެދުމުގެ ސަބަބުން ސަރުކާރުން ވަނީ 200 މިލިއަން ޔޫރޯ އަށް ވުރެ ގިނަ ފައިސާ ދެއްކުމަށް ގޫގުލަށް އަމުރުކޮށްފަ އެވެ.\nމަޝްހޫރު ކުންފުނިތަކުން ޓެކްހަށް މަކަރުހެދުމަށް ގެންގުޅޭ އުކުޅުތައް ދެނެގަތުމަށް އެމެރިކާއިން ވެސް ވަނީ ފޫގަޅާފަ އެވެ. އެ ކުންފުނިތަކަށް ޔޫރަޕްގައި ވެސް ފިއްތުންތައް ވަނީ ކުރިމަތިވެފަ އެވެ.\nއިތުރު ލިޔުންތައް ގޫގްލް ޓެކްސް


Bahanaa eh dhekkeykah neiy, beynumee raajje athun molheh: Marcelo Lippi - vNews.mv\nބަހަނާއެއް ދެއްކޭކަށް ނެތް، ބޭނުމީ ރާއްޖެ އަތުން މޮޅެއް: މާސެލޯ ލިއްޕީ\nއިސްމާޢީލް ޝާހު 10 September 2019, 09:25\nވޯލްޑް ކަޕް ކޮލިފައިންގައި ދިވެހިރާއްޖެއާ ދެކޮޅަށް ކުޅޭ މެޗުގައި އެއްވެސް އުޒުރެއް ދެއްކެން ނެތް ކަމަށާއި ބޭނުންވަނީ އިދިކޮޅަށް ކުޅެނީ ކޮން ޓީމެއްތޯ ނުބަލާ ތިން ޕޮއިންޓު ހޯދުން ކަމަށް ޗައިނާގެ ތަޖުރިބާކާރު ކޯޗު މާސެލޯ ލިއްޕީ ބުނެފިއެވެ.\nމިހާތަނަށް ރާއްޖެއާއި ދެކޮޅަށް ކުޅެން އައި އެންމެ ތަޖުރިބާކާރު އަދި އެންމެ ކާމިޔާބު ކޯޗު ބުނީ ބޭނުންވަނީ އިދިކޮޅަށް ނުކުންނަނީ ކޮން ޓީމެއްތޯ އާއި ދަނޑުގެ ހާލަތު ބެލުން ނޫން ކަމަށެވެ. އަދި ރާއްޖޭގައި އުޒުރެއް ދެއްކޭނެ އެއްވެސް ދިމާލެއް ނެތްކަމަށްވެސް ލިއްޕީ ބުންޏެވެ.\nމާސެލޯ ލިއްޕީ އަކީ 2006 ގެ ވޯލްޑްކަޕު އިޓަލީއަށް ކާމިޔާބުކޮށްދިނުމުގެ އިތުރުން 1996 ވަނަ އަހަރުގެ ޗެމްޕިއަންސް ލީގު ޔުވެންޓަސްއަށް ކާމިޔާބުކޮށްދިން ކޯޗެވެ. އޭނާ ޗައިނާގެ ކޯޗުކަމާއި ހަވާލުކުރީ 2022 ގެ ވޯލްޑްކަޕަށް ޗައިނާ ކުރާ ދަތުރަށެވެ.\nމެޗުގެ ކުރިން ބޭއްވި ނޫސްވެރިންގެ ބައްދަލުވުމުގައި މާސެލޯ ލިއްޕީ ބުނީ ވޯލްޑް ކަޕް ކޮލިފައިންގެ ދެ ވަނަ ބުރަށް ދަތުރުކުރުމުގެ ބޮޑު އަމާޒެއް ޗައިނާގައި އެބައޮތް ކަމަށާއި އެހެންކަމުން މި މެޗުގައި ލެވުނު ހިތްވަރެއްލާން ޖެހޭނެ ކަމަށެވެ. އަދި އެކަން ކުޅުންތެރިންނަށް މިހާރު ވެސް އެނގޭނެ ކަމަށާއި އަދި މާދަމާ ވެސް ހަނދާން ކޮށްދޭނެ ކަމަށް ކޯޗު ބުންޏެވެ.\nއަދި ދަނޑުގެ ވިނަގަނޑާއި ލައިޓިން ސިސްޓަމަކީ އެންމެ ފެންވަރު ރަނގަޅު ތަކެއްޗަށް ނުވި ނަމަވެސް އެކަމާ އެއްވެސް މައްސަލައެއް ނެތްކަމަށެވެ. އަދި ސްޓޭޑިއަމް އާއި ލައިޓިން ވެސް ހުރީ ރަނގަޅަށް ކަމަށާއި ދަތުރުފަތުރާއި ހޮޓާ ވެސް ރަނގަޅު ކަމަށް ކޯޗު ބުންޏެވެ. އަދި މިފަހަރުގެ ކޮލިފިކޭޝަނަށް ވަރަށް ރަނގަޅަށް ތައްޔާރުވެފައިވާ ކަމަށާއި ތައްޔާރީތަކާމެދު ވަރަށް ބޮޑަށް ހިތްހަމަޖެހޭ ކަމަށްވެސް ކޯޗު ބުންޏެވެ.\nޗައިނާއާއި ރާއްޖެ ބައްދަލުކުރާ މެޗު ފަށާނީ މިރޭ 20:00 ގައެވެ.


Airport tharahgee kurun kuriyah, cargo terminal ge bodubai nimijje | Mihaaru\nއާ ކާގޯ ޓާމިނަލް: މަސައްކަތުގެ ބޮޑު ބައި ވަނީ ނިމިފައި. --ފޮޓޯ:އެމްއޭސީއެލް\n07 ޖޫން 2020 - 20:58 21 comments\nއެމްއޭސީލުން ބުނީ އެއާޕޯޓު އިތުރަށް ބޮޑުކޮށް، ހިދުމަތްތައް ފުޅާ ކުރުމަށްޓަކައި ފަށައިފައިވާ ހާއްސަ ޕްރޮޖެކްޓްގެ މަސައްކަތް ވަރަށް ބާރަށް ކުރިއަށްދާ ކަމަށެވެ. އެގޮތުން ކާގޯ ޓާމިނަލް ކޮންސްޓްރަކްޝަން މަސައްކަތްތައް ނިންމައި ހިޔާކުރުމުގެ މަސައްކަތް ވެސް އެއްކޮށް ނިންމާލައިފައިވާ ކަމަށް އެ ކުންފުނިން ބުނެ އެވެ. މިހާރު ކުރިއަށް ދަނީ ފަޔާ ޕަމްޕް ހައުސް ހޯލް ހަރުކުރުމުގެ މަސައްކަތްތަކެވެ.\nކާގޯ ރައްކާކުރާ އާ ޓާމިނަލްގައި އެކްސްޕޯޓް ޓާމިނަލަކާއި އިމްޕޯޓް ޓާމިނަލެއްގެ އިތުރުން ޕެރިޝަބަލް ސާމާނު ބެހެއްޓުމަށް ހާއްސަ ބައެއް ހުންނާނެ އެވެ. ގާތްގަނޑަކަށް 11،000 އަކަ މީޓަރުގެ އާ ކާގޯ ޓާމިނަލަކީ، މިހާރު އެއާޕޯޓުގައި ހުރި ކާގޯ ޓާމިނަލަށް ވުރެ ތިން ގުނަ ބޮޑު ތަނެކެެވެ.\nކާގޯ ޓާމިނަލް ސަރަހައްދުގައި ހަދާ ބަނދަރުގެ ޖެޓީ ހިޔާކޮށް، ބަރު އެއްޗެހި އުފުލުމަށްޓަކައި ހަތް ކްރޭން އިންސްޓޯލް ކުރާނެ އެވެ.\nމިހާރު މަސައްކަތްތައް ދާ ގޮތުން އަންނަ އަހަރުގެ ކުރީކޮޅު މަސައްކަތް ނިންމައިލެވޭނެ އެވެ.\nކާގޯ ޓާމިނަލްގެ އިތުރުން އެއާޕޯޓްގެ އިންޓަނޭޝަނަލް ޕެސެންޖާ ޓާމިނަލްގެ މަސައްކަތްތަކުގެ ކޮންސްޓްރަކްޝަން މަސައްކަތްތައް ވެސް ބާރު ސްޕީޑުގައި އަންނަނީ ކުރަމުންނެވެ. އެ ކުންފުނިން ބުނީ، ކޮވިޑް-19 ގެ ހާލަތުގައި ވެސް އެއާޕޯޓް ޕްރޮޖެކްޓްގެ މަސައްކަތް ހުއްޓުމެއް ނެތި ކުރިއަށް ދާ ކަމަށެވެ. މި މަސައްކަތް ނިންމާލެވޭނެ ކަމަށް ބެލެވެނީ 2022 ވަނަ އަހަރުގެ މެދުތެރޭގަ އެވެ.\nމީގެ އިތުރުން ފިއުލް ފާމުގެ މަސައްކަތާއި ފަޔާ ފައިޓިން ޕްލެޓްފޯމާއި ޖެޓް ފިއުލް ޓޭންކާއި ޕެޓްރޯލް ޓޭންކްތަކުގެ މައިގަނޑު ސްޓްރަކްޗާތަކުގެ މަސައްކަތް ވަނީ ނިމިފަ އެވެ. އަދި ތެޔޮ އެޅުމަށް ހާއްސަ ކުރެވިފައިވާ ޓޭންކްތައް ވެސް ވަނީ އިންސްޓޯލްކޮށްފަ އެވެ.\nއަލަށް ހަދާ ފިއުލް ފާމްގެ ޓޭންކްތައް-- ފޮޓޯ:އެމްއޭސީއެލް\nއަލަށް ހަދާ އޭވިއޭޝަން ފިއުލް ސްޓޯރޭޖްގައި ބޮޑު ތިން ޓޭންކެއް ހަދާފައިވެ އެވެ. ކޮންމެ ސްޓޯރޭޖެއްގެ ކެޕޭސިޓީއަކީ 15 މިލިއަން ލީޓަރެވެ. އެހެންކަމުން އަލަށް ހަދާ މި ފިއުލް ފާމުން ޖުމްލަ 45 މިލިއަން ލީޓަރުގެ ފިއުލް ރައްކާ ކުރެވޭނެ އެވެ.\nކުރީގެ ރައީސް އަބްދުﷲ ޔާމީންގެ ސަރުކާރުން ފެށި 800 މިލިއަން ޑޮލަރު ނުވަތަ 12 ބިލިއަން ރުފިޔާގެ އެއާޕޯޓު ތަރައްގީ ކުރުމުގެ މަސައްކަތް ކުރަނީ ސައުދީގެ ބިންލާދިން ކުންފުންޏާ ހަވާލުކޮށްގެންނެވެ.\nއިތުރު ލިޔުންތައް ތެޔޮ އެމްއޭސީއެލް އެއާޕޯޓް އާ ޓާމިނަލް ވެލާނާ އިންޓަނޭޝަނަލް އެއާޕޯޓް


REPORT: Co-living- Endhuge failaakolhu noon gotheh nethee?\nކޯލިވިން: އެނދުގެ ފައިލާކޮޅު ނޫން ގޮތެއް ނެތީ؟\nމާލޭގައި ދިވެހި އާއިލާއެއް ދިރިއުޅެމުން އަންނަ ހާލު. -- ފޮޓޯ: އަވަސް އާކައިވްސް\nބޯ ހިޔާވަހި ކަމަކީ ރާއްޖޭގައި ފުނި ޖެހިފައި ހުރި މައްސަލަތަކުގެ ތެރެއިން އެންމެ މުސްކުޅި އަދި އެންމެ ބޮޑު މައްސަލަ އެވެ. ކޮންމެ އިންތިހާބަކާ ދިމާކޮށް، ސިޔާސީ މީހުންގެ ހަތިޔާރަކަށް ހަދައިގެން، ކުލަ ކުލައިގެ ފޮތިތަކުގައި މޮޅު ވައުދުތަކުން ބެޓިކު ޖަހައިގެން ނުކުމެ ރައްޔިތުންގެ ލޮލުގައި އަނދުން އަޅުވަ އެވެ. ބިން ވެރިންނާއި ފްލެޓު ވެރިންގެ ފޮނި ވައުދުތައް އޮއްސަމުންނެވެ. އެކަމަކު ކޮންމެ ސަރުކާރަކާއެކު ވެސް ޒަމާންވީ އެ މައްސަލަ އިތުރަށް ބޮޑުވެ މުސްކުޅިވުން ނޫން ކަމެއް ނުވެއެވެ.\n"ގަދަރުވެރި" އާއި "ފަހުރުވެރި" ކުރިއަށް ލައިގެން ނުކުތުމުން މި ސަރުކާރަށް ވެސް ރައްޔިތުން ނުކުމެ ވޯޓު ދިނީ އެ ވައުދުތަކުގެ މަތީގައި އެވެ. ނަމަވެސް، މި ދައުރު ދެ ބައިވާން ދާއިރު އެ އުއްމީދުތައް އަދިވެސް އޮތީ މެނިފެސްޓޯގަ އާއި މަގު ހުރަކަށް ދެމި ބެޓިކް ފޮތިގަނޑުގަ އެވެ. އަގު ބޮޑުކޮށް އޮފްސެޓް ޕްރިންޓުގައި ބެހި ކެމްޕޭނު ކަރުދާހާއި ލިޔުމުގަ އެވެ. ބޯހިޔާވަހިކަމާ ގުޅޭ ބުރަދަނެއް ހުރި މަޝްރޫއުއެއްގެ ވަހެއްވެސް އަދި ނުދުވަ އެވެ. އެފަދަ ކަމެއް ހިނގާހެން ހީވެސް ނުވެއެވެ.\nބަލިމަޑުކަމެއްގެ ތެރޭގައި ވިޔަސް، އެކަމުގެ ޝަކުވާއާއި ކަންބޮޑުވުންތައް މަޑުމަޑުން ބޮނޑިވަމުން އަންނަނިކޮށް، މިދިއަ މަހު ސަރުކާރުން ވަނީ މުޅިން އާ ލަވައެއް ރައްޔިތުންނަށް އިއްވާފަ އެވެ. ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) ގެ ބަހުރުވައިންނަމަ، ހުޅުމާލޭގެ ދެވަނަ ފިޔަވަސަށް ތައާރަފު ކުރަނީ އާ ކޮންސެޕްކްޓެކެވެ. "ކޯލިވިން ހައުސިން" ނުވަތަ އެހެން މީހުންނާއެކު ދިރިއުޅޭ ކޮޓަރި އަދި އަސާސީ ހިދުމަތްތަކަށް ބޭނުން ކުރާ ބަދިގެ ފަދަ ތަންތަން ހިއްސާ ކޮށްގެން ދިރިއުޅުމަށް ސިންގަލް އަދި ޓްވިން ޝެއާ ކޮޓަރި ހެދުމުގެ މަޝްރޫއު ހިންގަން ބަޔަކު ހޯދަން ވެސް އެ ކުންފުނިން މިހާރު ވަނީ އިއުލާނު ކޮށްފަ އެވެ. -- މިއަދަކީ ހުޅުމާލޭގެ ދެވަނަ ފިޔަވަހީގައި ބިން ހިއްކަން ފެށި ދުވަހެވެ.\nމިއީ ދުނިޔޭގެ އެކި ކަންކޮޅުތަކުގައި ވެސް މިހާރު މައްޝޫރުކަން ހޯދަމުން އަންނަ ކޮންސެޕްޓެކެވެ. މީގެ ބައި ގަރުނު ކުރިން ޑެންމާކުން އުފަން ވެގެން އައި މި ކޮންސެޕްޓު ވަނީ ޔޫރަޕު ހުރަސްކޮށް އެމެރިކާގެ އިތުރުން އޭޝިއާއަށް ވެސް މޫލައިފަ އެވެ.\nމި ބާވަތުގެ ހިޔާވަހިކަމުގައި، އަމިއްލަ ކޮޓަރި ފިޔަވައި އެޕާޓްމެންޓްގައި ދެން ހުންނަ، ބަދިގެ އަދި ސިޓިން ރޫމް ފަދަ، ތަންތަނަކީ ދެން ހުރި ކޮޓަރިތަކުގައި ދިރިއުޅޭ މީހުންނާއެކު ހިއްސާކުރާ ތަންތަނެވެ. ރާއްޖޭގެ މި ޕްރޮޖެކްޓުގައި ތަފާތު ހިދުމަތްތަކާއެކު ނިމިގެންދާއިރު އައުޓްޑޯ ޖިމާއި ޕޭންޓްރީ، ބާބަކިއު އޭރިއާ އަދި ކޮންމެ ފަންގިފަލައެއްގައި އެންމެނަށް ބޭނުން ކުރެވޭނެ ބަދިގެއެއް ހިމެނޭނެ ކަމަށް އެޗްޑީސީން ބުނެ އެވެ.\nބޭރު ގައުމުތަކުގައި މި ކޮންސެޕްޓް އެހާ މަގްބޫލުވެފައި ވަނީ ކުރު މުއްދަތަކަށް ކިޔަވަން ނޫނީ ވަޒީފާއެއް އަދާކުރަން އެހެން އަވަށެއް ނުވަތަ ސިޓީ އެއްގައި ދިރިއުޅޭ އިރު ވަކިން ތަނެއް ކުއްޔަށް ހިފައިގެން އުޅުން މާ އަގު ބޮޑުވާތީ އެވެ. ނަމަވެސް، މިއީ އެފަދަ ގައުމެއް ނޫނެވެ. ދިވެހިންގެ ދީނާއި އާދަ ކާދައާއި ދިރިއުޅުމުގެ ވައްޓަފާޅި އުޑާބިމާހާ ތަފާތެވެ. މާލެއަށް ހިޖުރަކުރާ ސަބަބުތަކާއި މުއްދަތުތަކަކީ ވެސް އެހެން ގައުމުތަކާ ވަރުން އެޅުވޭނެ ކަމެއް ނޫނެވެ.\nހުޅުމާލޭގައި "ކޯލިވިން ހައުސިން” ޕްރޮޖެކްޓްގެ ކުރެހުމެއް. -- ފޮޓޯ: އެޗްޑީސީ\nދިރިއުޅެން އެކަށީގެންނުވާ މިންގަނޑުކަމަށް ބަލާ ތަންތަނުގައި، 17،000 އަށް ވުރެ ގިނަ އާއިލާ މާލޭ ސަރަހައްދުގައި ދިރިއުޅޭ ކަމަށް ހައުސިން މިނިސްޓަރު މުހައްމަދު އަސްލަމް ވިދާޅުވެފައި ވަނީ މިދިއަ އޯގަސްޓް މަހު އެވެ. އެފަދަ ނިކަމެތި ހާލަތެއްގައި އާއިލާތައް ދިރިއުޅެމުން އަންނަ އިރު، މި ސަރުކާރުން އެންމެ އިސްކަމެއް ދޭން މި ފެނުނީ މި ކޮންސެޕްޓެވެ. ބޯހިޔާވަހިކަމުގެ ޒަމާންވީ މައްސަލައިގެ ތެރެއިން ކުރި ފަޅައިގެން، ބަންޑެލިވެގެން އައިސްފައިވާ އެތަކެއް އިޖުތިމާއީ މައްސަލަތަކުގެ ހައްލަކީ މިއީ ހެއްޔެވެ؟\nކޯލިވިން އަލީ ސަރުކާރަށް\nސިޔާސަތުތައް ކަނޑައަޅުއްވަން ތިއްބެވި ވަޒީރުންނާއި އެޗްޑީސީގެ ވެރިންގެ ސަމާލު ކަމުން ފަހަރުގައި ކައްސާލާފައި އޮތް ނަމަވެސް، ކޯލިވިން އަކީ މިހާރުވެސް މާލޭގައި ގިނަ އާއިލާތަކެއް ދިރިއުޅޭ "ކޮންސެޕްޓެ" ކެވެ. ކުދި ކުދި އެޕާޓްމަންޓުގައި އެއް އާއިލާއެއްގެ ހުރިހާ އެންމެން މިހާރު ވެސް ދިރިއުޅެ އެވެ. ދެ ކޮޓަރީގެ ނޫނީ ތިން ކޮޓަރީގެ ކުޑަ އެޕާޓްމަންޓެއްގެ އެއް ކޮޓަރީ، ނުވެސް ދަންނަ ބަޔަކަށް ކުއްޔަށް ދީގެން އުޅޭ އާއިލާތައް މަދެއް ނުވާނެ އެވެ. އައިބޭ އާއި ފޭސްބުކްގައި ދުވާލެއްގެ މައްޗަށް މީގެ އެތަކެއް އިޝްތިހާރެއް ބަލައިލި، ނޫނީ ބަލަން ބޭނުންވި މީހަކަށް ފެންނާނެ އެވެ. ކޮޓަރި އެކަންޏެއް ނޫނެވެ. ދުމަށި މަތީ މަސް އަތުރާހެން އެ ކޮޓަރީގައި ބަރި ބަރިއަށް ޖަހައިގެން އެނދުވެސް ކުއްޔަށްދީގެން އުޅެ އެވެ.\nރައްޔިތުންގެ މައްސަލަތައް އެނގިގެން ކަމަށް ބުނެ ވެރިކަމަށް އާދެވުނީމަ މި ކުރަނީ އަދިވެސް ދިރާސާ. ދެ އަހަރަށް ވުރެ ގިނަ ދުވަސް ވެގެންދާއިރު އަދިވެސް މި ބަލަނީ މައްސަލަ އޮތް މިންވަރު\nއެކަން ކުރަނީ ބޭނުންވެގެން ނޫނެވެ. މަޖުބޫރު ވެގެންނެވެ. ލިބޭ ކުޑަ މުސާރަކޮޅުން މުޅި އެޕާޓްމަންޓުގެ ކުލި ދެއްކޭނެ ގޮތެއް ނެތީމަ އެވެ. ކިތަންމެ އުނދަގުލެއް ތަހައްމަލު ކުރަންޖެހުނަސް އިތުރު މަގެއް ނޯވެ އެވެ. ނުދަންނަ އެހެން އާއިލާއަކާއެކު އެޕާޓްމަންޓެއް ޝެއާ ކުރާ ގޮތަށް ކޮޓަރި ކުއްޔަށް ހިފާ މީހުންގެ ކުރިމަތީގައި އޮތީ ހަމަ އެފަދަ ނިކަމެތިކަމެކެވެ. މުޅި ދިރިއުޅުން ގައިދުވެފައި އޮންނަނީ ރަނގަޅަށް ދިހަ ފޫޓު ހަމަނުވާ ގޮޅިއެއްގެ ތެރެއަށް ފައްތައިފަ އެވެ.\nބިނާވެށި ޕްލޭނުގެ ބިލާ ގުޅޭގޮތުން ހައުސިން އަދި ޕްލޭނިންގް މިނިސްޓަރު މުހައްމަދު އަސްލަމް މަޖިލީހަށް މައުލޫމާތު ދެއްވަނީ. -- ފޮޓޯ މަޖިލީހުގެ އިދާރާ\nއަލަތު އަނބިމިހާއާއެކު އެކަހަލަ ކޮޓަރިއެއްގެ ތެރެއިން ޒަވާޖީ ހަޔާތެއް ފަށަން މަޖުބޫރުވެފައިވާ ޒުވާން ދެމަފިރިން ދިރިއުޅެމުންދަނީ ދަތި އުނދަގުލުގަ އެވެ. ދެ މީހުން ވަޒީފާ އަދާކުރި ނަމަވެސް، ވަކި އެޕާޓްމަންޓެއްގެ ކުލި ހަމައެއް ނުވެ އެވެ. ދެ ކުދިންނާއި މާމައަކާއެކު ދިރިއުޅޭ ދެމަފިރިންނާއެކު "ކޮލިވިން" ހަދަން މަޖުބޫރުވީ އެވެ. ކެއްކުމާއި، ކެއުމާއި، އަންނައުނު ދޮވުން ފަދަ އަސާސީކަންކަން ވެސް ނުދަންނަ ބަޔަކާ ހިއްސާކުރުން ނޫން ގޮތެއް ނެތެވެ.\n"ވަރަށް އުނދަގޫ އަސްލު. އެމީހުންގެ ހުރޭ ކުޑަކުއްޖެއް. އެ ކުއްޖާ އައިސް ކޮޓަރި ދޮރުގައި ތަޅާވެސް ހަދާނެ. އަޑުވެސް ގަދަވާނެތާ ދެން ކުޑަކުދިން އުޅެންޏާ. އެއް ބަދިގެ ބޭނުންކުރަނީ. ދެން އަދި ހުކުރު ދުވަހު ވަރަށް އުނދަގޫވާނެ. އެއް ގަޑިއެއްގެ ދޯ ކައްކަން ޖެހޭނީ. އެއް ބައި ދުވަސް ދުވަހު އެ މީހުން ކައްކާ ނިމެންދެން މަޑުކުރަނީ. ނޫނީ އެމީހުން ވަނުމުގެ ކުރިން ހެނދުނު ހެނދުނާ އަންހެނުން ޖެހޭނީ ބަދިގެއަށް ވަންނަން،" އެ ޒުވާން ދެމަފިރިންގެ ދިރިއުޅުމުގެ ތަރުތީބު ހިއްސާކުރި އެވެ.\nމައްސަލައިގެ ތެރެއިން ވިޔަފާރީގެ ދޮރެއް؟\nމާ މޮޅުކޮށްގެން ސަރުކާރުން މި މަޝްރޫއު ރޯލްއައުޓް ކޮށްފައިވަނީ ދިރާސާއެއްގެ މައްޗަށް ބިނާކޮށް ކަމަށް އެޗްޑީސީން ބުނެ އެވެ. އެ ބުނާ ދިރާސާއެއްގެ ބައިވެރިންގެ ތެރެއިން 56 ޕަސަންޓަށް ވުރެ ގިނަ މީހުން މި ޕްރޮޖެކްޓަށް ޝައުގުވެރިކަން ފާޅުކޮށްފައިވާ ކަމަށެވެ. އަދި މި ފަދަ ކޮންސެޕްޓަކަށް ފަރުމާ ކޮށްފައިވާ ގެދޮރުވެރިކަމެއްގައި އެއް އަހަރަށް ވުރެއް ގިނަ އަހަރު ދިރިއުޅޭނެކަމަށް ލަފާކޮށްފަ އެވެ.\nނަމަވެސް، ވާތު ފިޔައިގެ ސިޔާސީ ހަރަކާތެއް ކަމުގައިވާ ނަވާނަވައިގެ ސްޕޯކްޕާސަން ފާތިމަތު ސާއިރާ ވިދާޅުވާ ގޮތުގައި، ބޯހިޔާވަހިކަމުގެ މިފަދަ ދިރާސާތައް އަބަދުވެސް ފަރުމާކޮށްފައި ހުންނަނީ އެ ކުރާ ބަޔަކު ބޭނުންވާ ނަތީޖާއެއް ނުކުންނަ ގޮތަށެވެ.\nއޭނާ ވިދާޅުވި ގޮތުގައި، ދުނިޔޭގައި މި ކޮންސެޕްޓު ކިތަންމެ މަގުބޫލުކަމަށްވިޔަސް، ރާއްޖޭގައި އޮތް މައްސަލަ ވަރަށް ތަފާތެވެ. ސަބަބަކީ ރަށްރަށުން މާލެއަށް ދިރިއުޅުން ބަދަލުކުރަނީ ވަގުތީ ގޮތުން ނޫން ކަމެވެ. ކިޔަވަން އަންނަ ކުއްޖާ ރަށުން މާލެ އަންނަނީ ގިނަ ފަހަރު އެނބުރި ދާ ގޮތަކަށް ނޫނެވެ. ކިޔަވައި ނިމިގެން، ވަޒީފާ އަދާ ކުރަނީ މާލޭގަ އެވެ. އޭގެ ފަހުން ހަޔާތެއް ފަށައި، ދިރިއުޅުން ބިނާކުރުމުގެ ވިސްނުމުގަ އެވެ. އެއާއެކު، ގެދޮރުގެ ދަތިކަމަށް ވަންނަނީ އިތުރު ބޮލެކެވެ.\n"އެ ބުނާ ދިރާސާތަކުގެ މެތަޑޮލޮޖީ މިހުންނަނީ އޮޅުވާލާ ގޮތަށް. ފުރަތަމަ މާލެއަށް ހިޖުރަކުރަނީ ކިޔަވަން. އެކަމަކު މުޅި އުމުރު ދެން އުޅޭނީ ހަމަ މާލޭގައި. ދެން ދިރާސާގެ ސުވާލުތައް ހުންނަ ގޮތުން މިހާރު މާލޭގައި ހުރީ ކިޔަވަންށޭ ދޯ ބުނާނީ. މި ކޮންސެޕްޓަކުން ހަގީގީ މައްސަލައަކަށް ހައްލެއް ނުލިބޭ. ބޯހިޔާވަހިކަމުގެ މައްސަލަ ހަމަ ބޮޑުވަމުންދާނީ،" މަސައްކަތްތެރިންގެ ހައްގުތަކާއި އިޖުތިމާއީ ގިނަ މައްސަލަތަކުގައި އަބަދުވެސް އަޑުއުފުލަމުން ގެންދާ ސާއިރާ ފާހަގަކުރެއްވި އެވެ.\nއެޗްޑީސީގެ އާ މަޝްރޫއު ސާއިރާ ސިފަކުރެއްވީ ހޮންކޮންގް ފަދަ ގައުމުތަކުން ފެންނަ "ކޮފިން ހޯމްސް"ގެ ގޮތުގައި އެވެ.\nވަރަށް މުހިއްމު ނުކުތާއެއް ފާހަގަކުރައްވަމުން، ސާއިރާ ވިދާޅުވީ މި ކޮންސެޕްޓުގެ ދަށުން އަޅާ ފުރަތަމަ ފްލެޓުތައް ރަނގަޅު ފެންވަރެއްގައި ހުރުމުގެ ފުރުސަތު ބޮޑު ނަމަވެސް، މަޑުމަޑުން ފެންވަރު ދަށްވެ، ސައިޒު ކުޑަވެގެން ދިއުން ވަރަށް ގާތެވެ.\nކޮންމެ ސަރުކާރަކުން މި މައްސަލާގައި އެއް ވިސްނުމަކާއި އެއް ސިޔާސަތެއް ތަކުރާރުވަމުންދާކަމަށް ތުހުމަތު ކުރައްވަމުން، ސާއިރާ ވިދާޅުވީ، މިއީ ވިޔަފާރިވެރިންގެ އަތްމައްޗަށް ބިންތައް ދޫކޮށްލައިގެން، މިހާރުވެސް ފުނޑިފައިއޮތް ހައުސިން މާކެޓަކުން ވިޔަފާރީގެ ފައިދާ ނެގުމުގެ އިތުރުމަގެއް ކަމަށެވެ.\nއެއީ އެޕާޓްމަންޓެއް ކުއްޔަށް ނަގައިގެން، ކުރު މުއްދަތަށް ކޮޓަރި ކުއްޔަށް ދީގެން ހަމައެކަނި ދިރިއުޅުމުގެ ކަންކަން ހަމަޖެއްސުމަށްޓަކައި، އާއްމުން ކުރާ ކަމަކުން ވިޔަފާރިވެރިންނަށް ނެރެވިދާނެ ފައިދާއެއް ފެނިގެންނެވެ.\nކުރީގެ ހައުސިން މިނިސްޓަރު ޑރ މުއިއްޒު. -- ފޮޓޯ: އަވަސް އާކައިވްސް\nމިދިޔަ ސަރުކާރުގެ ހައުސިން މިނިސްޓަރު ޑރ. މުހައްމަދު މުއިއްޒުވެސް އެކަމަށް އިއްތިފާގުވެވަޑައިގަންނަވަ އެވެ. މުއިއްޒު ވިދާޅުވި ގޮތުގައި މިއީ ރާއްޖޭގެ ހާލަތާ އެއްވެސް މިންވަރަކަށް ގުޅޭ ކޮންސެޕްޓެއް ނޫނެވެ.\nމިހާތަނަށް ބޯހިޔާވަހިކަމުގެ އެއްވެސް ކަމެއް ކޮށްފައިނުވާ ސަރުކާރަކުން އުޅެނީ ކޯލިވިންގެ ނަމުގައި ވަކި ބަޔަކަށް ފައިދާއެއް ހޯދައިދޭން ކަމީ އޭނާ ގަބޫލުކުރައްވާ ގޮތެވެ.\n"މައްސަލަ ހައްލެއް ނުވާނެ. މިއީ އެއްވެސް ގޮތަކަށް ދާއިމީ ހައްލެއް ނޫން. މިކަމުން ރައްޔިތުންނަށް ލިބޭނެ އެއްވެސް އުއްމީދެއްވެސް ނެތް،" އަންނަ ލޯކަލް ކައުންސިލް އިންތިހާބުގައި އިދިކޮޅުގެ ފަރާތުން މާލޭގެ މޭޔަރުކަމަށް ކުރިމަތިލައްވާ މުއިއްޒު ވިދާޅުވި އެވެ.\nރާއްޖޭގައި ބޯހިޔާވަހިކަން ބޭނުންވާ މިންވަރާއި، ގޯތިގެދޮރުގެ މިލްކިއްޔާތު ލިބުމުގައި ދެކޭގޮތާއި ކުއްޔަށް އުޅޭ ފަރާތްތަކަށް ލުއި ފަސޭހަ މަގެއް ދެނެގަތުމަށް ކަމަށް ބުނެ މިދިއަ މަހުން ފެށިގެން ސަރުކާރުން އަނެއްކާވެސް އާ ދިރާސާއެއް ކުރަމުން އަންނަ އިރު، މުއިއްޒު ވަނީ އެކަމަށް ވެސް ފާޑުވިދާޅުވެފަ އެވެ.\n"ރައްޔިތުންގެ މައްސަލަތައް އެނގިގެން ކަމަށް ބުނެ ވެރިކަމަށް އާދެވުނީމަ މި ކުރަނީ އަދިވެސް ދިރާސާ. ދެ އަހަރަށް ވުރެ ގިނަ ދުވަސް ވެގެންދާއިރު އަދިވެސް މި ބަލަނީ މައްސަލަ އޮތް މިންވަރު،" އެ ދިރާސާއަށް އިޝާރާތް ކުރައްވަމުން އޭނާ ވިދާޅުވި އެވެ.\nއިޖުތިމާއީ އެތައް މައްސަލައެއް ނުކުންނާނެ\nސާއިރާވެސް އަލިއަޅުއްވާލެއްވި ފަދައިން، ރަށްޓެހިންނާއެކު އެއް ފުރާޅެއްގެ ދޮށުގައި އުޅެވޭނެ ހިޔާލަކީ ދިވެހި ޒުވާނުންވެސް ގަޔާވާނެކަމަކަށް ވާނެ އެވެ. ފިލްމުތަކުންނާއި ސީރީސްތަކުން އެފަދަ މަންޒަރުތައް ފެންނާތީ އެވެ. ނަމަވެސް، ގިނަ ބަޔަކާއެކު ދިރިއުޅުން ހިއްސާކުރަންޖެހުމުން އެތަކެއް މައްސަލައެއް ނުކުންނާނެކަމީ ނުވެ ނުދާނެ ކަމެކެވެ.\nސަބަބަކީ، މި ކޮންސެޕްޓްގެ ދަށުން ކޮންމެ ކޮޓަރިއަކީ ވަކި ޔުނިޓެކެވެ. އެ ޔުނިޓު ކުއްޔަށްދޭނީ އިމާރާތް ކުރާ ފަރާތުން ދޭ ބަޔަކަށެވެ. އެ ބަޔަކު ކަނޑައެޅުމުގެ އިހުތިޔާރެއް ބާކީ ތިބި ކޮޓަރިތަކުގައި އުޅޭ މީހުންނަކަށް ނޯންނާނެ އެވެ.\nއަމިއްލަ އާއިލާއާއެކު ދިރިއުޅޭއިރުވެސް މައްސަލަޖެހި މޫނުކެނޑޭ ހިސާބަށް ދާންޖެހޭއިރު، އެކި މިޒާޖުގެ ނުދަންނަ މީހުންނާއެކު އެއް ބަދިގެއެއްގައި ކައްކާ، އަންނައުނު ދޮވެ ހެދުމަކީ ފަސޭހަކަމަކަށް ނުވާނެ އެވެ. އެހެން ބަޔަކާ ޒަރޫރީ ބޭނުންތައް ފުއްދާ ވަސީލަތްތައް ހިއްސާކުރުމަކީ އިންސާނީ ތަބިއްޔަތުގައި ވެސް ހުންނަކަމަކަށް ނުވާއިރު، ގިނަ ދުވަސްތަކަކަށް އެކަން ކުރަން މަޖުބޫރުވުމަކީ ވިސްނުމަށްވެސް ނޭނގޭ ފަދަ މައްސަލަތައް ފެންމަތިވެގެން އައުމުގެ ފުރުސަތު ބޮޑެވެ.\n"އެއް ގެއެއްގައި ދިރިއުޅޭ އާއިލާގެ ތެރޭގައިވެސް މިހާރުވެސް ޖެހޭ މައްސަލަތައް އެހާ ގިނަ. ކުދިންނާ ބެހުމާއި ވައްކަން ކުރުމާއި އެކަހަލަ ކިތަންމެ ކަމެއް. ދެން ނުދަންނަ ބަޔަކާ އެކީ ދިރިއުޅޭއިރު، ނުކުންނާނެ މައްސަލަތައް ވިސްނަވާ،" އެ ކަންބޮޑުވުންތައް ހިއްސާކުރައްވަމުން ސާއިރާ ވިދާޅުވި އެވެ.\nބޯހިޔާވަހިކަމުގެ މައްސަލަ އޮތް ގޮތަށް އޮއްވާ ސަރުކާރުން މި ކުރަން އުޅޭ ކަމަކާމެދު ސުވާލު އުފައްދަންޖެހޭ ސަބަބުތައް ބައިވަރެވެ. މުއިއްޒުވެސް ވިދާޅުވި ފަދައިން، މި މައްސަލައަށް ބޭނުންވަނީ ދާއިމީ ހައްލެކެވެ.\nއިތުރު ތަނެއް ހިއްކާފައި ނަމަވެސް، ބޭނުންވަނީ އެކަށީގެންވާ އަގެއްގައި އަމިއްލަ ވާނެ ގޯއްޗެކެވެ. އެވަރު ނުވަންޏާ ފްލެޓު ގަނޑެއްވެސް ގިނަ މީހުންނަށް ވަރިހަމަވާނެ އެވެ. މުޅި އުމުރު ކުލި ދައްކައިގެން އުޅުމުގެ ބަދަލުގައި، ވަޒީފާއަކަށް ގޮސް އާމްދަނީ ލިބެން ފަށާ ހިސާބުން އެ މިސްރާބަށް ދެވޭނެ މަގެއް ޒުވާނުންނަށް ކޮށައިދޭން ޖެހެ އެވެ.\nއެކަމަކު ކޯލިވިން އޭ ކިޔައިގެން ސަރުކާރުން ހުޅުވަން ފަރިކުރަމުންދަނީ އަނެއްކާވެސް ކުއްޔަށް އުޅެންޖެހޭނެ ދޮރެކެވެ. އުމުރުގެ އެ ހިސާބުގައި ބޭނުންޖެހޭތީ މައްސަލާގައި އަޅަން މިއުޅެނީ މަލަންގަނޑެކެވެ. އެއީ ގަދަރުވެރި ދިރުއުޅުމެއް ނޫނެވެ. އަދި އެފަދަ ދިރިއުޅުމަކާމެދު ފަހުރުވެރިއެއްވެސް ނުވެވޭނެ އެވެ.\nމުޅި ދުނިޔެ އަތް ފުނާ އަޅައިގެން ވިޔަސް، ރާއްޖެއަށް ގެނެސްދޭންވީ، ކުލި ދައްކައިގެން އެހެން މީހެއްގެ އެނދުގެ ފައިލާ ކޮޅުގައި ނިދަންނުޖެހޭނެ ކޮންސެޕްޓެކެވެ.\nއެމްޑީޕީ ރައީސް އިބްރާހިމް މުހައްމަދު ސޯލިހު ހުޅުމާލެ + އެޗްޑީސީ ބޯހިޔާވަހިކަން ހައުސިން ޔުނިޓް ހައުސިން މިނިސްޓްރީ މިނިސްޓްރީ އޮފް ނެޝަނަލް ޕްލޭނިން މުހައްމަދު އަސްލަމް


ރެޖިސްޓްރީ ކުރެއްވުމަށްފަހު އަމިއްލަފުޅަށް މަޒުމޫނު ޝާއިޢުކުރަށްވާ ނުވަތަ ޕަބްލިޝް@ފަންވަތް.އިންފޯ އަށް މެއިލް ކުރަށްވާ\nދޫދިނުމުގެ ސަގާފަތު ފެތުރުމުގައި މީޑިއާގެ ދައުރު\nހިޔަންޏަށް މުޑި ނެގުން\nދިވެހިރާއްޖޭގެ ތަރައްޤީ ވަނީ އެއްފަސްކުރުމާ ގުޅި ލާމެހިފައެވެ.\nސިޙުރަކީ ކޮބާ؟ އަދި އެއިން ސަލާމަތްވާނީ ކިހިނެއް؟\nސިޙުރުން ސަލާމަތްވުމަށްޓަކައި އަޅަންޖެހޭ...\nބާ ޔަށް ގޮސް ރާ ބޯން އިން އިރު...!\nނޫޙުގެފާނުގެ ނާކޮޅު ފެނުނު އިރު....؟\nޙާފިޡުގެ 167 ވަނަ ޣަޒަލު\nބިރު ހުރި، ރަޙްމަތްތެރިޔާ\nއަލްއިމާމު އިބްނު ތައިމިއްޔާ (ފަސްވަނަބައި)\nޤަދީމީ ޒަމާނުގައި ދިވެހިން އަޅުކަންކުރަން ގެންގުޅުނު ތަކެއްޗާއި ތަންތަނަށް ކިޔާ ނަންތައް\nދިވެހީންނަކީ އިހު އެވޭލާ ޒަމާނުއްސުރެ ދީނީ ކަންކަމަށް ސަމާލުކަން ދިން ބަޔެކެވެ. އެހެނީ ދިވެހިންގެ އެންމެ ދުވަސްވީ އާސާރު ކަމަށް ބެލެވިފައި ވަނީ ދީނީ އެކިއެކި ކަންކަމުގައި ހަދައިފައިވާ ބިނާތަކެވެ. މިފަދަ ތަންތަން ރާއްޖޭގެ އުތުރާއި ދެކުނުގައި ވެސް ފެންނަން އެބަހުއްޓެވެ. ރާއްޖެއަށް އިސްލާމްދީން އައުމާ ގުޅިގެން ރައްޔިތުން އިސްލާމްދީން ބަލައިގަތީ އެއް ފަހަރާކަމަށް ޤަބޫލުކުރެވޭކަށް ނެތެވެ. އަދި ރާއްޖޭގެ އެންމެން އިސްލާމްދީން ޤަބޫލުކުރީ އެންމެން އެކަމަށް ރުހިގެންކަމަށް ވެސް ބުނެވޭކަށް ނެތެވެ. ދިވެހީން އެ މީހުންގެ ބުދު ދީނުގެ ނުވަތަ ހިންދީ ދީނުގެ ޢަޤީދާ ހިތުން ރުހުމުން ބަދަލުކޮށް އިސްލާމް ދީނަށް ބަދަލުވިނަމަ ކުރިން އެ މީހުން އަޅުކަން ކޮށް އުޅުނު ތަންތަން ތަޅައި ސުއްނާފަތި ކޮށްލީސްކަމަށް ބެލެވެއެވެ. ނަމަވެސް މި ފަދަ ތަންތަން ހުރީ ހަލާކުނުކޮށް ފަސްއަޅައި ފޮރުވައިފައެވެ.\nކަނބަލުންގެ މާތް މަތިވެރިކަމާ އަބުރާއި ޢިތްޒަތް ބޮޑުމެޔޭ\nކަނބަލުން މިކަންކަން ދެނެތިބުން ވާޖިބުކަމެއް ކަމުގައިވެޔޭ\nގެއްލިއްޖެ ނަމައީ ތިޔައަބުރު އަނބުރާލިބޭނެ ގޮތެއްނެތޭ\nހެއްލިއްޖެ ނަމައީ ދަޅަތަކަށް ގެއްލެނި ތިމާ ވެވިދާނެޔޭ\nއަގު އަންހެނންގެ ބޮޑޭ މުތާއި ޖަވާހިރާ ލާލަށް ވުރެން\nފަނޑުވުންނުވާ ގަދަ އަލިކަމެއް ލިބިފައި އެކަނބަލުންނަށް ވެޔޭ\nއައިބައިފިލި: ދިވެހިބަހުން ގެއްލެމުންދާ އަގުބޮޑު މުދަލެއް\nއައިބައިފިއްޔަކީ ވަކިވަކި ދެފިއްޔެއް ނޫނެވެ. އެއީ ވަކި ގޮތަކަށް އަދާކުރާންޖެހޭ އެއް ފިއްޔެވެ.\nޢަބްދުލްޢަޒީޒު ޖަމާލު އަބޫބަކުރު (މާޒީ)\nދިވެހިބަހުގައި އޮންނަ އައިބައިފިއްޔަކީ ވަރަށް މުހިއްމު ފިއްޔެކެވެ. އެ ފިލި ލިޔެކިޔައި ހަދާ ގޮތް އަޅުގަނޑުމެންނަށް ނޭނގޭނަމަ ބަހުގެ މުއްސަނދިކަމުގެ ބައެއް އުނިވެގެންދާ ވަރަށް ޚާއްޞަ ފިއްޔެކެވެ. އަދި އައިބައިފިއްޔާއި އާބާފިލި އޮޅުވައިލައިފިނަމަ ޖުމުލައިން ދޭހަވާ މާނަ ބަދަލުވެދާނެ ފިއްޔެއްވެސްމެއެވެ. އެހެންވީމާ އައިބައިފިލީގެ ހަރުދަނާ ހަމަތައް އުނގެނި ދަސްކޮށް، އެ ހަމައިގެ މަތީގައި ލިޔެކިޔުންތައް ބައްޓަންކުރުމަކީ ދިވެހިބަހަށް ލޯބިކުރާ ކޮންމެ މީހެއްގެ މައްޗަށް ލާޒިމުކަމެއްކަން ކަށަވަރެވެ.\nއުއްމުލް މުއުމިނީން އައްސައްޔިދާ ސައުދާ ބިންތު ޒަމްޢަތު ރަޟިޔަﷲ ޢަންހާ - ދެވަނަބައި\nއުއްމުލް މުއުމިނީން އައްސައްޔިދާ ސައުދާ ރަޟިޔަﷲ ޢަންހާ އިތުރުސާހިބާގެ ގަނޑުވަރަށް ބަދަލުވެ ވަޑައިގަތުމަށްފަހު އެކަމަނާގެ ކޮންމެ ދުވަހަކާއި ކޮންމެ ރެޔެއް ފާއިތުވަމުން ދިޔައީ ހިތްޕުޅު ހަމަޖެހިވަޑައިގަތުމާއި އުފާފާގަތިކަމުގައެވެ. އުއްމުލް މުއުމިނީން އެކަމަނާގެ ނަސީބުފުޅާމެދު ފަޚުރުވެރިވެ ވަޑައިގެންނެވިއެވެ. މުސްތަޤުބަލާމެދު އެކަމަނާގެ ހިތްޕުޅުގައި ހަމަޖެހުމާއި ޔަޤީންކަން އޮތެވެ.\nކައުސާހިބާ ބޭރުން ގަނޑުވަރަށް ވަޑައިގެން އެކަމަނާގެ އަރިހުގައި އިށީދެވަޑައިގަތުމުން އެކަމަނާ ޙަބަޝާގައި ހޭދަކުރެއްވި ދުވަސްވަރުގެ ވާހަކަ ބައެއްފަހަރަށް ވިދާޅުވެދެއްވައެވެ. އިތުރު ސާހިބާ ވަރަށް ބޮޑަށް ސަމާލުކަން ދެއްވައިގެން އެވާހަކަފުޅުތައް އަޑު އައްސަވައެވެ. ޚާއްޞަކޮށް ކައުސާހިބާގެ ލޮބުވެތި ދަރިކަނބަލުން އައްސައްޔިދާ ރުޤައްޔާއާއި ދަނބިދަރިކަލުން ޢުޘްމާން ރަޟިޔަﷲ ޢަންހުއާ ބެހޭ ވާހަކަތައް ވަކީންބޮޑަށް ޝައުޤުވެރިވެވަޑައިގެން އަޑުއައްސަވައެވެ.\nޝާޢިއުކުރީ ޢަބްދުލްމުޢީދު ޙަސަން 02 އެޕްރީލް 2017 . ހިމެނޭބަޔަކީ އިޖުތިމާޢީ\nމުޞަންނިފު: ޑރ. ޙައްސާނު އަބޫ ޢަރުޤޫބު\nދޭހަ ތަރުޖަމާ: ޢަބްދުލްމުޢީދު ޙަސަން\nމުޖުތަމަޢުގެ އަފުރާދުންގެ ސަގާފަތު ބިނާކުރުމުގައި މީޑިއާ އަދާކުރަނީ ވަރަށްބޮޑު ދައުރެކެވެ. އެމީހުންގެ ހޭލުންތެރިކަން ބައްޓަންކުރަނީ މީޑިއާއެވެ. އެމީހުން ސަމާލުކަން ދޭންވީ މައްސަލަތައް ދައްކައިދެނީ މީޑިއާއެވެ. މީޑިއާއަކީ، މުޖުތަމަޢުގެ އަފުރާދުންގެ ބުއްދިއާއި ޝުޢޫރު ކޮންޓްރޯލްކޮށް އޭގެ މައްޗަށް ނުފޫޒު ހިންގާ ވަރުގަދަ ބާރެކެވެ.\nމިހާރު މީޑިއާ އަކީ، ހަމައެކަނި ޚަބަރު ފަތުރައިދޭ ވަސީލަތެއް ނޫނެވެ. ކިއެއްތޯއެވެ. މިހާރު މީޑިއާ އަކީ، މީހުންގެ ވިސްނުމާއި ފިކުރު މިޞްރާބުކުރާ ހުންގާނެކެވެ. އަދި އެއީ، އެކިއެކި ކަންކަމަށް ހިތްވަރުދީ، އެ ކަންކަން ކުރުމަށް މަގުދައްކައިދޭ އާރުކާޓީއެކެވެ. މީޑިއާގެ ބޮޑު މަންޒަރުން މިކަންކަން ސާފުކޮށް ފެނެއެވެ. އޭގެ ތެރޭގައި ޓީވީ އާއި، ރޭޑިއޯ އާއި، ވެބްސައިޓްތަކާއި، ސޯޝަލް މީޑިއާގެ ވަސީލަތްތައް ހިމެނެއެވެ.\nޝާޢިއުކުރީ މާހިދު މުޙައްމަދު / ފްރެޝްކޯނަރ / ނ. ހެނބަދޫ 24 ޑިސެމްބަރ 2016 . ހިމެނޭބަޔަކީ ވާހަކަ\nޝިހާމަކީ ނޫސް ރިޕޯޓުކުރުމުގެ ތަޖުރިބާއާއެކު އަމިއްލަ ނޫހަކާއި މަޖައްލާއެއްގެ އެޑިޓަރެކެވެ. މިއީ އޭނާ ހިތްވަރު އެލުވައިނުލައި ކުރި ބުރަ މަސައްކަތުގެ ނަތީޖާއެވެ. ހަޔާތުގައި ކުރިމަތިވި ހިތްދަތި ދުވަސްތަކަށްވެސް ކެތްކޮށްގެންނެވެ. އާދައިގެމަތިން މިއަދުވެސް ޝިހާމް އިނީ އޭނާގެ މަސައްކަތް ނިންމާލުމަށްފަހު އެރަށު ތުނޑިމަތީގައެވެ. ވައި ޖައްސާލުމުގެ އިތުރުން އޭނާގެ ދިރިއުޅުމާމެދު ވިސްނާލާށެވެ. އޭނާގެ ވީރާނާވެ ޒަޚަމްވެފައިވާ ހިތަށް ކުޑަނަމަވެސް ފިނިކަމެއް ލިބޭތޯއެވެ. ތުނޑިމަތި ފެނުމުން އޭނާ ހަނދާނަށް އަންނަނީ އޭނާގެ މާޒީއެވެ. ވިސްނާނުލައި ދިރިއުޅުމުގައި ނެގުނު ފިޔަވަޅެއްގެ ސަބަބުން އޭނާ ބަރުދާސްކޮށްފައިވާ އޭނާގެ ހިތި އަދި ހިތްދަތި މާޒީއެވެ. އެއީ މީގެ ފަސް އަހަރު ކުރިއެވެ.\nއާދައިގެ ދުވަހެކެވެ. ޝިހާމާއި އޭނާގެ ދެތިން ރަހުމަތްތެރިންނާއެކު ތިބީ ތުނޑިމަތީގައި ފިނިކޮށްލާށެވެ. އޮލަ ވާހަކައިގައި ތިއްބައި ޝިހާމްގެ ލޮލުގައި އަޅައިގަތީ އެމީހުންގެ ކުރިމަތިންލާފައި ދިޔަ އަންހެން ކުއްޖާއެވެ. އޭނާގެ ހިތުގައި މީގެ ކުރިން ނުޖަހާ ކަހަލަ ވިންދެއް ޖަހާލިއެވެ. "އޭ ބަލާބަލަ ބައެއް މީހުން އެއޮށްދާ ފަތްމިންޏަށް ގެއްލިފަ ތިބިވަރު" ޝިހާމް އެކުއްޖާއަށް ބަލަން އިންދައި އެތަނުން އެކަކު ބުންޏެވެ. ޝިހާމް ހިނިތުންވެލިއެވެ. އަދި އެކުއްޖާގެ ނަމަކީ ނިއުމާކަންވެސް އެމީހުންގެ ފަރާތުން އެނގުނެވެ. ފުރަތަމަ ނަޒަރުންވެސް ނިއުމާއަކީ މުއްސަނދި އާއިލާއެއްގެ ކުއްޖެއްކަން ޝިހާމަށް އެނގުނެވެ. ނަމަވެސް ޝިހާމަކީ އެފަދަ މުއްސަނދި މީހަކަށް ނުވިޔަސް އޭނާގެ ހިތުގައި ބިންވަޅުނެގުނީ ނިއުމާގެ އެ ލާސާނީ ސޫރައެވެ. ލަތީފީ ހަށިގަނޑެވެ. ބަލާ ފޫހިނުވާނެ ދެލޮލެވެ. އޭގެ ހަފުތާއެއް ފަހުން އެދެމީހުންގެ ލޯބީގެ ގުޅުން ފެށުނެވެ. ޝިހާމުގެ ހުށަހެޅުމަށް ނިއުމާ އާނބަސް ބުނީ ޝީހާމް ހީކުރިވަރަށްވުރެވެސް އަވަހަށެވެ. އެއީ ނިއުމާވެސް ޝިހާމެދެކެ ލޯބިވާތީކަމުގައި އޭނާ ގަބޫލުކުރިއެވެ. އޭރު ޝިހާމަކީ އާދައިގެ ނޫސް ރިޕޯޓަރެކެވެ.\nޝާޢިއުކުރީ މާހިދު މުޙައްމަދު / ފްރެޝްކޯނަރ / ނ. ހެނބަދޫ 24 ޑިސެމްބަރ 2016 . ހިމެނޭބަޔަކީ ސަމާސާ އަދަބު\nއަހަރެންނަކީ ބޮނޑިބަތުގެ ވަރަށް ބޮޑު ސަޕޯޓަރެކެވެ. އަހަރެންގެ އަންހެނުން މިރެއަށް ބޮނޑިބަތް ކައްކާ ވާހަކަ ބުނީއްސުރެ އަހަރެން ހުންނަނީ ކުޅު ދިޔާވެފައެވެ. ސޮނިފައިބާ ވަރުގައެވެ. ވާނީވެސް އެހެންނެވެ. ބޮނޑިބަތްކޮޅެއް ކާލަން ނުލިބޭތާ ހާދަ ޒަމާނެއް ވެއްޖެއެވެ. މިރޭ ރަނގަޅަށް ކާލާނަމެވެ. ކެއުމަށް ތައްޔާރުވަންދެން އަހަރެން އިނީ ފާޚާނާގައެވެ. ބަނޑު ހުސްކުރާށެވެ. ގިނައިން ކެވޭނީ އޭރުންނެވެ.\nރޭގަނޑު އަށެއް ޖަހައިފިއެވެ. ކާން ތައްޔާރުވެއްޖެއެވެ. ކާކޮޓަރިން ދުވި ބޮނޑިބަތް ވަހުންވެސް ހިތާހައްޓާބެދިއްޖެއެވެ. ބަލަން ނުހުރެ ހަރަކުން ދޫކޮށްލި މިސައިލެއްހެން ގޮސް އަވަހަށް މޭޒު ކައިރީ ހުރި ގޮނޑިއެއްގައި އިށީނދެފީމެވެ. ރަނގަޅަށް ގޮނޑީގައި ހަމަޖެހެލިތަނާ ގޮނޑިއާއެކު އެ ވެއްޓުނީ ތަޅުންގަނޑު މައްޗަށެވެ. އުނަގަނޑަށް ވީތަދުން ހަޅޭއްފަޅޭއްޖަހައިގަނެވިއްޖެއެވެ. ބަދައެއް ބިންދައިގެން ދިޔައީ ކަންނޭނގެއެވެ. މިކަހަލަ ކެހި އިންސާނުންނަށް ދޭން ހެޔޮނުވާނެއެވެ. ވާނުވާ ބެލިއިރު އިށީނދެވުނީ އެއްފައި ނެތް ގޮނޑިއެއްގައެވެ. ނަމަވެސް ވާތަދަކަށް ނުބަލައި އަނެއްކާވެސް ޖެހިގެން ހުރި ގޮނޑީގައި އިށީނދެފީމެވެ.\nޝާޢިއުކުރީ މާހިދު މުޙައްމަދު / ފްރެޝްކޯނަރ / ނ. ހެނބަދޫ 23 ޑިސެމްބަރ 2016 . ހިމެނޭބަޔަކީ އިޖުތިމާޢީ\nދިވެހިރާއްޖެއަކީ އިންޑިޔާ ކަނޑުގައި ދުރުދުރުގައިވާ ރަށްތަކަކަށް ފެތުރުފައިވާ ހާރެއްގެ ބައްޓަމަށް އޮންނަ ކުޑަކުޑަ ޤައުމެކެވެ. އެއް ބަހެއް، އެއް ދީނެއް އަދި އެއް ޘަގާފަތެއް އޮންނަ އެއްބައިވަންތަ ޤައުމެކެވެ. ފަތުރުވެރިންގެ ނަޒަރުންނަމަ ދުނިޔެމަތީގައިވާ ސުވަރުގެއެވެ. ނަމަވެސް، މިރާއްޖޭގެ ތަރައްޤީއަށް ކުރިމަތިވެފައިވާ އެންމެ ބޮޑު އެއް ގޮންޖެހުމަކީ އިސްވެ ދެންނެވި ހާރެވެ. އެހާރުގެ ދިގުކަމުންނެވެ. އެހާރުގެ ތެރޭގައި މީހުން ވަޒަންވެރިވެފައިވާ ވަކިވަކިން އޮންނަ ކުދި ގިން ރަށްތަކުގެ ސަބަބުންނެވެ. މިމައްސަލަ ޙައްލުވާންއޮތީ ހަމަ އެންމެ ކަމެއް ކުރެވިގެންނެވެ. އާބާދީ އެއްފަސްކުރެވިގެންނެވެ.\nޝާޢިއުކުރީ ނަޝީދު 03 އޮގަސްޓް 2016 . ހިމެނޭބަޔަކީ އެނގޭތަ\nފާރިސީ އާދަކާދައިގައި ހޯމާ ނުވަތަ ހުމަ ކިޔާދޫންޏެއް އުޅެއެވެ. މި ދޫންޏަކީ އެގޭ މުޅި ޙަޔާތް އިންސާނީ ލޮލަށް\nފެންނަ ވަރަށްވުރެ މަތިން އުދުހުމުގައި ހޭދަކުރާ އެއްޗެކެވެ.އަދި ދުވަހަކުވެސް ބިމުގައި ފައި ނުޖައްސައެވެ. ބައެއް ގަބޫލުކުރުންތަކުގައި އެދޫނީގެ ފައެއް ނުހުރެއެވެ.\nފީނިކްސްއާ ވައްތަރު ނުވަތަ ހަށިގަނޑުގެ މަތީބައި ބާޒެއްހެންވާ މިދޫނި އެހެން ދިރޭއެއްޗެއް ޝިކާރަކޮށް އޭގެ މަހެއް ނުކައެވެ. އަކަމަކު ކައިއުޅެނީ މަރުވެފައިވާ ޖަނަވާރުގެ މުޅަމަހެވެ. ހަށިގަނޑުގެ ތެރޭގައި ދެޖިންސުގެ ހިއްސުއެކުލެވޭ މިދޫނި ބިސްއަޅަނީ ވައިގެ ތެރޭގައެވެ. ވައިގެ ތެރެއިން ބިމަށް ވެއްޓުމުގެ ކުރިން ބިސްފީވެ އެއިން ޅަދޫނި ނުކުމެ އުދުހިގަނެއެވެ.\nޝާޢިއުކުރީ އުނައިސް 17 ޖޫން 2016 . ހިމެނޭބަޔަކީ އާދަކާދަ\nމި މަޒުމޫނުގައި އަޅުގަނޑު ހިމަނާލާނީ ދިވެހި މަސައްކަތްތެރިކަމުގައި ހިމެނޭ ކަންތައްތަކުގެ ތެރެއިން ތިން މަސައްކަތަކާއި ބެހޭ މަޢުލޫމާތެވެ. އެއީ ދަނޑުވެރިކަމާއި، ވަޑާންކުރުމާއި ކުނާވިޔުމެވެ. އަދި އެ މަސައްކަތްތައް ކުރާގޮތާއި، މަސައްކަތުން ލިބޭ ނަފާ އާއި އަދި މި މަސައްކަތްތައް ކުރުމަށް ބޭނުންކުރާ ތަކެއްޗާއި ބެހޭ މަޢުލޫމާތެވެ. މިފަދަ މަސައްކަތްތަކަކީ މިހާރުވެސް ރާއްޖޭގެ އެކި ކަންކޮޅުތަކުގައި ކުރަމުން އަންނަ މަސައްކަތްތަކެވެ.\nދަނޑުވެރިކަމަކީ ދިވެހިން އިހުޒަމާނުއްސުރެ ކައިބޮއެ އުޅުމަށް ކުރަމުން އައި މަސައްކަތެކެވެ. ދިވެހިރާއްޖޭގައި ގޯތިތެރެއާއި ބޮޑެތި ބިން ތަކުގެ އިތުރުން ފަޅު ރަށްރަށުގައިވެސް ދަނޑުވެރިކަން ކޮށް އުޅެއެވެ.\nމަސައްކަތް ކުރުމަށް ބޭނުންވާ ސާމާނު:\nގަހަށް ޖަހާ ބޭސް\nގަހަށް ބޭސް ޖަހާ ފުޅި\nޝާޢިއުކުރީ އިއްޒާ އަހުމަދު ނިޒާރު 29 އެޕްރީލް 2016 . ހިމެނޭބަޔަކީ ވަޒަންބަހުރުވަ\nޚުލްޤަކީ ގަހަނާއެކޭ ނަފްސެއް އެއިން ޒީނަތްކުރާ\nޚުލްޤަކީ އެޚަޒާނަޔޭ ހެޔޮ ޢަމަލު މީޒާން ބަރުކުރާ\nޚުލްޤަކީ ޖާހިލުކަމުގެ ބަނަކަން ޙަޔާތުން ފޭކުރާ\nޚުލްޤަކީ ދަންމަރެކެ ރޯކުރެވޭ ޙަޔާތަށް އަލިކުރާ\nޚުލްޤަކީ މަގެކޭ ނިފާޤުގެ ސިފަތަކުން ދުރުހެލިކުރާ\nޚުލްޤަކީ ބާރެއް އެއިން ހިތްތައް މުޅިން ޠާޙިރުކުރާ\nވޯރާވިޔަފާރިވެރިން އެހާ ނުފޫޒުގަދަ ބަޔަކަށްވީ ކީއްވެގެން ހެއްޔެވެ؟\nޝާޢިއުކުރީ މަރްޔަމް ސަނިއްޔާ ، ރޯޒްވިލާ / ނ. ކެނދިކުޅުދޫ 21 އެޕްރީލް 2016 . ހިމެނޭބަޔަކީ ތާރީޚް\nވޯރައިންނަކީ ދިވެހިރައްޖޭގައި ވިޔަފާރިކޮށް އުޅުނު ބައެކެވެ. އަދި މިއީ އިންޑިޔަގެ ބޮމްބޭ ހިސާބުން ރާއްޖެ އައިސް އުޅުނު ބައެއްކަމަށް އަހުމަދު ޝާކިރު (2004) ހާމަކުރައްވައެވެ. މިމީހުންނަށް ދާއޫދީ ބޯރާއިން އަދި ބޯރާ ބުންބާ އިން ކިޔުނުކަމަށް އަބްދުﷲ މުފީދު (2009) ބަޔާންކުރައްވައެވެ. އަދި 'ވޯރާ' މިނަމަކީ ފަހުން މުޙައްމަދު އަމީން ދެއްވި ނަމެއް ކަމުގައިވެސް ބަޔާންކުރައްވައެވެ. ވޯރާއިންގެ ތެރޭގައި ސްރީލަންކާގެ މީހުން ތިބޭކަމަށް ވެއެވެ. އަދި އެމީހުންގެ ވިޔަފާރިތަކުގެ ވެރިން ތިބެނީ ސްރީލަންކާގައި ކަމަށާއި މާލޭގައި ތިބެނީ މުނީމުން(ސޭޓުން)ނާއި ނޯކަރުންކަމަށްވެސް އަބްދުﷲ މުފީދު (2009) ބަޔާންކުރައްވައެވެ.\nތިބާ އާއި އިސްލާމްދީން\nޝާޢިއުކުރީ އިސްމާޢީލް އަލީ ރ.ކަދޮޅުދޫ 11 ޖަނަވަރީ 2016 . ހިމެނޭބަޔަކީ ޢަޤީދާ\nއިސްލާމްދީނަކީ ރަހުމަތުގެ ދީނެވެ.ކާއިނާތުގެވެރި އިލާހާއި،ތިބާ އާއި ދެމެދުގައިވާ ވަރުގަދަ ގުޅުމެވެ. މި ދީނަކީ ތިބާގެ މުޅި ވުޖޫދެވެ. އަދި ތިބާގެ ހެޔޮ ނަސީބާއި ހިތްހަމަޖެހުން ބިނާ ވެފައިވަނީ މިދީނުގެ މަތީގައެވެ.އިސްލާމްދީން ރަނގަޅު ހުރިހާ ސިފަތަކެއް ދަސްކޮށް ދެއެވެ. އަޚްވަންތަކަމާއި، ރަހުމާއިލޯތްބާއި، ހަމްދަރުދީއާއިކުލުނުވެރިކަމެވެ. ކެރުންތެރިކަމާއި، ހުޝިޔާރުކަމާއި،ވަފާތެރިކަމާއި، ތެދުވެރިކަމެވެ. އެއްބައިވަންތަކަމާއި، އިޚްލާސްތެރިކަމާއި، އަމާނާތްތެރިކަމެވެ. އިހުތިރާމުކުރުމާއި، މަޢާފުކުރުމާއި،ދީލަތި ކަމެވެ.ކެތްތެރިވުމާއި،ޝުކުރުކުރުމާއި،ކެތްތެރިވުމަކީ ވަރަށް މުހިއްމު ދެސިފައެވެ.ހެޔޮކަންކަމަށް އަމުރުކުރުމާއި ނުބައި ކަންކަން މަނާ ކުރުމަކީ ކޮންމެހެން ތިބާ ކުރަން ޖެހޭނެ ކަމެކެވެ.މި ލިޔެލެވުނީއިސްލާމީ ރިވެތި ސިފަތަކުގެ ތެރެއިން މަދު މިންވަރެކެވެ.އިސްލާމްދީން ނުރުހޭސިފަތަށްވެސް އެހާ ގިނަވާނެއެވެ.\nކުކުޅުބިހަކަށް ނަޒަރު ހުއްޓާލަ ބަލާށެވެ.ބިހުގައި ލެވިފައިވާ ހަރުތޮށިގަޑުގެ ސަބަބުން އެތެރޭގައިވަ ހުރިހާ އެއްޗެއް ވަނީ ރައްކާތެރި ކުރެވިފައެވެ.މި ހަރު ތޮށިގަޑު ނުވާ ނަމަ ބިހުގެ ބޭނުން ނެތި ދިޔައީއެވެ. ހަމަ މިބީދައިން އިސްލާމްދީނަކީ ތިބާ ވަށައިގެންވާ ބޯތޮށިގަޑެކެވެ.ތިބާގެ ސަލާމަތާއި، ރައްކާތެރިކަން ގުޅިފައިވަނީ މަތިވެރި އިސްލާމްދީނާއެވެ..އިސްލަމްދީނާއި ނުލައި ތިބާގެ ހަޔާތަކީ ފަޅު ހަޔާތެކެވެ.\nބިހަކީ އެހާ އަގުބޮޑު އެއްޗަކަށް ނުވުމާއިއެކުވެސް މީހުން އެ ގެންގުޅެނީ ނުހަނު ފަރުވާތެރި ކަމާއި އެކުގައެވެ. އެއި ނާޒުކު އެއްޗަކަށް ވާތީއެވެ.ގެނެވޭ ކުޑަކުޑަ ހަރަކާތަކުން ބިހުގައި ރެނދު ލައެވެ.ބިސްތަޅައިގެންދެއެވެ.އިސްލާމްދީނަކީ ތިބާގެ މުޅި ޙަޔާތެވެ.ދެދުނިޔޭގެ ބާއްޖަވެރިކަމެވެ.މިފަދަ ބޮޑު ނިޢުމަތަކާއި މެދު ފަރުވާކުޑަ ކުރަން ހެޔޮ ވެދާނެތޯއެވެ.ތިބާ އިސްލާމްދީނަށް ރައްކާތެރިވާށެވެ.\nނަޞްރުގެ ދުވަހުގެ ތަޤުރީރު (2015)\nޝާޢިއުކުރީ އާދަމް ނަޞީރު އިބްރާހީމް 12 ނޮވެމްބަރ 2015 . ހިމެނޭބަޔަކީ ތާރީޚް\nމިއީ 2015 ވަނަ އަހަރުގެ ނަޞްރުގެ ދުވަހުގެ މުނާސަބަތުގައި ދިވެހިރާއްޖޭގެ ޤައުމީ ދިފާޢީ ބާރުން، އިންތިޒާމު ކުރައްވައިގެން، ސިފައިންގެ މައިމަރުކަޒު (ކަޅުތުއްކަލާ ކޮށި)ގައި ބޭއްވެވި ނަޞްރުގެ ދުވަހުގެ ޚާއްޞަ ޖަލްސާގައި އެ ޖަލްސާގެ ޝަރަފުވެރިމެހުމާނު، ފަންވަތުގެ އެޑިޓަރ އާދަމް ނަޞީރު އިބްރާހީމް ދެއްވި ތަޤުރީރެވެ.\nމިނިސްޓަރ އޮފް ޑިފެންސް އެންޑް ނޭޝަނަލް ސެކިޔުރިޓީ އޮނަރަބްލް އާދަމް ޝަރީފު، ޗީފު އޮފް ޑިފެންސް ފޯސް މޭޖަރ ޖެނެރަލް އަޙްމަދު ޝިޔާމް، ވައިޒް ޗީފް އޮފް ޑިފެންސް ފޯސް ބްރިގޭޑިއަރ ޖެނެރަލް އަޙްމަދު ޝާހިދު، ދިވެހިޤައުމުގެ ފަޚުރުކަމުގައި ވާ ޤައުމާއި ދީނަށް ވަފާތެރި ހިތްވަރު ގަދަ ދިވެހި އެންމެހައި ސިފައިން. އެންމެހައި ޖަލީސުން. السلام\nއާދެ! އަޅުގަނޑުގެ ލޯ މި ވަގުތު ހުއްޓިފައި މި ހުރީ ކުރިމަތީގައި ތިޔަ ތިއްބެވި، ނަޞްރުގެ ދުވަހުގެ ޢިއްޒަތްތެރި މުޖާހިދުންނަށް. އަޅުގަނޑުގެ ކަންފަތް ސަމާލުކަން ދީފައި ވަނީ ވަޒަން ހުސްވަނީއޭ ވަޒަން ގެނެސްދޭށޭ ޝަހީދު ޙުސައިން އާދަމް ގޮވައިލައްވައި އެ ތަކުރާރު ކުރެއްވި އިޚްލާޞްތެރި އާދޭހުގެ އަޑަށް. އަޅުގަނޑުގެ ހިތް މި ވަގުތު އުފައްދަމުންދަނީ ބޮޑުތަކުރުފާނުގެ އަގުމާތް ޖިހާދާ ދޮންބަންޑާރައިންގެ މޫރިތި ސީރަތުން އަދުގެ ޖީލާ ކުރިމަތި ކުރާ އެތައް ހާސް ސުވާލުތަކެއް.\nޝާޢިއުކުރީ އިއްޒާ އަހުމަދު ނިޒާރު 20 އޮކްޓޫބަރ 2015 . ހިމެނޭބަޔަކީ ވަޒަންބަހުރުވަ\nއެންމެ މަތިވެރި އެންމެ މާތް ދީނޭ މިއީ އިސްލާމްދީން\nއެންމެނަށް ހަމަހަމަކަމޭ ހޯދައިދިނީ އިސްލާމްދީން\nއަޚުކަމެއް ޤާއިމްކުރެވި މާތް އުންމަތުގެ އަހުލުންތެރޭ\nފަޚުރުވެރިވެރި އުންމަތް އެކަތިގަނޑަކަށް ހެދީ އިސްލާމްދީން\nއަނދިރިކަން ޝިރުކާއި ޖާހިލުކަން ހިތުން ފުހެވޭ ގޮތުން\nމަދަދު ދެއްވާ މާތް ފޮތެއް އޮތް ދީނަކީ އިސްލާމްދީން\nހެޔޮނުބައި ވަކިކޮށް މިތާ ދުނިޔޭގެ އުނދަގޫ ދަތުރުގާ\nހެޔޮމަގަށް ތަޢުފީޤު ދެއްވާ ދީނަކީ އިސްލާމްދީން\nޤައުމެއްގެ މިނިވަންކަން ދެމެހެއްޓުމަށް އެންމެ މުހިންމީ އިޤްތިޞާދީ ފުދުންތެރިކަމެވެ.\nޝާޢިއުކުރީ ނަންނި 28 ސެޕްޓެމްބަރ 2015 . ހިމެނޭބަޔަކީ އިޖުތިމާޢީ\n"މިނިވަން ކަމުގެ އަގުވަޒަން ކުރެވޭނީ އަޅުވެތި ކަމުގެ ހިތިރަހަ ތަޖުރިބާ ކުރި މީހަކަށެވެ". މިއީ ވަރަށް ބޮޑު ޙަޤީޤަތެކެވެ. ދިވެހިރާއްޖެ މިވަނީ އަޅުވެތި ކަމުގެ ހިތިރަހަ ދެކެފައެވެ. ހަމައެއާއެކު މިނިވަންކަމަކީ ކިހާވަރެއްގެ ކަމެއްކަން މިއަދު އަޅުގަނޑުމެންނަށް އިޙުސާސް ކުރެވެމުން ދެއެވެ. އުފާވެރިކަމުގެ 50 އަހަރު ފުރާފުރިހަމަވިކަމުގެ ހިތްގައިމު އުފާތައް ދިވެހިންގެ ހިތްތަކުގައި ރަސްކަން ކުރަމުންދަނީއެވެ. ހުރިހާ ކަމެއް ހަނދާން ނައްތާލައި އުފާފާޅުކުރަމުން ދާއިރު ޤައުމެއްގެ މިނިވަންކަން ދެމެހެއްޓުމަށް އެންމެ މުހިއްމީ ކޮންކަންތައްތަކެއްތޯ އަމިއްލަ ނަފްސާ ސުވާލު ކޮށްލީ ކާކުތޯއެވެ؟ އެކަމާއިމެދު ފިކުރުކޮށް ވާހަކަ ދެއްކީ ކޮންޖަލްސާއެއްގައި ތޯއެވެ؟ ޝައްކެތް ނެތެވެ. މިނިވަންކަން ދެމެހެއްޓުމަށް އެންމެ މުހިއްމީ އިޤްތިޞާދީ ފުދުންތެރިކަމެވެ.\nނޮވެމްބަރު ތިނަކަށް ނަޒަރެއް\nޝާޢިއުކުރީ ޝާފިޢު ޢަބްދުﷲ / ތިނަދޫގެ ހއ. ބާރަށް 20 ސެޕްޓެމްބަރ 2015 . ހިމެނޭބަޔަކީ ތާރީޚް\nއާދެ އަޅުގަނޑުމެންގެ ޤައުމު ދުށް މަތިވެރި ލޮބުވެތި ބަތަލުންގެ އަޑު އަޅުގަނޑުމެންގެ ކަންފަތުން އަބަދާ އަބަދު ގުގުމައެވެ. އެކި ގޮތްގޮތުން ގައުމާއި ދީނާ ވަތަން ހަމައެއާއެކު ރައްޔިތުންގެ ހިމާޔަތުގައި އެތައް ބަތަލުނެއް އަޅުގަނޑުމެންގެ ގައުމު ވަނީ ދެކެފައެވެ. ދޮން ބަންޑާރައިންނާއި މުހައްމަދު ތަކުރުފާނާއި މިހެންގޮސް އެތައް ބޭކަލުންނެކެވެ. އެބައެއްގެ ވާހަކަ އަޅުގަނޑުމެން ދިވެހިން ހަނދާންކުރާނެ އެތައް ބަތަލުންނެއް ދިވެހި ގައުމުގެ ފަސްގަނޑުގެ ދަށުގައި ވިނަމަވެސް އަދިވެސް ދިރިތިބީންގެ ގޮތުގައިވާ އެތައް ޝަހީދުންނެއް އަޅުގަނޑުމެނާއެކު ވެއެވެ. ގައުމަށް ދިމާވާ ކޮންމެ ބޮޑު ކަމެއްގައި ޖާނާއި މާލުން ގުރުބާންވި އެތައް އަބްތާލުންނެއްގެ ޒިކުރާ އަޅުގަނޑުމެން ތާއަބަދު އާކުރާނަމެވެ.\nކިތަންމެވަރަކަށް ކިޔެވިއަސް ފައިދާއެއް ނެތް!!\nޝާޢިއުކުރީ މޫސާ އަހުސަން ޝަރީފް / ސަމަންދަރު ގދ.ހޯނޑެއްދޫ 18 ސެޕްޓެމްބަރ 2015 . ހިމެނޭބަޔަކީ ތަޢުލީމާއި ތަރުބިޔަތު\nގައުމުގައި ކިޔަވައިގެން ތިބި ނޫކަށިފުރައިގެ ޒުވާނުނާއި ބޮޑުން އިތުރުވެއްޖެއެވެ. ކިޔަވާ ކުދިން ކިޔަވަމުންދަނީ ވަކިވަރެއް ބަލާފައެއް ނޫނެވެ. އެގާރަ ބާރަ ހަދަނީއެވެ. ޑިޕްލޮމާއާއި ޑިގްރީވެސް ހަދަނީއެވެ. ނޫންނަމަ އެއަށްވުރެވެސް މައްޗަށް ނުކިޔަވާ މީހަކު މިހާރު ދަނީ މަދުވަމުންނެވެ. އުސްތާޒުންނާއި ޑޮކްޓަރުން މިވަނީ އިންތިހާއަށް އިތުރުވާން ފަށާފައެވެ. ނަމަވެސް ކުރަނީ ކޮންފައިދާއެއް ހެއްޔެވެ. ކިޔެވުމުގެ ދާއިރާތަށް ނުހަނު ގިނައެވެ. ކިޔަވަނީ ހުރިހާކަމެއް ހިމނޭ ވަށައިޖެހޭ ތައުލީމެއްގެތެރެއިންނެވެ.\nތެދެކެވެ. ކިޔަވައިގެން ކުރަނީ ކޮންފައިދާއެއްހެއްޔޭ ބުނުމުން ވަރަށްގިނަ ބައެއްގެ ދެބުމަ ގޮށްޖެހިދާނެވެ. އެހެންނަމަވެސް ތެދު ހަގީގަތް ލިއުމަކުން ހާމަކުރަމާތޯއެވެ. އެއްވެސް ހާލެއްގައި މިދަނަނަވަނީ ހުރިހާ ބޭފުޅުންގެ ވާހަކައެއް ނޫނެވެ. ނަމަވެސް އަޅުގަނޑުމެންގެ ތެރެއިން ކިޔަވައިގެންތިބި ގިނަބައެއްގެ ވާހަކައެވެ. ގިނަ ބައެއްގެ އަމަލުތައް ހުރިގޮތުގެ ވާހަކައެވެ. އެންމެ ތުއްތުއިރު ނާސަރީގައި '' ކުދި ކުދި ކަރުދާސް، ކުދިކުދި ކަރުދާސް '' ހޮވާނެގީމެވެ. ރަނގަޅު ކަންތައްތަކެއް ދަސްކުރީމެވެ. އެންމެ ސާފުތާހިރު ކުލާސް ރޫމު ކަމުގެ ވަނަ ހޯދުމަށްވެސް އެތައް ބައިވަރު މަސައްކަތެއް ކުރީމެވެ. އަޅުގަނޑުމެނެވެ. މިދަންނަވާ ހުރިހާ ބޭފުޅުންވެސް މެއެވެ.\nއަދިވެސް ވެއިޓަރުންނާ ބެހޭނަންތަ؟؟\nޝާޢިއުކުރީ ޝާފިޢު ޢަބްދުﷲ / ތިނަދޫގެ ހއ. ބާރަށް 13 ސެޕްޓެމްބަރ 2015 . ހިމެނޭބަޔަކީ އިޖުތިމާޢީ\nވެއިޓަރުންނާ އަދިވެސް ބެހޭނަންތަ؟؟ މަދު މީހަކަށް ފިޔަވައި އެނގިފައި ނުވެދާނެވެ. ޒަމާންވީ ވާހަކައެކެވެ. ނަމަވެސް ބަނޑޭރި ހަސަންމަނިކުފާނުގެ ދިޔޯގެ ރައިވަރުގެ ވާހަކައެއް ނޫނެވެ. އަޅުގަޑުމެން ދިވެހިންގެ ތެރެއިން ގިނަ ބަޔަކު މިވާހަކައިގެ ތެރޭގައި ޝާމިލުވާނެ ވާހަކައެކެވެ. ފޮނި، ތުއި، ކިބުރުވެރި ޒުވާން ޖިންސުއްލަތީފުންނާއި ހުރިހައި އުމުރުފުރާއެއްގެ މީހުންގެ ވާހަކައެވެ. މިއަދުގެ މުޖްތަމައުގައި ހޮޓާތަކާއި ރެސްޓޯރެންޓްތަކުންނޫނީ އެއްފަރުވެސް ކޭން ނުބެއްލެވޭ ފަރާތްތަކުގެ ވާހަކައެވެ. އަޑުއަހާނަންހެއްޔެވެ؟ އާއެކެވެ.\nމިއަދު މިވަނީ ބޭރުން ކެއުން އާންމުވެފައެވެ. މޭރީ ބުރައުން އާއި ޑައިންމޯ އަދި ލެމަން ގްރާސް އާއި ޅިއަނު ކަޑަ ނޫންނަމަ މިނޫންވެސް ކެފޭ ތަކާއި ހޮޓާތަކާއި ރެސްޓޯރެންޓް ތަކުގެ ކާނާ މިއަދު ކޮންމެހެން ކާންޖެހޭކަހަލައެވެ. މީރެވެ. ވަސްވެސް ރަނގަޅެވެ. ނަމަވެސް ހިތާމަކުރަންޖެހޭ ކަންތައްތަކެއް ހުރެދާނެއެވެ. ދިވެހިންގެ ވާހަކައެވެ. ނަމަވެސް ހަގީގަތް ފޮރުވައިގެން ހުރުމަކީ އަނގަ ކަހާ މީހަކަށް އެހާ ފަސޭހަކަމަކަށް ނުވެދާނެވެ.\nއެޅުނު ކަތި ފިޔަވަޅުން\nޝާޢިއުކުރީ އިއްޒާ އަހުމަދު ނިޒާރު 30 އޮގަސްޓް 2015 . ހިމެނޭބަޔަކީ ވަޒަންބަހުރުވަ\nމަސްތުވެ ވަބާގައި ޖެހެވިގެން، މަގުއޮޅި ދެދުނިޔޭން ގެއްލިގެން،\nއަސްތާ! މަގޭ ނިކަމެތިވެގެން، މިދަނީ އެޅުނު ކަތި ފިޔަވަޅުން\nހެއްލެވި ޒަމާނުގެ ދަޅަތަކަށް، ލެނބި ހިތް އެމަސްތީ ލައްޒަތަށް\nގެއްލުނު ޢަބުރު ފުން ކަނޑުތެރަށް، އެދުވަހު އެޅުނު ކަތި ފިޔަވަަޅުން\nއޭރުގަ މަގޭ ގާތް އެކުވެރިން، ދިންހާ ނަޞޭޙަތް އަނބި ދަރީން\nއޭރުގަ އެއަޑު ނާހާ ރުޅީން، ދެވުނީ އެޅުނު ކަތި ފިޔަވަޅުން\nމިނިވަނެއް ނޫން ހޭ މި ގޮތް މާ؟\nޝާޢިއުކުރީ އާދަމް ނަޞީރު އިބްރާހީމް 30 ނޮވެމްބަރ -0001 . ހިމެނޭބަޔަކީ ވަޒަންބަހުރުވަ\nފިނި ވަޔާ އެކު ފަޖުރު ލީމާ، ފޮނި ނިދިން ލޯ ހުޅުވިލީމާ\nތުނި ހިތުން ޙަމްދަށް ފެށީމާ، މިނިވަނެއް ނޫން ހޭ މި ގޮތް މާ\nދޫނިތައް ފަދައިން އުދުހިދާ، ދޫނުކޮށް ހެޔޮ ރިޒުޤު ހޯދާ\nމޫނުތައް ލޯބިން ވިދަވިދާ، މިނިވަނެއް ނޫން ހޭ މި ގޮތް މާ\nހުރުން - ހުރުން\nޝާޢިއުކުރީ އަޙުމަދު މަޢުޞޫމް، ފެންފިޔާޒުގެ، ހއ. ވަށަފަރު 20 މެއި 2015 . ހިމެނޭބަޔަކީ މާދަރީބަސް\nދިވެހި ބަހުގެ ހަމަތަކުގައި ހިމެނޭނޭ އިނުން އޮތުން ހުރުން- ހުރުން\nމި ވެށީގައި އެހެނަސްވެސް ބުނެދޭނީ ތަފްޞީލަށް ހުރުން- ހުރުން\nފިރިހެނެކޭ ދޮންބެ އެއީ ކިޔަވަންގޮސް ދޮންބެ ހުރީ މާލޭގައި\nފިރިހެނުން ހުންނަހުރުން ބުނެދޭނީ ލަފުޒުންނޭ ހުރުން- ހުރުން\nހައްދުންމަތީ އިސްދޫ މީހުންގެ އުވަ ދެވުން\nއެޑިޓަރު މަސްއޫލިއްޔަތު އަދާކުރަން ޖެހޭބާ؟\nސަންތި މަރިޔަނބު (ދަތްތަކަށް ޚާއްޞަ)\nއާދަޔާޚިލާފު ފެކްސް މެޝިން!\nއާ ބަކުރުބޭގެ ތަރުބަވީ ޕެޓިޝަން\nމަރު އައިސް ގޮވައިލާ ހިނދު...\nހިތްހަމަޖެހޭ އުފާވެރި ދިރިއުޅުމެއް ބޭނުންފުޅުނަމަ...\nދުލަކީ ނުރައްކާތެރިވެސް ހަތިޔާރެކެވެ.\nކީލް- ބިލްޑް ޓޫކަން\nސައިމާސައި – ތަފާތު ރަހަމީރު ބުއިމެއް...\nއެ ޤަތުލުގެ ސިއްރު (17)\nބަރުބާދުވީ ލޯބީގެ ދުނިޔެ (3)\nމަޖުބޫރު ލޯބި (6)\nމަޖުބޫރު ލޯބި (8)\nމިސައިޓުގައިވާ ލިއުންތަކަކީ، އެލިއުމެއް ލިއުއްވި ބޭފުޅެއްގެ ޚިޔާލާއި ފިކުރެވެ. އަދި އެއާމެދު ޒިންމާވުމާއި\nއޭގެ އެންމެހައި ޙައްޤުތައް ވެސް ލިބިގެންވަނީ ހަމަ އެބޭފުޅުންނަށެވެ.


SunOnline: REPORT - Raajjeyge Red Light District eh! Hashivihkaa Mafia eh!\nރާއްޖޭގެ ރެޑް ލައިޓް ޑިސްޓްރިކްޓެއް! ހަށިވިއްކާ މާފިއާއެއް!\nއަހްމަދުﷲ އަބްދުލްހާދީ 19 Dec 2020, 13:07\nމާލޭގައި އުފސްފަސްގަނޑު ސަރަހައްދުގައި އާންމުންގެ ބަޔަކު. -- ސަން ފޮޓޯ\n"އަނެއްހެން ނުރުހުމުގައެއް ނޫން އެ ކުދިންގެ. ހަމަ މިހެން އުޅޭ ރަށްރަށުގެ ކުދިންގެ އުޅުން ކުޑަކޮށް ސޯޝަލް މީޑިޔާއިން ބަލާލާފަ އެކަން ކުރާނެހެން ހީވަންޏާ، ފަސޭހައިން ލާރިކޮޅެއް ހަދާލަން ބޭނުންހޭ، އެހެން އަހަނީ. ދެން އެ އަމިއްލައަށްވެސް އަންނާނެ މާލެއަށް، އެކަން ކުރަން ހަމަ." މިއީ ރާއްޖޭގައި ފުޅާ ދާއިރާއެއްގައި ހަށިވިއްކުމުގެ ވިޔަފާރިކުރާ ރިންގެއްގެ މައުލޫމާތު ކައިރިން ރަނގަޅަށް ދެނެހުރި މީހަކު "ސަން" އަށް ކިޔާދިން ވާހަކަތަކެވެ.\nހަށިވިއްކުމުގެ މައްސަލަތަކުގެ ވާހަކަ އަބަދުވެސް އަޑުއިވެ އެވެ. އެހެންނަމަވެސް އެއީ ކިހާ ފުން މިނެއް އޮތް، ކިހިނެތް އޮޕަރޭޓްކުރާ ވިޔަފާރިއެއް ހެއްޔެވެ؟ އެފަދަ ހަށިވިއްކާ ރިންގުތައް އޮޕަރޭޓް ކުރަނީ ކިހިނެއް ހެއްޔެވެ؟\nމިފަދަ ހަށިވިއްކާ ރިންގެއްގައި ހަރަކާތްތެރިވާ ފަރާތަކުން މި ވަނީ އެ ނާޖާއިޒު ވިޔަފާރި ހިންގާ ގޮތުގެ މައުލޫމާތުތަކެއް "ސަން"އަށް ކިޔައިދީފަ އެވެ. އެ ހުތުރު ވިޔަފާރި ރޭވިފައި އޮންނަ ގޮތާއި އޭގެ އެންމެ އެތެރޭގައި ހިނގާ އެތައް ކަމެއްގެ ވާހަކަ އޭނާ ކިޔައިދިނެވެ. އެކަމަކު ނަން ނުޖަހާ ގޮތަށެވެ.\nއޮޕަރޭޝަން ވައްތަރީ މާފިއާއަކާ!\nއޭނާ ބުނިގޮތުގައި މި ވިޔަފާރިއަކީ ކިތަންމެ "އަންއެތިކަލް" ކަމަކަށްވިޔަސް ނުހުއްޓުވޭނެ ކަމެކެވެ. ސަބަބަކީ އެއީ، "ފަސޭހައިން ލާރި ހަދާލެވޭ ކުޑަ އިރުކޮޅެއްގެ ކަމަކަށްވާތީ" އެވެ.\nވިޔަފާރި އޮޕަރޭޓް ކުރަނީ މާފިއާ އޮޕަރޭޝަނެއްހެންނެވެ. އެކި ފަންތީގެ އެކި މީހުން ތިބެ އެވެ. އެކި މީހުންނަށް އެކި "ޖޮބް" ތައް އޮންނަނީ ބަހާލައިފަ އެވެ. ދޭ "ހިދުމަތުގައި"ވެސް ތަފާތު ކަންކަމާއި ފަންތިވެސް ހުރެ އެވެ.\n"ތަފާތު ކެޓެގަރީތަކަކަށް ހުންނާނީ [ހިދުމަތްތައް]. ނަމްބަރު ދިނުމުން ފެށިގެން ސީދާ އެކަން ކުރުމާއި ހަމަޔަށް. ދެން ރިޕީޓު ކްލަޔަންޓުންވެސް ތިބޭ. އެކަންކަން ބަހާފަ އޮންނަނީ އެކަން ކުރާ އަންހެން ކުއްޖާގެ ކޮޓަރިއަށް ނުވަތަ ބުނާ ތަނަކަށް ގޮސް އެކަން ކުރުމާ، ކްލަޔަންޓު ބުނާ ތަނަކަށް ގޮސް އެކަން ކުރުން ކަހަލަ ގޮތަކަށް،" އެ މީހާ ކިޔައިދިނެވެ.\nއޭނާ ކިޔައިދިން ގޮތުގައި މިހާރު ކަންކަން ކުރިޔަށް ދަނީ 2000-2015 ގެ އަހަރުތަކުގެ ތެރޭގައި ވިޔަފާރި ކުރިޔަށްދިޔަ ގޮތަކަށް ނޫނެވެ.\nހަށިވިއްކަމުންދާ ކަމުގެ މައުލޫމާތު ލިބިގެން 2016 ވަނަ އަހަރު ތެރޭ ފުލުހުން ބަލައިފާސްކުރި ހ. ބިއުޓީ ހެލްތު ބޮޑީ ލައިފުން ހައްޔަރުކުރި ބިދޭސީ ހަތަރު އަންހެނުން ފުލުހުންގެ ވެހިކަލަކަށް އަރުވަނީ - ސަން ފޮޓޯ: މުހައްމަދު އަފްރާހް\nޓެކްނޮލޮޖީއާއިއެކު ހަށިވިއްކުމަށްވެސް މިވަނީ ޒާތެއްގެ "އިންގިލާބެއް" އައިސްފަ އެވެ. މިހާރު މި ވިޔަފާރި ކުރިޔަށް ދަނީ އެންކްރިޕްޝަން ޓެކްނޮލޮޖީގެ ދަށުން އެންމެ ސެކިއުޔާ ޓެލެގްރާމް ގުރޫޕުތަކާއި ޗެނެލްތައް އަދި ހާއްސަ ހުއްދައަކާއިއެކު މަދު ބަޔަކަށް ނޫނީ އެކްސެސް ނޯންނަ ފޭސްބުކް ގުރޫޕު ފަދަ ތަންތަނުގަ އެވެ.\nމި ވިޔަފާރީގެ ފުންމިނާއި ވިޔަފާރި ނުހުއްޓުވޭނެކަމަށް އޭނާ ދެއްކި އަނެއް ސަބަބަކީ އެ ވިޔަފާރީގެ މުގުލުގައި ސިޔާސީ ބާރުވެރިން އަދި ގާނޫނު ތަންފީޒުކުރާ އިދާރާތަކުގެ ފަރާތްތައްވެސް ހިމެނޭތީ އެވެ.\nއެތައް ގޮތަކުން މުޖުތަމައުއަށް ނޭދެވޭ އަސަރުތަކެއް ކުރުވާ މި ވިޔަފާރީގެ ހުންގާނުގައި ހިފައިގެން ކުރިޔަށް ދުއްވަމުން ދަނީ ދިވެހިން އެކަންޏެއް ނޫނެވެ. ބިދޭސީންވެސް ދަނީ ހަށިވިއްކުމުގެ އިސް ދައުރުތަކެއް އަދާކުރަމުންނެވެ. ވިޔަފާރީގައި ހަށިވިއްކަން ވަކި ގައުމެއްގެ ވަކި ބަޔަކަށް ނުވަތަ ވަކި އުމުރަކަށް ބެލުމެއްވެސް ނޯވެ އެވެ.\n"ކްލަޔަންޓުން ހިތްހަމަޖެހޭ ކުއްޖަކު ނަގަންވީ. ފައިސާ ދެނިކޮށް އެ ނިމުނީ. އުމުރު؟ އުޅޭނެ އެކި އުމުރުގެ ކުދިން، 17-18 އިން ފެށިގެން 35-40 ގައި. ކާކު ބޭނުން ނުވާނީ މަހެއްތެރޭ ބައި ލައްކައެއް ޖަހާލަން؟" ވާހަކަދެއްކި މީހާ ކިޔައިދިނެވެ.\nތިން ފަންތިއެއްގެ މީހުން! ތިން މަސައްކަތެއް!\nމި ވިޔަފާރީގެ ސްޓްރަކްޗާ އޮންނަ ގޮތުން ނަމަ ވިޔަފާރީގައި ތިބެނީ ތިން ބައެކެވެ.\nއެންމެ މަތީ ފަންތީގައި ތިބޭނީ ވަރަށް މަދު ބައެކެވެ. މިއީ މި ވިޔަފާރި ފަށައިގަނެ ދަމަހައްޓާ މީހުންނެވެ. ނޫނީ "ބޮހުން" ނެވެ. އެ ރިންގުގެ އެންމެ މަތީ ފަންތީގެ މީހުންނާ ކޮންމެ ކޮންމެ ބަޔަކަށް ބައްދަލެއްވެސް ނުކުރެވެ އެވެ.\n"މަ ފޮލޯ ކުރަނީ ބުރޯކަރެއް. އޭނަ ބުނާ ގޮތަށް ހަދަނީ. އެކަމު އިނގޭ އަދި މައްޗަށް އެހެން ބަޔަކު ތިބޭކަން. ކޮންބައެއްކަމެއް ނޭނގެ. ނުވެސް ބުނެވޭނެ އެނގުނަސް." އެމީހާ ބުންޏެވެ.\nއެހެންނަމަވެސް އެމީހުންނަކީ އެކި ފަރާތްތަކާއި ގާތް ގުޅުންތައް އޮންނަ މީހުންކަމަށް އޭނާ ކިޔައިދިނެވެ. މަތީ ފަންތީގައި ތިބޭ މީހުންގެ ބޭނުމަކީ އިތުބާރު ހިފޭ ފައިސާ ހުރި ކްލަޔަންޓުން ހޯދުމެވެ. ދެން ވިޔަފާރިއަށް މައްސަލައެއް ދިމާވެއްޖެނަމަ އެކަންކަން "އަޑި އަޑިން" ހައްލުކުރުމެވެ. ވިޔަފާރީގެ އެންމެ ބޮޑު ފައިދާ ލިބެނީ ހަމަ މި މީހުންނަށެވެ.\nއޭގެ ދަށުން މިތިބެނީ "ބުރޯކަރުން" ނުވަތަ އެޖެންޓުންނެވެ. ބުރޯކަރުންނަކީ ވިޔަފާރި ހިންގުމުގެ މަސައްކަތް ކުރާ މީހުންނެވެ. މި މީހުންގެ މައިގަނޑު ބޭނުމަކީ ހަށިވިއްކާނެ އަންހެން ކުދިން ހޯދައި، އެ ވިޔަފާރިއާއި ގުޅިގެން ކުރާ މަސްތުވާތަކެތީގެ ވިޔަފާރިތައްވެސް "މެނޭޖް" ކުރުމެވެ.\nއެމީހުންގެ މަސައްކަތުގެ ތެރޭގައި ޓެލެގްރާމް ޗެނެލްތައް ހިންގުން، އެމީހުން ހޯދާ އަންހެނުން ކްލަޔަންޓުން ކައިރިއަށް ދިޔުން ހަމަޖައްސައި، ފައިސާދޭތޯ ޔަގީންކޮށް ހަދައި އަދި އަންހެން މީހާއަށް ވީ ފައިސާ ހަވާލުކޮށް އޭނާ ބެލުން ހިމެނެ އެވެ.\nބޮޑުންގެ ގޮތުގައި މަދު ބަޔަކު ތިއްބަސް، ބުރޯކަރުންގެ ގޮތުގައި ތިން ހަތަރު މީހުންވެސް އުޅެދާނެ އެވެ. މިކަމުގައި އާންމުކޮށް އުޅެނީ މާލޭގެ ގޭންގްތަކަށް ނިސްބަތްވާ ޒުވާނުންނެވެ. މަދު މަދުން ބިދޭސީންވެސް ބުރޯކަރުންގެ ގޮތުގައި މަސައްކަތް ކުރެ އެވެ.\nމާލޭގެ މަގެއްމަތިން އާންމުންގެ ބަޔަކު. -- (ސަންފޮޓޯ)\nއޭގެ ދަށަށް މިތިބެނީ އަންހެނުންނެވެ. އެމީހުންގެ މަސައްކަތަކީ "ކްލަޔަންޓުން ހިތްހަމަޖައްސައިދިނުން"، ދެން އެކަމުގެ ސިއްރު ހިފެހެއްޓުމެވެ. ކޮންމެ ބުރޯކަރަކު މަދުވެގެން 2-3 އަންހެން ކުއްޖަކު ގެންގުޅެ އެވެ. އޭނާގެ ވާހަކަތަކުން ފާހަގަވާ ކަމަކީ، ވިޔަފަރީގެ ހަޑިހުތުރު އަމަލުތައް ކުރުމުގައި އުޅޭ މީހުންގެ ތެރެއިން ގިނަ މީހުންނަކީ ދިވެހި ޒުވާން އަންހެނުންކަމެވެ. މަދު މަދުންނަމަވެސް ބޭރު ގައުމުތަކުގެ އަންހެނުންވެސް އުޅޭކަމަށް އޭނާ ބުންޏެވެ.\n"ހަމަ އުޅޭނެ ވަޒީފާގެ އުޅޭ ކުދިންވެސް، ސައިޑަކުން ލާރިކޮޅެއް ހޯދަން،" އެމީހާ ކިޔައިދިނެވެ.\nއޭނާ ބުނިގޮތުގައި ބައެއް ކްލަޔަންޓުންނަކީ އަތަށް ފައިސާ ހަވާލުކުރާ ބައެކެވެ. އެހެންވިއްޔާ އެ ހަވާލުކުރާނީ ބުރޯކަރާއި ނުވަތަ އަންހެން މީހާއާ އެވެ. އެ ފައިސާ ބޮޑަށް ހުންނަ މީހާއަށް ޓްރާންސްފާކޮށް ހެދުމަކީ ބުރޯކަރުގެ ޒިންމާއެކެވެ.\n"އިތުބާރެއް ނުކުރާނެ. އެހެންވެ ގިނަ ކްލަޔަންޓުން ބޭނުންވާނީ އެމީހުން ހަމަޖައްސާ ތަނަކަށް އަންހެން މީހާ ދާން." އެމީހާ ކިޔައިދިނެވެ.\nޓެކްނޮލޮޖީއާއިއެކު ގާނޫނަކަށް ވިޔަފާރި އަތެއް ނުވި!\nއެ މީހާއަށް މައުލޫމާތު ދިން ރިންގަކީ ޓެލެގްރާމް މެދުވެރިކޮށްވެސް މިކަން ކުރާ ރިންގެކެވެ.\nބުރޯކަރުން ޗެނަލްއެއް އުފައްދުމުން އެ ޗެނެލްއަށް ވަންނަން ލިބޭނީ އެއްކަލަ ވިޔަފާރީގެ ބޮޑުން ހަމަޖައްސާ ކްލަޔަންޓުންނާއި، ބުރޯކަރާއި ބުރޯކަރުގެ އެކުވެރިން އަދި އެހެން ގޮސް އިތުބާރު ކުރެވޭ އަދި ހަށިގަންނާނެ ފައިސާހުރި ރައްޓެހިންނެވެ.\nމި ޓެލެގްރާމް ޗެނަލްތައް ހިންގަން ބުރޯކަރުން ގެންގުޅޭ އެއް އުކުޅަކީ އޮރިޔާން ކާޑު ގުރޫޕުތަކަށް އަޅައި މާކެޓު ކުރުމެވެ. އޭގެ ތެރެއިން ކުއްޖަކު ބޭނުންވެއްޖެނަމަ ޖެހެނީ ޗެނެލްގެ އެޑްމިން ނުވަތަ އެެއްކަލަ ބުރޯކަރަށް މެސެޖު ކުރާށެވެ.\nއެހާ ހިސާބުން ބުރޯކަރު ކްލަޔަންޓަށް ސެކިޔާ ލިންކެއް ފޮނުވަ އެވެ. އެ ލިންކު މެދުވެރިކޮށް ދެން ހުރި ހުރިހާ ކަމެއްވެސް ހަމަޖައްސާކަމަށް އެމީހާ ކިޔައިދިނެވެ.\nރާއްޖޭގައި ފުޅާ ދާއިރާއެއްގައި ޓެލެގްރާމް މެދުވެރިކޮށް ހަށިވިއްކުމުގެ އަމަލުތައް ހިންގާ ޗެނެލްއެއްގެ ޗެޓްގެ ސްކްރީންޝޮޓްތަކެއް.\nއޭނާ މި ހުރިހާ ވާހަކަތަކެއްވެސް ދެއްކީ ޓެލެގްރާމްގައި އޭނާ އެޑްމިންކަން ކުރަމުން އައި ޗެނެލްއެއް ފޯނުން ހުޅުވައިގެން ދައްކަމުންނެވެ. އެ ޗެނެލް ތެރެއިން ކްލަޔަންޓުންނާއި މީސްމީހުން ދައްކާފައި ހުރި ހަޑިހުތުރު ވާހަކަތައްވެސް ފެންނަން ހުއްޓެވެ.\nދަންނަ މޫނުތައްވެސް މިކަން ކުރޭ\nމިކަންކަން ކުރަން މާލޭގެ ދުވަހު ކުއްޔަށް ލިބެން ހުންނަ ގެސްޓުހައުސްތަކަކީ ވަރަށް ގިނައިން ބޭނުންކުރާ ތަންތަނެވެ. އޭގެ އިތުރުންވެސް ކްލަޔަންޓުންގެ އަމިއްލަ ގެތަކާއި އެޕާޓްމެންޓްތައްވެސް އަދި އަންހެން މީހާގެ ގެވެސް ބޭނުންކުރެ އެވެ. އަދި ބުރޯކަރުންގެ ގޭންގުތަކުގެ އައްޑާތަކާއި ރޫމުތައް އަދި ކެފޭތައްވެސް ބޭނުންކުރެ އެވެ.\nމި ނޭދެވޭ ވިޔަފާރި ފެތުރިފައިވާ މިންވަރު ރާއްޖޭގެ މަޝްހޫރު އަދި ގިނަ ބަޔަކު ދަންނަ ފަރާތްތައްވެސް މި ވިޔަފާރިތަކުގައި އުޅޭތީވެ ވަރަށް ސާފުކޮށް ފެނިގެންދެ އެވެ. ސީދާ ނަމެއް ހާމަ ނުކުރި ނަމަވެސް މީގެ ތެރޭގައި ޓިކްޓޮކް ފަންނާނުންނާއި، ފިލްމީ ބައެއް ތަރިންވެސް އެކަން "ބަރާބަރަށް" ކުރާކަމަށް އެމީހާ ބުންޏެވެ.\n"ސަން" އަށް މައުލޫމާތު ދިން މީހާއާ ގުޅުން އޮންނަ ރިންގުގެ އަގުތަކަކީ ފޯނުން ކުރާ އަމަލުތަކަށް 300-500 ރުފިޔާއާއި ދެމެދުގެ އަގެކެވެ. އަންހެން ކުއްޖާ ނުވަތަ ބުރޯކަރު ހަމަޖައްސާ ތަނެއްގައި އެކަން ކުރަން 1،000-1،500 ރުފިޔާ އެވެ. ކްލަޔަންޓު ބުނާ ތަނަކަށް ދާ ނަމަ 1،500-2،000 ރުފިޔާ އެވެ. ހުޅުމާލެ ނަމަ 2،200 ރުފިޔާއަށްވުރެ ބޮޑު އަގެއްވެސް އަރަ އެވެ. އެކި އަންހެން ކުދިންގެ އަގުތައްވެސް އުޅެނީ އެކި ވަރުގަ އެވެ. އަދި ދުވާލެއްގެ މައްޗަށް 3-4 ކްލަޔަންޓުންވެސް އާދެ އެވެ.\n"ރިސްކު ބޮޑުވާނެ. އެހެންވެ އަގު ބޮޑުވަނީވެސް. ދެން އަންހެން ކުއްޖާ އެ ކަމެއް ކުރަން އޯކޭ ވާ އަގެއްވެސް އޮންނާނެތާ. އެވަރު ނަގާފަ ފައިދާ ވާ ވަރަށް އަގު ކިޔާނީ. އަހަރުންނަށް ހަފްތާއެއްގެ މައްޗަށް މަދުވެގެން 7،000 ޖެހޭ. އަންހެން ކުއްޖާއަށް ލިބިދާނެ 10،000 ނުވަތަ 15،000 ވެސް، އެޔަށްވުރެ ގިނައިންވެސް. ޑިޕެންޑްސްް، ކްލަޔަންޓުންގެ އަދަދަށް، ބައެއް މީހުން ލާރި ހުންނާތީވެ އިތުރަށްވެސް ދޭނެ، ދެވަނަ ފަހަރަކަށް." އެމީހާ ކިޔައިދިނެވެ.\nމިއީ މިފަދަ އެންމެ ޓެލެގްރާމް ޗެނެލްއެއް ނުވަތަ އެންމެ ރިންގެއްގައި ކަންތައް ހިނގާ ގޮތުގެ ވާހަކަ އެވެ. މިފަދަ ޗެނެލްތަކާއި ވިޔަފާރިތައް ގުނާ އަދަދު ނުކުރެވޭހާ ގިނަ އެވެ.\nބްލެކްމެއިލް، ފޭރުން އަދި ސިޔާސީ ބޭނުން!\nގާނޫނީ އިމުން ބޭރުން ކުރާ މިފަދަ ހަޑިހުތުރު ފާހިޝް އަމަލުތަކާއި ނުބައި ވިޔަފާރިތަކުން އެތައް އެތައް ނުބައި ކަމެއްގެ ކުރިފަޅަ އެވެ.\nމިފަދަ ކަންކަމާ ދެކޮޅަށް މަސައްކަތްކޮށް ފަޅާއަރުވައި އަދި މިފަދަ ވިޔަފާރިތަކުގެ އަޑި އެނގޭ ބައެއް މީހުން ބުނާ ގޮތުގައި މީގައި ސިޔާސީ މަންފާ ހޯދުމާއި، ބްލެކްމެއިލް ކުރުން އަދި ފޭރުމުގެ އަމަލުތައްވެސް ހިނގަނީ މަދަކުންނެއް ނޫނެވެ. އަދި މި ވިޔަފާރިތަކުގެ ޝިކާރައަކަށްވާ ކުދިންގެ އޮރިޔާން ކާޑު ބެހުމަކީވެސް ހަމަ އާދައިގެ މަތިން މި ވިޔަފާރިތަކުގައި ކުރާ ކަންކަމެވެ.\nމިފަދަ ވިޔަފާރިތަކުގެ މައުލޫމާތު ކޮންމެވެސް ވަރަކަށް އެނގޭ އަދި އޮރިޔާން ކާޑުގެ ވިޔަފާރިތަކާއި ގުރޫޕުތައް ފަޅާއެރުވުމުގެ މަސައްކަތްކުރާ އެއް ފަރާތެއް ބުނިގޮތުގައި މިފަދަ ވިޔަފާރިތައް ކޮވިޑުގެ ފުރަބަންދާ އެކު ވާޗުއަލްކޮށްވެސް ވަނީ ކުރިޔަށްގެންގޮސްފަ އެވެ.\nބަލިމަޑުކަމުގެ ތެރޭގައިވެސް މި ވިޔަފާރި މަޑުޖެހޭ ގޮތެއް ނުވި އެވެ. ގާނޫނީ ގޮތުން ހުއްދަ އެތައް ވިޔަފާރިތަކަކާއިއެކު މި ވިޔަފާރިވެސް ވަނީ ވާޗުއަލް ދުނިޔެއަށް ފުންމާލާފަ އެވެ. އެގޮތުން ވީޑިއޯ ކޯލް، ސެކްސްޓިންގް އަދި ލައިވް ޝޯތަކެއްވެސް ލޮކްޑްއުންގެ ތެރެއިން މާލޭގައި ވަނީ ކުރިޔަށް ގެންގޮސްފަ އެވެ.\nހަވީރު ގަޑީގައި މާލޭގެ މަގެއްމަތިން އާންމުންގެ ބަޔަކު. -- ސަން ފޮޓޯ\n"ލޮކްޑައުން ތެރޭ ވާޗުއަލްކޮށްވެސް އެކަހަލަ ޝޯތަކެއްވެސް ބޭއްވި. އެކި އެޕްލިކޭޝަންތައް ބޭނުންކޮށްގެން. އެފަދަ އެއް ޝޯއަށް ވަންނަން މީހުން ފައިސާ ޓްރާންސްފާ ކުރަނީ. ފުލުހުންނަށްވެސް މިކަން ހުށަހެޅިން. މާ ބޮޑު އެދެވޭ ޖަވާބެއް ލިބިފައެއް ނުވޭ،" އެމީހާ ކިޔައިދިނެވެ.\n"އާ ކަމެއް ނޫން އެއީ. ހަމަ މަޝްހޫރު އެންމެން ދަންނަ މީހުންވެސް ކުރޭ. ކުރިންވެސް އަދި މިހާރުވެސް ރާއްޖޭގެ ރިސޯޓުތަކަށް ދާ ބައެއް ނަށާ ގުރޫޕުތަކުގެ ކުދިންވެސް ކުރާ ކަމެއް. ބައެއް ފަހަރު ފައިސާއަށް. އެ ރިސޯޓުތަކުގެ މަތީ މަގާމުތަކުގައި ތިބޭ މީހުންނާއިއެކު. ދެން ބައެއް ފަހަރު ގެސްޓުންނާ އެކުވެސް. އެކްސްޕްލޮއިޓް ކުރަނީ ކުދިން ހަމަ."\nސަބަބަކީ؟ ފައިސާ! ފައިސާ! ފައިސާ!\nއޮރިޔާންކާޑު ބަހާ ޓެލެގްރާމް ޗެނެލްތަކެއް ފަޅާއަރުވާލި އެމީހާ ބުނިގޮތުގައި އެކަން ކުރާ އެއްވެސް އަންހެން ކުއްޖަކީ އެކަން ކުރަން ބޭނުންވެގެން ކުރާ ބައެއް ކަމަށް ގަބޫލުކުރަން އޭނާއަށް ދައްޗެވެ.\nއެމީހާވެސް ބުނީ އެފަދަ ވިޔަފާރިތަކުގެ "ވަކީގައި" ޖެހިފައިވާ އަންހެނުންވެސް އެކަން ކުރަނީ އެއީ ފަސޭހައިން ފައިސާ ހޯދޭނެ ކަމަކަށްވެފައި، ގޭގެ ހަރަދުތަކާއި އަމިއްލަ ހަރަދުބަރަދުގެ ކަންކަން ދެކޮޅު ނުޖެއްސޭތީ އެވެ. އަދި އެއީ އެދެވޭ ތައުލީމެއް ލިބިފައި ނެތީމައި ނުވަތަ ރަނގަޅު ވަޒީފާއެއް ހޯދަން އުނދަގޫވުން ނުވަތަ ނާޖާއިޒު ފައިދާ ހޯދަން އުޅޭ ގާތް މީހެއްގެ ސަބަބުން ނުވަތަ އާއިލީ މައްސަލަތަކާ ހުރެވެސް ބައެއްމީހުން ކުރާ ކަމެއް ކަމަށް އޭނާ ލަފާކުރި އެވެ.\nމާޗް 20، 2020 -- ސަން ފޮޓޯ/ ފަޔާޒު މޫސާ\n"ހަމަ ރީއްޗަށް އެނގޭނެ ބަލާލާފަ. އެކަހަލަ ލައިފްސްޓައިލްއެއްގަ އުޅެންޏާ. އެއީ އެ އަދާކުރާ ވަޒީފާއަކުން ނުލިބޭނެކަން އެފޯޑުކުރަން އެކަހަލަ ލައިފްސްޓައިލެއް. ދެން އެ ލަގްޝަރީގައި އުޅެން ބޭނުންވެގެން ނުވަތަ އެ ފެންވަރުގައި އުޅެ އެކަން ދަމަހައްޓަން ކުރާ ކަމެއް. އެކުދިން އެކްސްޕްލޮއިޓް ކުރަނީ ހަމަ އެ. ދެން އެކަކުވެސް އެއްބަހެއް ނުވާނެތާ...ހަށިވިއްކަމޭ ކިޔާފަ. އެކަމަކު އެއި ހަމަ ތެދު ހަގީގަތް، ވަރަށް ބޮޑަށް އޮވޭ އެކަން. އެންމެންނަށްވެސް އެނގޭނެ" އެމީހާ ކިޔައިދިނެވެ.\nހަށިވިއްކުމުގެ އުކުޅުތަކަކީ ރާއްޖޭގައި އޮޕަރޭޓްކުރާ ގޭންގުތަކުންވެސް އެކަމުގެ ބޭނުން އެކި ގޮތްގޮތަށް ހިފާ ކަމެކެވެ.\n"މިސާލަކަށް ބްލެކްމެއިލްކުރަން އަންހެންކުއްޖާ ފޮނުވަފާނެ ޖެހިފަ އޮންނަ ގޭންގް ބައެއް ކައިރިއަށް. ހަމަ އާންމުކޮށް އެކަން ކުރާނީ އޭގެން މީހަކާއި ގާތް މީހެއް، އަނތްބެއް ނުވަތަ ރައްޓެއްސެއް. އެއީ އެއްކަލަ ބްލެކްމެއިލް މެޓީރިއަލް ހޯދަން. މިއީ ހަމަ ސިޔާސީ ގޮތުންވެސް ވާ ކަންކަން." އޭނާ ކިޔައިދިނެވެ.\nމި ރިޕޯޓަށް ވާހަކަދެއްކި ކޮންމެ މީހަކުވެސް ބުނީ ހަށިވިއްކުމުގެ ވިޔަފާރި ކުރަނީ އެކަމުން ލިބޭ ބޮޑު އާމްދަނީގެ ސަބަބުން ކަމަށެވެ. އަދި އެއީ ވަރަށް ސާފު، މާ ގިނަ ސަބަބުތަކެއް އޭގެ ފަހަތުގައިވާ ކަމެއް ނޫނެވެ.\nމާލެ ސިޓީ: ރާއްޖޭގެ ރެޑް ލައިޓް ޑިސްޓްރިކްޓް\nބައެއް ފަރާތްތަކުން އެކަން ކުރާ އަންހެނުންނަކީ ނުފޫޒުގައި ޖެހިގެން "އެކްސްޕްލޮއިޓް" ކުރެވޭ ބައެއްކަމުގައި ބުންޏަސް ރާއްޖޭގައި މަސައްކަތްކުރާ ބައެއް ސައިކޮލޮޖިސްޓުންނާއި އިޖުތިމާއީ މަސައްކަތުގެ ދާއިރާގައި މަސައްކަތްކުރާ ބައެއް މީހުންގެ ބަސްތައް ހުރީ މިއާއި ދިމާ އިދިކޮޅަށެވެ.\n"އެއީ ލައިފްސްޓައިލް ޗޮއިސްއެއް. ތިބޭފުޅުން ނޫސްވެރިކަން ކުރަން އެދޭ ގޮތަށް، އެބޭފުޅުންވެސް ބޭނުންވަނީ އެކަން ކުރަން. އެއީ ހަމަ އިހުތިޔާރުގައި އޮތް ކަމެއް. ކޮންމެ ހާލަތެއްގައި ހަޔާތް އޮތްނަމަވެސް އެފަދަ ހަޑިހުތުރު އަމަލެއް ކުރާކަށް ނުޖެހޭނެ. ހަމަ އަމިއްލަ ޗޮއިސްއެކޭ ދެންނެވޭނީ، ބަޔަކު ނާޖާއިޒު ފައިދާއެއް ނަގަނީއެއް ނޫން." ރާއްޖޭގައި މަސައްކަތްކުރާ ސައިކޮލޮޖިސްޓެއްގެ ކައިރިން މިކަހަލަ ވިޔަފާރިތަކުގައި ބައިވެރިވާ ފަރާތްތައް ބައިވެރި ވަނީ ކީއްވެގެންތޯ އަހާލުމުން ދިނީ މި ޖަވާބެވެ.\nމާލެ މަތިން -- ސަން ފޮޓޯ/ ފަޔާޒް މޫސާ\nއެފަދަ ވިޔަފާރިތަކުން ނިކުންނާނެ ނޭދެވޭ މައްސަލަތަކަށް އަލިއަޅުވާލަމުން އެ ސައިކޮލޮޖިސްޓު ބުނީ އެކަމުގެ އެންމެ ބޮޑު ނޭދެވޭ ނަތީޖާއަކީ ހަމަ އެންމެންނަށްވެސް އެނގޭނެ ކަމެއް ކަމަށެވެ. އަދި އެއީ މުޖުތަމައުގައި ފެތުރިއްޖެނަމަ ވަރަށް ނުރައްކާތެރި ކަމެއްކަމަށް އޭނާ ބުންޏެވެ.\n"އެސްޓީޑީ ބަލިތައް. އެއީ އޭގެ އެންމެ އޮބްވިއަސް ނޭދެވޭ ނަތީޖާއަކީ." އޭނާ ކިޔައިދިނެވެ.\nއިޖުތިމާއީ މަސައްކަތް ކުރާ ޖަމިއްޔާއެއްގައި ހަރަކާތްތެރިވާ ފަރާތަކުން ބުނިގޮތުގައި މިފަދަ ވިޔަފަރިތަކުން ދީނީ އަދި އިޖުތިމާއީ އެތައް މައްސަލައެއް ނިކުމެ އެވެ.\nއޭގެ ތެރޭގައި ދީނީ އެއްބައިވަންތަކަން އަދި އަގީދާގެ ބާރު ދެރަވެ، އާއިލާތައް ރޫޅި، ކައިވެނިން ބޭރުގައި ބަލިވެ އިނުން، ދެބަސްވުން އުފެދި މުޖުތަމައުގެ ހަމަޖެހުން ގެއްލޭ ހިސާބަށްވެސް ކަންކަން ދިޔުމަކީ ހަމަ އިސާހިތަކު ވެދާނެ ކަމެއްކަން އެބޭފުޅުން ގަބޫލުކުރެ އެވެ. އަދި ރާއްޖޭގައި ކުރިއަށް އޮތްތަނުގައިވެސް މި ވިޔަފާރީގެ ސަބަބުން އިތުރު ޒުވާނުން މަގުފުރެދި ގައުމުގެ ކުރިމަގަށްވެސް ނޭދެވޭ އެތައް އަސަރެއް ކުރިމަތިވާނެ އެވެ.\nމިއީ ހައްތަހާވެސް މިކަަމުން ނިކުމެދާނެ މައްސަލަތަކެކެވެ. މި ރިޕޯޓަށް ހޯދި ހޯދުންތަކުން ފާހަގަވިކަމަކީ ރާއްޖޭގައި ވަރަށް ބޮޑަށް މި ސަގާފަތް އަށަގެންފައިވާ ކަމެވެ. ނޭނގިތިބެނަމަވެސް މިތިބީ މިހާރު ހަށި ވިއްކުމުގެ ހާއްޔެއްގެ ތެރޭގައި ކަމެވެ.\nރާއްޖެގެ އެހެން ރަށްރަށުގައިވެސް ހަށިއްކުމުގެ އަމަލުތައް އޮތްނަމަވެސް، އެކަންކަން ކުރަނީ މާލޭގައި މިކުރާ ފެންވަރުގައެއް ނޫނެވެ. މި ރިޕޯޓުގެ ތަހުގީގަށް ހޭދަވި އެއް މަސް ދުވަހުން މާލޭގައި މިކަން ކުރާލެއް ވަރަށް ފުޅާވެފައި ޓެކްނޮލޮޖީގެ ގޮތުން ވެސް އުޅެނީ ކުރީގަ އެވެ.\nއެހެން ގައުމުތަކުގެ ސިޓީތަކުގައި "ރެޑް ލައިޓް" ޑިސްޓްރިކްޓްގެ ނަމުގައި ހާއްސަ ސަރަހައްދުތަކެއް މިކަމަށް ނަން މަޝްހޫރުވެފައިވިޔަސް ރާއްޖޭގައި އެފަދަ ޑިސްޓްރިކްޓެއް ނެތެވެ.\nއެހެންނަމަވެސް ރާއްޖޭގައި އޮތީ މާލެ ސިޓީ އެވެ. މާލޭގެ ވަކި ސަރަހައްދެއް ނޫނެވެ. މާލެއަކީ ރާއްޖޭގެ ރެޑް ލައިޓް ޑިސްޓްރިކްޓެވެ.\nމިފަދަ އެންމެ ރިންގެއްގެ އޮޕަރޭޝަންތައް މި ފެންވަރުގައި ކުރާނަމަ އަދި މިފަދަ ކިތައް ރިންގު އޮންނާނެބާ އެވެ؟ ގާނޫނު ތަންފީޒުކުރާ އިދާރަތަކުން މިފަދަ ރިންގުތައް ހުއްޓުވުމަށް އެދެވޭ މަސައްކަތްތަކެއް އެބަ ކުރޭ ހެއްޔެވެ؟ މި ސުވާލުތައް އުފެދެނީ އެ ވިޔަފާރި ހިންގާ ފެންވަރުގައި ރޭވުންތެރިކަން ބޮޑުކަމުންނެވެ.


Random testing mihaaru madhuvaane, dhaanvee Flu Clinic ah | Mihaaru\nޚަބަރު / ބަލިމަޑުކަން\nރެންޑަމް ޓެސްޓިން މިހާރު މަދުވާނެ، ދާންވީ ފްލޫ ކްލިނިކަށް\nމާލޭގައި ކޮވިޑް-19 އަށް ޓެސްޓް ކުރަން ސާމްޕަލް ނަގަނީ. -- ފޮޓޯ/މިހާރު\n18 ނޮވެމްބަރ 2020 - 12:12\nމާލެ ސަރަހައްދުން ކޮވިޑް-19 އަށް ރެންޑަމް ސާމްޕަލް ނެގުން ކުރިއާ އަޅާބަލާއިރު މިހާރު ތަންކޮޅެއް މަދުވާނެ ކަމަށާއި މިހާރު ބޮޑަށް ބާރު އަޅަނީ ބަލީގެ އެއްވެސް އަލާމާތެއް ހުރެއްޖެ ނަމަ ފްލޫ ކްލިނިކަށް ދާން ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން މިއަދު ބުނެފި އެވެ.\nމާލެ ސަރަހައްދުގައި ކޮވިޑް-19 ފެތުރުމުން ލޮކްޑައުން ކުރުމަށް ފަހު ލުއި ދިނީ ރެންޑަމް ސާމްޕްލިން ނުވަތަ އެކްޓިވް ސަވައިލަންސްގެ މަސައްކަތް އިތުރުކޮށްފަ އެވެ. އެގޮތުން މާލެ އާއި ހުޅުމާލެ އާއި ވިލިމާލޭގައި ވެސް ސަރަހައްދުތަކުން މީހުން ހުއްޓުވައި، ރެންޑަމްކޮށް އަންނަނީ ސާމްޕަލް ނަގަމުންނެވެ.\nއެޗްޕީއޭގެ ޑިރެކްޓަ ޖެނެރަލް ތަސްލީމާ އުސްމާން "މިހާރު" އަށް ވިދާޅުވީ މިވަގުތު މައިގަނޑު ފޯކަސް އަކީ އެކި ސަރަހައްދުތަކުން ފެންނަ އައުޓްބްރޭކްތައް ކޮންޓްރޯލްކުރުން ކަމަށެވެ. ހަދަމުން އަންނަ ރިސޯޓުތަކާއި އެއާޕޯޓު ފަދަ ތަންތަނުން ފެންނަ ބޮޑެތި ކްލަސްޓާތައް ކުރިއާލައި ދެނެގަތުމަށް އެ ތަންތަނުން ޓެސްޓުކުރަން މިހާރު ސަމާލުކަން ދޭ ކަމަށް އޭނާ ވިދާޅުވި އެވެ.\n"އެކަހަލަ ތަންތަނަށް ރާއްޖެއިން ބޭރުން މީހުން ގެނެސް ކަރަންޓީނަށް ފަހު މަސައްކަތް މި ކުރުވަނީ. އަނެއްކާ އޭގެ ތެރެއަށް އެބަ ގެންދޭ މާލެ އިން މީހުން ދެން ބޮޑު އައުޓްބްރޭކަކަށްވާ ފަހުން އެނގޭ އިރު އޭގެ އެޔެއް މިއެއް ނޭނގެ،" ތަސްލީމާ ވިދާޅުވި އެވެ.\nއޭނާ ވިދާޅުވި ގޮތުގައި އެފަދަ ތަންތަނުން މީހުން މާލެ ވެސް ދަތުރުކުރެ އެވެ. އެހެންވެ، ނޭނގި ތިބެ މާލެ ތެރޭގައި ވެސް ކޮވިޑް-19ގެ އިތުރު ކްލަސްޓާތައް އުފެދުމުގެ ފުރުސަތު އެބައޮތް ކަމަށް އޭނާ ވިދާޅުވި އެވެ.\nމާލެ ސަރަހައްދުން ކޮވިޑް-19 އަށް ޕޮޒިޓިވްވާ އާންމުކޮށް ދުވާލަކު 50 އަށް ވުރެ ދަށުގައި ހުންނަތާ މަހެއްހާ ދުވަސް ފަހުން ހޯމަ ދުވަހު އެ އަދަދު 100 އިން މައްޗަށް ދިޔަ އެވެ. އޭގެ ދެެ ބައިކުޅަ އެއް ބަޔަށް ވުރެ ގިނަ މީހުންނަކީ ހަދަމުން އަންނަ ރިސޯޓުތަކާއި އެކި މަސައްކަތު ސައިޓްތަކުން ފެނުނު މީހުންނެވެ.\nތަސްލީމާ ވިދާޅުވީ މާލެ ތެރޭގައި ކުރިއާ އަޅާބަލާއިރު ބަލި ވަރަށް ބޮޑަށް ކޮންޓްރޯލްވެފައިވާ ކަމަށެވެ. ނަމަވެސް މިކަމަށް އަދިވެސް އާންމުންގެ އެއްބާރުލުން ބޭނުންވާ ކަމަށް ވިދާޅުވި އެވެ.\n"އަޅުގަނޑުމެން މިހާރު ބޮޑަށް ލަފާ ދެނީ ފްލޫ ކްލިނިކަށް ދާން. ބަލީގެ ކުޑަ އަލާމާތެއް ހުއްޓަސް. މީހަކާ ބައްދަލުވިޔަސް، ރޯގާ ޖެހުނަސް، ބަލިހެން ހީވިޔަސް ފްލޫކްނިކްތަކަށް ދާން ސަޖެސްޓު ކުރަނީ،" ތަސްލީމާ ވިދާޅުވި އެވެ.\nމާލެ ސަރަހައްދުގައި ފްލޫ ކްލިނިކުން ނަގާ ސާމްޕަލްތަކުން ޕޮޒިޓިވްވާ މީހުންގެ އަދަދު ދަށްވެފައި ހުރުމަށް ފަހު މިހާރު އަނެއްކާވެސް ކުޑަކޮށް މައްޗަށް ޖެހިލާފައިވާ ކަމަށް އެޗްޕީއޭ އިން ވަނީ މި ހަފުތާގައި ބުނެފަ އެވެ.\nއިއްޔެގެ އިރު އޮއްސި 6:00 އާ ހަމަ އަށް ރާއްޖޭން ފެނުނު ކޮވިޑް ކޭސްތަކުގެ އަދަދު ވަނީ 12,355 އަށް އަރައިފަ އެވެ. މީގެ ތެރެއިން 11,388 މީހުން ވަނީ ބަލިން ރަނގަޅުވެފަ އެވެ. އަދި 45 މީހަކު ބަލީގައި މަރުވެފައިވެ އެވެ.\nބަލިމަޑުކަން ހެލްތު ޕްރޮޓެކްޝަން އެޖެންސީ ތަސްލީމާ އުސްމާން، ހެލްތު މިނިސްޓްރީ ސިއްހަތު\nރާއްޖޭގަވެސް ކޮވިޑް މިއޮތީ ހަމަ ރަނގަޅަށްވެސް އަތަށްގޮވާފަ! ކޮވިޑްގެ ހާލަތު އަންގަދޭ ގްރާފް ހަދަން ތިބި މީހުން ބޯގޮވައިގެން މިހާރު ޓީވީ ޕްރެސް އަކުންވެސް ނުފެނޭ! މިކަން ބަލަހައްޓަންތިބި މީހުންނަށްވެސް ވާއެއް ނުވާއެއް ނޭނގެ! އެކަމަކު ސަރުކާރުގެ ދީލަތިކަމުން ފްރަންޓްލައިން އެލަވަންސް ބަރާބަރަށް ދޭތޯއްޗެ!!\nބަލިޖެހި އަލާމާތެއް ނުފެންނަންޏާ ކިހިނެއް ފުލޫ ކުލިނިކަށް ދާނީ. މާލޭގައި ތިބި އެންމެން ނިކަން ޓެސްޓުކޮށްބަލަ؟\nކިހިނެއްހަދަން މިއުޅެނީ. ބަޔަކަށް ވާނުވާ ނޭނގުނަސް، ނޫނީ އެނގޭކަމަށް ނުހެދިޔަސް މިވާނުވާ، ހަދާނުހަދާ، ކުރަންއުޅޭ ކަންތައް އެނގޭ މީހުން އެބަތިބި.\nދިވެހިންނޭ، އަސްލު މިބުނަނީ ކީކޭކަން އެބަ އިނގޭތަ؟ މިބުނަނީ ޓްރޭސް ނުކުރެވޭ ވަރަށް ފެތުރިއްޖެޔޭ، އެހެންވީމަ ކަލޭމެން ކަލޭމެންގެ ރައްކާތެރިކަން ހޯދާށޭ. ޕެންޑަމިކްއެއް އައިސްގެން އެންމެ ސަކަރާތްކޮށް ކަންތައް ދިޔަ އެއް ޤައުމު އިނގިރޭސިވިލާތް، އެކަމަކު އެތަނުގެ ހެލްތް ސެކްރެޓަރީވެސް އެހެރީ ބަހައްޓާފަ މިކަންތައްތައް ނިމެންދެން. ދިވެހިރާއްޖެ މިކަންތައް ސިޔާސީކޮށްލިކޮށްލީނުން މިއޮތީ ވާނެ އެއްޗެއް ވެނިމިފައި. ޓޭކް ކެއަރ އެވްރީވަން. ޔޫ އަރ އޮން ޔުއަރ އޯން.\nއެނބަރަގަނޅުވޭ، ބާރަށް އިގުތިސޯދު ރަގަނޅުކޮށް އަނގަޔާ އަތާދިމާވޭތޯ ގަދައަޅާ މަސައްކަތް ކުރެވޭތޯ ބަލަންވީ، ސަރުކާރުގެ މުވައްޒަފުންނާ ކުންފުނިތަކުގައި އުޅޭމީހުންނަށް މިކަންކަން ރަގަނޅެއްނުވާނެ އެއީ މަސްނިމުމުގެ ކުރިން އްެކައުންޓަށް މުސާރަޖަމާވާނެ، ލާރިނެތިޖިއްޔާ ސަރުކާރުން އިތުރު ޓެކުސް ނަގާގެންވެސް، މުސާރަދޭނެ، އެކަމަކު ޕުރައިވެޓްސެކްޓަރ މިޖެހެނީ ގުރުބާންވާން، އަދި ޓެކުސް ދައްކަން ލާރިހޯދަންވެސް،\nހިންގާލާދޯ އެބަ ކެރަފާ؟ ރައީސް ސޯލިހަށް ވަރަށް ސަލާމް\nފްލޫ ކްލިނިކަށް ދިއައީމަ ދެނީ އެންޓިބަޔޮޓިކް. ކޮވިޑް ޓެސްޓް ހަދާފަ ޕޮޒިޓިވްނުވާއިރުވެސް އެބަ އެ ކާންޖެހޭ. އެހެން ބައެއް ޑރން ކުރިން ބުނެ އުޅެމުން އައީ އެންޓިބަޔޮޓިކަކީ ވައިރަލް ރޯގާއަށް ކާންވާ އެއްޗެއް ނޫނޭ. މިއީ ކިހިނެތްވާ ކަމެއްތަ؟\nބަލަ ތިޔަ ބުނަނީނު ކޮވިޑް ނެގަޓިވްއޭ . އެހެންވީމާ އެންޓިބަޔޮޓިކް ދޭން ޖެހޭ ހާލަތުަގައި ޑޮކްޓަރަށް ފެންނަނަމަ ދޭނެ. ވައިރަލް އެއްޗަކަށްވިޔަސް ސެކަންޑަރީ އިންފެކްޝަންއިން ސަލާމަތްވުމަށް އެންޓިބަޔޮޓިކް ދީފާނެ. ބަލީގައި ރަނގަޅުނުވެ ގިނަ ދުވަސް ވެއްޖެނަމަވެސް ބައެއް ފަހަރު އެންޓިބަޔޮޓިކް ދީފާނެ. އެހެޔޮ ޓެސްޓުތައް ނޯމަލް ކަމަށްދެއްކިޔަސް. ސޯ އިޓް ޑިޕެންޑް އޮން ސޯމެނީ ފެކްޓާސް.\nކޮވިޑް ޓެސްޓް ހަދުވާފަ ރިޒަލްޓް ނުލިބެނީސް އެ ބޭސް ކާން ފަށަން ބުނީ. ބަލީގައިވީ5ވަރަކަށް ދުވަސް. ފަހުން ރިޒަލްޓް ލިބުނަސް އެންޓިބަޔޮޓިކް ފެށީމަ ހުއްޓާނުލެވޭންނު. ދެން އަސްލު ކޮވިޑްޖެހުމުން އަނެއްކާ އެންޓިބަޔޮޓިކް؟؟؟\nހަކީމްބެޔަށް ހީވަނީ ބުލޫ ކޮއްކޮއަށް ތަންކޮޅެއް ބޮޑަށް އެނގެނީހެން. ބަލަ ރަނގަޅުނުވެ5ދުވަސްވީމަ ހާލަތައް ބަލާފައި ޑޮކްޓަރަށް ފެނިއްޖެނަމަ އެންޓިބަޔޮޓިކް ފެށުން ގޯހެއްނޫން. ކޮވިޑުގައިވެސް ދިމާވެދާނެ ސެކަންޑަރީ އިންފެކްޝަނަކުން ސަލާމަތްވުމަށް ބޭސް ފެށުމަކީ މައްސަލައެއް ނޫން. ޓެސްޓުން ކޮވިޑް ނެގަޓިވްވުމަކީ އަދި 100% ނެގަޓިވްވުމެއްވެސް ނޫން. ވީމާ ލިބޭ ގެއްލުމަށްވުރެ ލިބޭ ފައިދާ ވަޒަންކޮށް ބަލާއިރު ފަށަންވެއްޖެނަމަ ފަށާނެ. އޯކޭ\nފްލޫ ކްލިނިކް ހުންނަނީ ކޮންތާކު؟\nބުރިޖު ކައިރީގައި ހުންނާނެ އެއްތަން ، އަނެއްތަން ހުންނާނެ މާލެ ހިޔާ2ފުލެޓް ފުރަގަހުގައި ، އެއީ ކުރީގެ ރުމާލު2ޖަގަހަ. ޖާގަ ތަނަވަސްތަނެއް ބޮޑަށް ރަނގަޅު ވާނީ . ސަބަބަކީ އެއް މޭޒުގައި 3މީހުން ތިބެއްޖަނަމަ ކޮވިޑް ފެތުރޭ ، އިތުރު މޭޒެއް ގުލާލާފިއްޔާ ކޮވިޑް ބިރުގަންނާނެ. ކަލޯ މިވަރުން ފުދޭނެ ކަމަށް ހީކުރަން\nއެޔެއް މިޔެއް އެނގޭނެތަ ކެރަފާ ނަސީމު ފަދަ ޒުވާން ގާބިލު މީހެއް ގޮވައިގެން އުޅޭއިރު.، ހެހެހެ\nމި ތޮއްޖެހިފަ އޮތް ސިޓީއެއްގައި މާބޮޑަށް ތިޔަ ލުއިދީ މިކަން ނެތްކަމަށް ހަދަނީ. މިހެން ލުއިދިންގައުމުތަކަށް ވެގެންދާގޮތް ހަމަ ނުފެންނަނީތަ؟ ނިއުނޯމަލްގައި ވެކްސިން ލިބެންދެން އެންމެން އުޅެންވީ. އެޗްޕީއޭގެ މަގްސަދު މިހާރު އޮޅޭހެން ވެސް އެބަހީވޭ.


Vaki Haalaiy Thakehgai Raajje In Beyrun Anna Meehun Ves Dhen Quarantine Vaakah Nujeheyne - Vaguthu\n4 ހަފްތާ ކުރިން ( އޭޕްރީލް 16, 2021 )\nރާއްޖޭގައި ކޮވިޑް-19 ފެތުރޭތީ ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން އަޅާފައިވާ ރައްކާތެރިކަމުގެ ފިޔަވަޅުތަކުގެ ތެރެއިން، ރާއްޖެއިން ބޭރުން ދަތުރުކުރާ ފަރާތްތައް ކަރަންޓީނު ވުމުގެ އުސޫލަށްވެސް ލުއިތަކެއް ދީފިއެވެ.\nއެޗްޕީއޭއިން މިރޭ މިކަން ހާމަކޮށް ނެރުނު ޢިއުލާނުގައި ބުނެފައިވާ ގޮތުން، ރާއްޖެއިން ބޭރުން އަންނަ ފަރާތްތަށްވެސް 20 އޭޕްރިލް 2021 އިން ފެށިގެން، ވަކި ޙާލަތްތަކެއްގައި ކަރަންޓީނުވާ ނުޖެހޭގޮތަށް ރާއްޖެއަށް އެތެރެ ވެވޭނެ ކަމަށެވެ.\nކަރަންޓީނުގެ މުއްދަތު ފުރިހަމަކުރަން ނުޖެހޭ ގޮތަށް ރާއްޖެއަށް އެތެރެ ނުވެވޭނީ، ސިއްޙީ ޚިދުމަތްދޭ މަރުކަޒުތަކުގައި މަސައްކަތްކުރާ ފަރާތްތަކާއި، ޑޭކެއާ ސެންޓަރުތަކުގައި މަސައްކަތްކުރާ ފަރާތްތަކާއި، ސްކޫލްތަކުގައި މަސައްކަތްކުރާ ފަރާތްތަކުގެ އިތުރުން ރެޒިޑެންޝަން ކެއާގެ ޚިދުމަތްދޭ ތަންތަނުގައި މަސައްކަތްކުރާ ފަރާތްތަކަށް ކަމަށް އެޗްޕީއޭއިން ވިދާޅުވެއެވެ.\nކަރަންޓީނުގެ މުއްދަތު ފުރިހަމަކުރާ ގޮތަށް މިފަދަ ފަރާތްތަކަށް ރާއްޖެއަށް އެތެރެ ވެވޭނީ ކޮވިޑަށް ނައްސިކަން އަންގައިދޭ ޕީ.ސީ.އާރު ޓެސްޓެއްގެ ނަތީޖާ އޮވެގެން، ނުވަތަ ރާއްޖެއަށް އެތެރެވުމަށްފަހު މި ޓެސްޓު ހަދާ ގޮތަށެވެ.\nއެޗްޕީއޭއިން ވިދާޅުވިގޮތުގައި އިސްވެ ބަޔާންކޮށްފައިވާ ފަރާތްތައް ފިޔަވައި އެހެން ފަރާތްތަކަށް ކަރަންޓީނާއި ނުލައި ރާއްޖެއަށް އެތެރެވެވޭނީ ވަކި ޚާއްސަ ކަންކަމެއް ފުރިހަމަވެފައި ވުމުންނެވެ. މިގޮތުން ފަތުރުވެރިން ހިމެނޭހެން ރާއްޖެއަށް އެތެރެވާ ފަރާތްތަކުން ވެކްސިންގެ ދެ ޑޯޒް ފުރިހަމަކޮށްފައި ވުމާއެކު ދެވަނަ ޑޯޒް ޖަހާފަހުން ދެ ހަފްތާ ވެފައިވާ ނަމަ ރާއްޖެއަށް އެތެރެވުމަށްފަހު އެފަރާތްތައް ކަރަންޓީނު ވާކަށް ނުޖެހޭނެއެވެ. އަދި އެފަދަ މީހުން ރާއްޖެއަށް އެތެރެވާއިރު ޕީ.ސީ.އާރު ޓެސްޓެއްގެ ނަތީޖާ އޮތުންވެސް ލާޒިމެއް ނޫނެވެ.\nއެޗްޕީއޭއިން ވިދާޅުވީ، މިގޮތަށް ބަޔާންކޮށްފައި ވީނަމަވެސް އެ އޭޖެންސީން ކަނޑައަޅާ ޚާއްސަ ޙާލަތްތަކުގައި އޭޖެންސީން އަންގާ ގޮތެއްގެ މަތީން އަމަލު ކުރެވޭނެ ކަމަށެވެ.\nމިރޭ އެޗްޕީއޭއިން ވަނީ ވެކްސިން ދެ ޑޯޒް ހަމަކޮށް އޭގެ ފަހުން ދެ ހަފްތާ ފުރިހަމަކޮށްފައިވާ ފަރާތްތަކަށް ކަރަންޓީނާއި ނުލައި ރާއްޖޭގެ އެއްރަށުން އަނެއް ރަށަށް ދަތުރުކުރުމުގެ ލުއިވެސް ދޭން ނިންމާފައެވެ. ނަމަވެސް މިގޮތުގެ މަތީން ރާއްޖޭގެ އެއްރަށުން އަނެއް ރަށަށް ދަތުރުކުރެވޭނީ، ދަތުރުކުރާ ރަށެއްގެ އާބާދީގެ 60 އިންސައްތަ މީހުންނަށް ކޮވިޑް ވެކްސިންގެ ޑޯޒްތައް ހަމަވެފައިވާނަމަ އާއި، ރަށެއްގައި ބަލިއުޅޭ ނިސްބަތް5އިންސައްތައަށްވުރެ މަތި ރަށަކުން އެނޫން ރަށަކަށް ދަތުރުކުރާނަމަ ކޮވިޑަށް ނައްސި ޕީ.ސީ.އާރު ނަތީޖާއާއެކު އެވެ.\nކޮވިޑް-19 ރާއްޖޭގައި ފެތުރެން ފެށުމާއި ގުޅިގެން ރާއްޖޭގައި ފުރަބަންދުގެ އުސޫލުތައް ޤާއިމްކޮށްފައިވާތާ އިއްޔެއަށް ވަނީ އަހަރެއް ވެފައެވެ. މި އުސޫލުތައް އެކުލަވާލާފައި ވަނީ ރާއްޖޭގައި ބަލި ފެތުރޭ މިންވަރު ހިފެހެއްޓުމުގެ ގޮތުންނެވެ.\nކޮވިޑް-19 އާއި ގުޅިގެން ރައްކާތެރިކަމުގެ ގިނަ ފިޔަވަޅުތައް އަޅާފައި އޮންނަތާ ގިނަ ދުވަސްތަކެއް ވެގެން ދިޔައިރުވެސް މި ބަލިމަޑުކަން ރާއްޖޭގައި އަދި އެކަށީގެންވާ މިންވަރަކަށް ހިފެހެއްޓިފައެއް ނުވެއެވެ. ޚާއްސަކޮށް މާލެ ސަރަޙައްދަށް މި ބަލީގެ ނުރައްކާ އަދިވެސް އިންތިހާއަށް އޮތްކަން ފާހަގަކޮށްލެވެއެވެ.\nއޭޕްރީލް 16, 2021 10:10\nހެލްތު ކާޑު ހިފައިގެން އެންމެނަށްވެސް ދަތުރު ކުރެވޭ !\nއޭޕްރީލް 16, 2021 10:37\nރާއްޖޭން ބޭރުން އަންނަ މީހުނައް ކޮންމެހެން ލުއީ ދޭކައް ނުޖެހޭ ، ބޭރުން އައިއްސިއްޔާ 14 ދުވަސް ކަރަންޓީން ބަހައްޓަން ޖެހޭ.


RELIGION: Dhoguhedhumuge uqubaayi\nދޮގު ހެދުމުގެ އުގޫބާތް\nމިއުއްމަތަކީ އެއްމެ ފަހުގެ އުއްމަތެވެ. މިއުއްމަތުގެ ނަބިއްޔާ صلى الله عليه وسلم އަކީ އެންމެ ފަހުގެ ނަބިއްޔާއެވެ. އެކަލޭގެފާނު ފޮނުވުން އެއީވެސް ޤިޔާމަތުގެ ޢަލާމާތެކެވެ. ޤިޔާމަތުގެ ކުދި ޢަލާމަތްތަކަކާއި ބޮޑެތި ޢަލާމަތްތަކެއްވެއެވެ. އެކަންކަންވަނީ އިސްލާމް ދީނުގައި ވަރަށް ސާފުކޮށް ބަޔާންކޮށްދެއްވާފައެވެ. އެގޮތުން، ޤިޔާމަތް ކައިރިވުމުގެ ވަގުތު ޖެހުމުން ފާޅުވާ ކުދި ޢަލާމާތްތަކުގެ ތެރޭގައި، ދޮގާ މަކާރާއި ހީލަތް އާއްމުވުން ހިމެނެއެވެ. މިއަދު އަޅުގަނޑުމެންނަށް ފެންނަމުން މިދަނީވެސް އެފަދަ ދުވަސްތަކެކެވެ.\nބަސްބުނުމުގެ މިނިވަންކަން އިންތިހާއަށް ގޮސްވައިވާ ދުސްވަރެކެވެ. އެމީހަކު ހިތުހުރި އެއްޗެއް، އެމީހަކު އެދޭގޮތަކަށް ކިޔައި ގޮވަނީއެވެ. ދޮގެއް ތެއްދެއް ބެލުމެއްނެތި، ހިތަށް އެރި ކޮންމެ ވާހަކައެއް، ދާދި ފަސޭހަކަމާއެކު ބުނެލާފަ ދޫކޮށްލަނީއެވެ. ވަކިން ޚާއްޞަކޮށް، ޒަމާނީ މުވާސަލާތުގެ ވަޞީލަތްތައް މިހާ ކުރިއަރާފައިވާ ޒަމާނެއްގައި، އިޖްތިމާޢީ ވިއުގަތަކުގެ ތެރޭގައި ކޮންމެ މީހަކަ ބޭނުން ކޮންމެ އެއްޗެއް ބުނުމުގެ ފުރުޞަތު މިވަނީ ނުހަނު ފަހިވެފައެވެ.\nވިސްނާނުލާ ދުލުން ބުނާ ނުރަނގަޅު ބަސްތަކުގެ ސަބަބުން ގިނަ ބަޔަކު މޫނުވަތަށް ނަރަކައަށް އެއްލައިލެވޭނޭ ކަމުގައި ކީރިތި ރަސޫލާ صلى الله عليه وسلم ވަނީ ޙަދީޘް ކުރައްވާފައެވެ. ހަމައެފަދައިން، ކޮންމެ މީހަކު ބުނާ ކޮންމެ ބަހެއްވެސް ލިޔުއްވާ މަލާއިކަތުންތަކެއް ވާކަމުގައި ވަނީ އަންގަވާފައެވެ. މިޒަމާނަށް ވިސްނާއިރު، ވާހަކަ ދެއްކުމުގެ ވަސީލަތް ބަދަލުވެފައިވީނަމަވެސް، އޮންލައިން ޕުލެޓްފޯމްތަކާއި، ސޯޝަލް މީޑިޔާގެ ވަޞީލަތްތަކުގައި ވާހަކަ ދެއްކި ކަމުގައިވިޔަސް ދޮގު ހެދުމާއި ދޮގު ފެތުރުމަކީ އޭގެ ނުރައްކާތެރިކަން ބޮޑު ކަމެކެވެ. މި ލިޔުމުގައި އަޅުގަނޑު މި ބަލާލަނީ ދޮގު ހެދުމުގެ ނުބައިކަމުގެ މައްޗަށެވެ.\nދޮގު ހެދުމުގެ ސަބަބުން ދުނިޔެ މަތީގައި ދޮގުވެރީންނަށް ހުރި ޢުޤޫބާތްތަކެވާ ކަމުގައި ދަންނަބޭކަލުން ދެކެލައްވައެވެ. ދޮގު ހެދުމަކީ ހުރިހާ ނުބައިކަމެއްގެ މުލެވެ. ހުރިހާ ނުބައިކަމެއްގެ އަޞްލު ގުޅިފައިވަނީ ދޮގުވެރިކަމާއެވެ. އިބްނުލް ޤައްޔިމު رحمه الله ގެ ވިދާޅުވެފައިވެއެވެ. "މާތް ﷲ ވަޙީކުރައްވާފައިވާ މިބަސްފުޅު ﴿ إِنَّ الْأَبْرَارَ لَفِي نَعِيمٍ * وَإِنَّ الْفُجَّارَ لَفِي جَحِيمٍ ﴾ (الانفطار: 13، 14) މާނައީ: "ހަމަކަށަވަރުން، ހެޔޮލަފާ މީހުންވަނީ، ނިޢްމަތުގެ ސުވަރުގޭގައިކަން ކަށަވަރެވެ. * އަދި ހަމަކަށަވަރުން، ކާފިރުންވަނީ، ނަރަކައިގައިކަން ކަށަވަރެވެ." މި އާޔަތުގައި މިވާ ނިޢުމަތާއި ޢަޒާބަކީ ހަމައެކަނި ސުވަރުގެ އާއި ނަރަކައިގެ ވާހަކަ އެކަންޏެއް ނޫނެވެ. އަދި ކިއެއްތަ! އެއީ އިންސާނާގެ ތިން ގޮވަތީގައި އޭނާއަށް ލިބޭ ނިޢުމަތް ނުވަތަ ޢަޒާބުގެ ވާހަކައެވެ. އެއީ، ދުނިޔޭ އާއި ބަރުޒަޚުގެ ޢާލަމުގައާއި، އަބަދަ ދެމިގެންވާ އާޚީރަތުގެ ގޮވަތީގައެވެ. ހެޔޮ މީހުންވަނީ މި ތިން ގޮވަތީގައިވެސް ނިޢުމަތުގައެވެ. އަދި ނުބައިކަމުގެ އަހުލުވެރިންވަނީ މި ތިން ގޮވަތީގައިވެސް ޢަޒާބުގައެވެ."\nދޮގުވެރީންނަށް ދުނިޔެ މަތީގައި ކުރިމަތި ކުރައްވާ ޢުޤޫބާތުގެ ތެރޭގައި ޢިލްމުވެރިން އެތައް ކަމެއް ބަޔާންކުރައްވާފައެވެ. އޭގެ ތެރޭގައި؛\n* އެކެއް: ދޮގުވެރީންނަށް ނަފްސުގެ ރާހަތު ލިބުމެއް ނުވެއެވެ. ހިތްހަމަ ޖެހުމުން އެބައިމީހުންވަނީ މަޙުރޫމުވެފައެވެ. ކީރިތި ރަސޫލާ صلى الله عليه وسلم ޙަދީޘް ކުރައްވާފައިވެއެވެ. «دَعْ مَا يَرِيبُكَ إِلَى مَا لَا يَرِيبُكَ، فَإِنَّ الصِّدْقَ طُمَأْنِينَةٌ، وَإِنَّ الكَذِبَ رِيبَةٌ» رواه النسائي والترمذي މާނައީ: "ކަންކަމުގައި ތިބާއަށް ޝައްކުވާ ކަންތައްތައް ދޫކޮށްލައި، ޝައްކުނުވާ ކަންކަމުގައި ހިފާށެވެ! ހަމަކަށަވަރުން، ތެދުވެރިކަމަކީ ހިތް ހަމަޖެހުމެކެވެ. އަދި ދޮގަކީ ޝައްކުއުފެދޭ ކަމެކެވެ."\nމި ޙަދީޘުން އެނގޭގޮތުގައި ދޮގަކީ ޝައްކާ، ނުތަނަ ވަހުމުތައް ހިތުތެރޭ އުފައްދާ އެއްޗެކެވެ. އަދި ހިތްހަމަ ޖެހުމުން މަޙުރޫމު ކުރުވާ ކަމެކެވެ. ބައެއް ދަންނަ ބޭކަލުންގެ ބަސްތަކުގައިވެއެވެ. "ދޮގަކީ ހުރިހާ ނުބައިކަމެއް އޭގައި އެކުވެފައިވާ ކަމެކެވެ. އަދި ނުބައި ހުރިހާ ކަމެއްގެ އަސާސެވެ. ދޮގުވެރިކަމުގެ ނިމުމަކީ ނުބައި ނިމުމެކެވެ. ދޮގު ހެދުމުގެ ނަތީޖާއަކީ ނުބައި ނަތީޖާއެކެވެ. އެހެނީ ދޮގުވެރިކަމުން އުފެދެނީ ދޭތެރެ ޖެއްސުމާއި ފިތުނައެވެ. މި ފިތުނަތަކުގެ ސަބަބުން މީސްތަކުން މެދުގައި ރުޅިވެރިކަން އުފައްދައި، އެ ރުޅިވެރިކަން ޢަދާވާތްތެރިކަމަށް ބަދަލުވެގެން ދެއެވެ. މީސްތަކުންގެ މެދުގައި ޢަދާވާތްތެރިކަން ޢާއްމު ވެއްޖެނަމަ، ހަމަޖެހުންގެއްލިގެން ދެއެވެ."\nއިބްނުލް ޤައްޔިމު رحمه الله ވިދާޅުވެފައިވެއެވެ. "ހިތުގެ ހަމަޖެހުމަށްވުރެ ބޮޑު ނިޢުމަތެއްވޭ ހެއްޔެވެ! އަދި ހިތުގެ ޢަޒާބަށްވުރެ ބޮޑު ޢަޒާބެއް ވޭހެއްޔެވެ! ބިރުވެރިކަމާއި، ކަންބޮޑުވުމާއި، ހިތާމައާއި، ހިތް ނުތަނަވަސް ކަމާއި، ﷲ ގެ މަގުން އެއްކިބާވެ، އެއިލާހު ފިޔަވައި އެހެން ފަރާތަކަށް ލެނބި، މާތް ﷲ އާއި ތިމާއާ ދެމެދުގައި ހުރަސްތަކެއް އެޅި، އާޚިރަތުގެ ހެޔޮކަން ހޯދުމުން އެއްކިބާ ކުރުވަނިވި ކަމަކަށްވުރެ ބޮޑުވެގެން ޢަޒާބެއް ކޮބައިހެއްޔެވެ! މާތް ﷲ ފިޔަވައި އެހެން ފަރާތަކަށް ހިތް ލެނބިއްޖެނަމަ ތިން ފަހަރުގެ މަތީން ޢަޒާބު ދެއްވޭ ހުއްޓެވެ." (އެބަހީ: ދުނިޔޭގަ އާއި ކަށްވަޅުގައާއި އާޚިރުތުގައިވެސް ޢަޒާބު ލިބޭ ހުއްޓެވެ.)\nއިބްނުލް ޤައްޔިމު رحمه الله ގެ މިބަސްފުޅުތަކުގައި އެވާ ވާހަކަތައް ކީރިތި ޤުރްއާނުގައި މާތް ﷲ ވަނީ އަންގަވާފައެވެ. އެއިލާހު ވަޙީކުރައްވާފައިވެއެވެ. ﴿ وَمَنْ أَعْرَضَ عَن ذِكْرِي فَإِنَّ لَهُ مَعِيشَةً ضَنكاً وَنَحْشُرُهُ يَوْمَ الْقِيَامَةِ أَعْمَى﴾ (طه 124) މާނައީ: "އަދި ތިމަންރަސްކަލާނގެ ހަނދުމަކުރުމުން އެކިބާވެ ފުރަގަސްދީފިމީހާ ދަންނާށެވެ! ފަހެ، ހަމަކަށަވަރުން، އެމީހަކަށް އޮތީ، ދަތި ދިރިއުޅުމެކެވެ. އަދި ޤިޔާމަތް ދުވަހުން އެމީހަކު ކަނުމީހެއްގެ ގޮތުގައި މަޙުޝަރަށް ފޮނުއްވާހުށީމެވެ."\n* ދޭއް: ދޮގަކީ ހިތުގެ ބަލިމަޑުކަންޖައްސާ ކަމެކެވެ. ހިތުގެ ބަލިމަޑުކަމެއް ޖެހިފައިވާ މީހަކަށް ހަމަޖެހުމެއް ނުލިބޭނެތެވެ. މިކަން ވަރަށް ސާފުކޮށް ބަޔާންކުރައްވައި ވަޙީކުރައްވާފައިވެއެވެ. ﴿ وَمِنَ النَّاسِ مَنْ يَقُولُ آمَنَّا بِاللَّهِ وَبِالْيَوْمِ الْآخِرِ وَمَا هُمْ بِمُؤْمِنِينَ * يُخَادِعُونَ اللَّهَ وَالَّذِينَ آمَنُوا وَمَا يَخْدَعُونَ إِلَّا أَنْفُسَهُمْ وَمَا يَشْعُرُونَ * فِي قُلُوبِهِمْ مَرَضٌ فَزَادَهُمُ اللَّهُ مَرَضًا وَلَهُمْ عَذَابٌ أَلِيمٌ بِمَا كَانُوا يَكْذِبُونَ ﴾ (البقرة 8 – 10) މާނައީ: " އަދި ﷲ އާއި އާޚިރަތް ދުވަހަށް އީމާންވެއްޖައީމޭ ބުނެއުޅޭ ބަޔަކުވެސް މީސްތަކުންގެ ތެރެއިންވެއެވެ. އެބައިމީހުން މުއުމިނުންކަމުގައި ނުވެއެވެ. * ﷲ އަށާއި އީމާންވި މީހުންނަށް، އެމީހުންހިތުން، އޮޅުވައިލަނީއެވެ. އެ އޮޅުވައިލަނީ، އެމީހުންގެ އަމިއްލަ ނަފްސަށްކަމުގައި މެނުވީ ނުވެއެވެ. އެކަންވެސް އެމީހުންނަށް އިހުސާސެއްނުވެއެވެ. * އެބައިމީހުންގެ ހިތްތަކުގައި ވަނީ ނިފާގުގެ ބަލިމަޑުކަމެކެވެ. ދެން، ﷲ، އެބައިމީހުންގެ ބަލިމަޑުކަން އިތުރުކުރެއްވިއެވެ. އަދި ދޮގުހަދައި އުޅުނަތީވެ، އެބައިމީހުންނަށް ހުރީ ވޭންދެނިވި އަޒާބެކެވެ."\nވީމާ، ދޮގުހަދާ މީހަކީ ހިތުގެ ބަލިމަޑުކަމެއްގައިވާ މީހެކެވެ. އެހެނީ ދޮގުވެރިކަމުގެ އިދިކޮޅަކީ ތެދުވެރިކެމެވެ. ތެދުވެރިކަން މަގުދައްކަނީ ހެޔޮ ކަމަށެވެ. ހަމައެފަދައިން، ދޮގުވެރިކަން މަގުދައްކަނީ ނުބައި ކަންތަކަށެވެ. ވިޔާނުދާ ނުރަނގަޅު ޢަމަލުތަކުގެ މަތީގައިވާ މީހާވަނީ ކެކުޅުތަކާއި ނަފްސާނީ ވޭންތަކެއްގެ ތެރޭގައެވެ. ނަމަވެސް އޭނާގެ ނުބައިކަންކަމަށް އަމުރުކުރާ ނަފްސު، އެކަންކަން އޭނާއަށް ވިސްނައިދެނީ އުފާވެރިކަމެއްގެ ގޮތުގައެވެ.\n* ތިނެއް: ދޮގުވެރިކަމަކީ ރިޒުޤު ބަންދުކުރައްވާ ކަމެކެވެ. އަދި ރޯދިބަރަކާތް އުނިކުރައްވާ ކަމެކެވެ. ބައެއް ރިވާޔަތްތަކުގައިވެއެވެ. މައިންބަފައިންނަށް ހެޔޮކޮށް ހިތުމަކީ އުމުރު ދަންމަވާ ކަމެކެވެ. އަދި ދޮގަކީ ރިޒިޤު އުނިކުރައްވާ ކަމެކެވެ. ދޮގާ މަކަރާއި ހީލަތުގެ ސަބަބުން ބަރަކާތް ނެތިގެން ދެއެވެ. ވިޔަފާރީގައި އޮޅުވާލައި ދޮގުހަދާ މީހާގެ ބަރަކާތް ކެނޑިގެން ދެއެވެ. އެމީހުންގެ އަތުގައިވާ މުދަލާ ފައިސާ ގިނައެއްކަމަކު، އެތަކެތީން ވަނީ ބަރަކާތް ނެތިގޮއްސައެވެ. އެކަމުގެ ސަބަބުން އެމުދަލުން އޭނާއަށް ލިބޭ ހިތް ހަމަޖެހުމެއް ނޯވެއެވެ. އަދި އެމުދަލުގެ މަންފާ މަދެވެ.\n* ހަތަރެއް: ދޮގުވެރިކަމަކީ މީސްތަކުންގެ ނަފުރަތު ލިބޭ ކަމެކެވެ. ދޮގު ހެދުމުގައި ދެމިހުރެއްޖެ މީހާ، މީސްތަކުންގެ މެދުގައި ދޮގުވެރިއެއްގެ ގޮތުގައި އެނގިގެންދެއެވެ. އަދި މީސްތަކުންގެ ކުރިމަތީގައި އޭނާގެ އަގުވެއްޓެއެވެ. އޭނާގެ ބަސް ގަބޫލު ނުކުރެވޭ މީހެއްކަމުގައި ވެގެންދެއެވެ.\n* ފަހެއް: ދޮގުވެރިކަމަކީ ހިދާޔަތުން މަޙުރޫމު ކުރުވާ ކަމެކެވެ. މާތް ﷲ ވަޙީކުރައްވާފައި ވެއެވެ. ﴿ إِنَّ اللَّهَ لَا يَهْدِي مَنْ هُوَ مُسْرِفٌ كَذَّابٌ ﴾ (غافر 28) މާނައީ: "ހަމަކަށަވަރުން، އިސްރާފުކުރާ ބޮޑުދޮގުވެރިޔެއްކަމުގައިވާ މީހަކަށް، اللَّه ތެދުމަގެއް ނުދައްކަވާނެތެވެ."\nމިއާޔަތުގައި މިވާ އިސްރާފު ކުރުމޭ އޮތް ބަސްފުޅުގެ މާނައަކީ، މާތް ﷲ ކަނޑައަޅުއްވާފައިވާ އިންތަކުން ބޭރުވެ، ޙައްޤު ދީނަށް އިންކާރުކުރުމުގައި ހައްދުފަހަނައަޅާ ގޮސްފައިވުމެވެ. ތެދުމަގު ދޫކޮށް ބާޠިލު ކަންކަމުގެ މައްޗަށް ދެވިހިފާފައިވާ މީހާގެ ވާހަކައެވެ. އޭނާގެ ނުބައި އަމަލުތަކާއި ދޮގުވެރިކަމާއި، ޙައްޤަށް އިންކާރު ކުރުމުގައި ދެމިހުރުމުގެ ސަބަބުން އޭނާއަށް ތެދުމަގު ދެއްކެވުމުން މާތް ﷲ ވަނީ އޭނާ މަހުރޫމު ކުރައްވާފައެވެ.\nދޮގުވެރިކަމާއި، އަދި އެނޫން ފާފަތަކުގެވެސް އެންމެ ބޮޑު ޢުޤޫބާތަކީ، ދުނިޔެ މަތީގައި އެމީހަކަށް ނުބައި ކަންކަން ޒީނަތް ތެރިކޮށްދެއްވުމެވެ. އެފަދަ މީހަކަށް ނުބައި ޢަމަލުތައް ފެންނާނީ އެންމެ ހެޔޮ ގޮތް ކަމުގައެވެ. އަދި މާތް ﷲ ގެ މަގުން އެއްކިބާވެފައިވުން އެއީ އޭނާއަށް ލިބިފައިވާ އަބާއްޖަވެރިކަމެއް ކަމެއްކަމުގައި އެނާއަށް އިހުސާސް ނުކުރެވޭނެއެވެ. މިއަށްވުރެ ބޮޑު ޢުޤޫބާތެއް ކޮބައިތޯއެވެ!\nވީމާ، ދޮގުވެރިކަމުން އެއްކިބާވެ، ތެދުބުނާ މީހެއްކަމުގައި ވުމަށް މަސައްކަތް ކުރާށެވެ. އެހެނީ ތެދުވެރިކަން މަގުދައްކަނީ ހެޔޮ ކަމަށެވެ. ދޮގުވެރިކަން މަގުދައްކަނީ ނުބައި ކަމަކެވެ. އަދި ނުބައި އަމަލުތަކުގެ ނަތީޖާއަކީ އާޚިރަތުގައި ނަރަކައިގެ ޢަޒާބެވެ.


BREAKING NEWS: Hulhumale Highway In Car Eh Furolhaalaifi - Vaguthu\nހުޅުމާލޭ ހައިވޭ އިން ދުއްވާފައި ދިޔަ ކާރެއް ފުރޮޅާލައިފި\nހުޅުމާލޭ ހައިވޭ އިން ދުއްވާފައި ދިޔަ ކާރެއް ދެންމެ ފުރޮޅާލައިފިއެވެ.\nކާރު ފުރޮޅާލީ ބާރު ސްޕީޑްގައި ދުއްވާފައި ގޮސް މަގުގެ މެދުގައި ހުންނަ ޑިވައިޑަރުގައި ޖެހުމުން ކޮންޓްރޯލް ނުކުރެވިގެން ކަމަށް މަންޒަރުދުއް މީހުން ބުނެއެވެ.\nކާރު ފުރޮޅާލާފައި އޮތް މަންޒަރު ފެންނަ ފޮޓޯތައް މީސް މީޑިއާގައި ދަނީ ދައުރުވަމުންނެވެ. ފޮޓޯތަކުން ފެންނަ ގޮތުގައި އެކްސިޑެންޓް ހިނގި ސަރަހައްދުގައި ފުލުހުން ވެސް ދަނީ ހަރަކާތްތެރިވަމުންނެވެ.\nފުލުހުންގެ މީޑިއާ އޮފިޝަލް "ވަގުތު" އަށް މައުލޫމާތު ދެއްވަމުން ވިދާޅުވީ އެކްސިޑެންޓްގެ ރިޕޯޓް ފުލުހުންނަށް ލިބިފައި ވަނީ މިއަދު ހެނދުނު 07:50 ގައި ކަމަށެވެ. ކާރު ފުރޮޅާލިއިރު ކާރުގައި އިނީ އެންމެ މީހެއް ކަމަށާއި އޭނާއަށް އަނިޔާއެއް ނުވާ ކަމަށް ވެސް މީޑިއާ އޮފިޝަލް ވިދާޅުވިއެވެ.\nސިނަމާލެ ބުރިޖު ހުޅުވާ މާލެ އާއި ހުޅުމާލެ ހައިވޭއަކުން ގުޅުވާލި ފަހުން އެކްސިޑެންޓްތައް ވަނީ އިތުރުވެފައެވެ. ގިނަ ފަހަރަށް އެކްސިޑެންޓް ހިނގަނީ ބާރު ސްޕީޑްގައި ދުއްވައިގެންނާއި ޤަވައިދާއި ހިލާފަށް ޓޭކް އޯވާ ކުރަން އުޅުމުގެ ތެރޭގައެވެ.\nޖެނުއަރީ 4, 2019 08:49\nޖެނުއަރީ 4, 2019 09:00\nދުށްވާ ތަކެތީގެ ތެރޭން ހާއްސަކޮށް ކާރުތަކާއި ވޭންތަކުގެ ތެރޭން 1% ވެސް ސްޕީޑް ލިމިޓްގެ ތެރޭގައި ނުދުއްވާ. ސައިކަލްތައް ތަންކޮޅެއް ރަގަޅު. ސްޕީޑިން ހުއްޓުވަން ބޭނުން ނުވަނީ. ސްޕީޑް ކުރާ މީހުންގެ މައްސަލަ ހައްލު ކުރުން އެއީ ކޮލެރާ ނުވަތަ ޑެންގީ ހުން ހުއްޓަން ކުރަންޖެހޭ ފަދަ މަސައްކަތެއް ކުރަންޖެހޭ ކަމެއް ނޫން. އެކަން ހުއްޓުވަން ނަގާނީ ރައީސްގެ އޯޑަރެއް . ޤާނޫނު ތަންފީޒު ކުރަން. އެނިމުނީ!!!!!!އެކަން ކުރަން ބޭނުން ނުވަނީ ނުވަތަ ރައީސްގެ ވިސްނުން ހަމަ ކޮށީ. ސެލްޕީ ނަގަން ކުޅަދާނަ ވިއަސް .......!!!!!!!\nޖެނުއަރީ 4, 2019 10:43\nކިހާ ދެރަކަމެއް!! ހޭބަލިވެގެން ތިބެތަ މިދުއްވަނީ!! ބުރިޖުގެ ޖަހާފައި ހުރި ފެންސްތަކާ ތަންތަން ފުނޑި މިހަލާކުވަނީ!! ކިތައް ގެއްލުން މިހާރު ބުރިޖްގައި ހަރުކޮށްފައި ނުވަތަ ލިންކް ރޯޑްގައި ހުރި ތަކެއްޗަށް ލިބިއްޖެ!! އެއްވެސް ބަދަލެއް ލިބިއްޖެތަ؟ އަމިއްލަ އިހުމާލުން ފަރުވާކުޑަކޮށް ދުއްވައިގެން ދައުލަތުގެ މުދަލަށް ތަންތަނަށް ލިބޭ ގެއްލުމުގެ ބަދަލު ވީހާވެސް އަވަހަށް ކުރު މުއްދަތެއްގެތެރޭ ނެގެންޖެހޭނެ އެކަން ކުރި މީހެއްގެ އަތުން!! ވަގުތުން ނެދެއްކޭނަމަ ދެއްކެންދެން ޖަލަށް ލާންޖެހޭނެ!! ހަރުހަދާ ހަރުކަށި ފިޔަވަޅު އެޅި އެކަން ތަންފީޒު ރަގަނޅަށް ނުކުރެވޭނަމަ މިގައުމުގެ ޙާލަތު ދުވަހަކު ރަގަނޅެއް ނުވާނެ!! މިނޫނީ މިކަހަލަ ގައުމެއް އޮވޭބާ ދުނިޔޭގެ؟ ކޮންމެ މީހަކު ހިތުހުރިގޮތަކަށް ގާނޫނުތަކާ ގަވާއިދުތަކާ އެއްޗެހި މުގުރާލާފަ ތަންތަނަށް ގެއްލުންދީފަ ޖެހިގެން އަންނަ ދުވަހުވެސް ހަމަޖެހިލައިގެން މިމުޖުތަމަޢުތެރޭ އުޅެމުންދާތަން މިފެންނަނީ!! ދުނިޔޭގެ ނެތޭ މިކަހަލަ ވިޔާނުދާ ގައުމެއް!! ހުރިހާކަމެއް ފަސޭހަކޮށްލައިގެން ތިބޭތަން މިފެންނަނި! އެހެންގައުމުތަކުގެ ބިދޭސީންވެސް ހަމަ ބޭނުންގޮތަކަށް މިގައުމުގައި އުޅެމުން މިދަނީ!! އިމިގްރޭޝަންގެ ގާނޫނާ ޚިލާފަށް މިގައުމުގައި ބިދޭސީން އުޅޭ ޢަދަދެއްވެސް ނޭގޭ!! ކިތަންމެ ވަރަކަށް ސިޔާސީވިޔަސް މިގައުމު ގައުމެއްގެ ގޮތުގައި ދަރިންގެނދަރީންނާ ހަމަޔަށް ގެންދަންޖެހޭ!! ބާބޭރިކް އިސޫލުތައް ފިލުވަންޖެހޭ!! ގާނޫނު އެންމެނަށް ހަމަހަމަޔަށް ތަންފީޒުކުރެވެންޖެހޭ!! މިގައުމަށް ދިމާވެގެން މިއުޅޭ ހުރިހާ ކަމެއްގެ ޒިންމާ ސިޔާސީ މީހުން އުފުލަންޖެހޭނެ!! ދައުލަތުން އުފުލަންޖެހޭނެ!! ކޯޓްތަކުން އުފުލަންޖެހޭނެ!!!\nޖެނުއަރީ 4, 2019 09:03\nއެމްޑީޕީގެ ވެެރިކަމެއްގަ ރައްޔިތުންގެ ރައްކަލަކަށް ކަމެއް ނުކުރެވޭނެ ހުސް އަނގަތަޅާނީ! ކިތަށް މީހުންގެ ފުރާނަ މިދަނީ ސިޓީކައުން ސިލަށް، ޓުރާންސްޕޯޓަށް އަދި އެމްސީ ހަމީދުއަށް ނުބެލެހެއްޓިގެން!\nޖެނުއަރީ 4, 2019 12:21\nކޮންމެކަމެއް ސިޔާސީ ކުރާތި މިހިރަ މަ******!!\nޖެނުއަރީ 4, 2019 13:10\nކަލޭ އަރަންވީނުން ގައުމު އިސްލާހު ކުރަން\nކިތައް މީހުންގެ ފުރާނަ ގޮސްފި؟ ޒާތީ ނުވެހުރޭ\nޖެނުއަރީ 4, 2019 13:32\nމީ ސިޓީ ކައުސިލްގެ މައްސަލައެތަ ނޫނީ ދުއްވިމީހާ ގޭގަ އިންދާ ވީ ކަމެއެތަ މިކަހަލަ ކަޑު ކޮސް މި އުޅެނީ\nޖެނުއަރީ 4, 2019 09:33\nތިގޮތައް ލިބޭ ގެއްލުން ތަކަށް ކާރު ދުއްވާ މީހާގެ އަތުން ހަރަދު ކުރަން ޖެހޭނެ...ހޭކެނޑިގެން ނުޖެހެ ކާރު އަދި ސައިކަލް ވެސް ދުައްވާކަށް...ދެ ދުވަހުން އެއްދުވަހު މިފެންނަނި ފެންސުގެ ބައެއް ހަލާކުވެފަ އޮންނަ ތަން..\nޖެނުއަރީ 4, 2019 09:37\nތިޔަ ކާރަކީ މި އުޅޭ މެމްބަރ ބޮޗޭ ގެ ކާރު. ޑަމޭ އިންނަނީ މާ ގިނައިން ބޮއިގެން ކަމަށް ވަނީ!!!\nޖެނުއަރީ 4, 2019 10:15\nބޭފުޅާޔައް މާބޮޑަށް އިނގިލައްވަނީ.\nޖެނުއަރީ 4, 2019 09:57\nތިވާނީ އެއްލަކިން. ލައިސެންސް ލިބުނު މީހެކަށް.\nޖެނުއަރީ 4, 2019 11:02\nނޫން މިކާރު ފުރޮޅާލިތހަން އަޅުގަނޑު ދުށިން. ޚާރު ދުއްވާފަ ދިޔައީ ވަރަށްމަޑު. ޢޭގެ ހެކެއް ދޯ ޑްރައިވަ އައް ކަމެއްނުވުން\nޖެނުއަރީ 4, 2019 11:08\nހުޅުމާލެ މާލެ ބަސްވެސް ދުއްވަނީ ކަނޑަ އެޅިފައިވާ ސްޕީޑަށްވުރެ ބާރުކޮށްކަމަށް ފާހަގަކުރެވޭ.\nޖެނުއަރީ 4, 2019 11:40\nމިވަރުގެ ތަންތަން ހަދާއިރު އެބަ އެގެންޖެހޭ ދޯ ދުނިޔެ ރަންވެގެން، ބޮލަށް ވައި އަރައިގެން، ރާ ބައިގެން ތޮފި އަޅަިއގެން، އުޅޭ ކޫލް ކުދިންނާ މީހުން އިންސާނުންގެ ސިފައިގައި މިތާގަ އެބަ އުޅޭކަން. ގިނަފަހަރަށް މި މީހުން މައިތިރި ވާނީ އެއްޗެއްގަ ޖެހުނީމަ. ލޮލަށް ނުފެންނަ މީހަކަށްވުރެ މި މީހުންގެ ހިތް އަނދިރި. ކަނު ސިކުނޑިއެއްގެ ވެރި ބައެއް.\nހަމަ ޖެހޭ މީހުން މިވަރު ދަނެގެން މިކަން ކުރިނަމަ މިހެނެއް ނުވީސް. އަހަރެން ޝުކުރު ކުރަން ޔާމީން މިކަން ކޮށްދިނީތީ.\nޖެނުއަރީ 4, 2019 12:23\nފެންސް ނެތްނަމަ އިތުރު ބަޔަކަށް ގެއްލުންވީސް. ވަރަށް ނުރައްކާ. ޕްރައިވެޓް ބޯޑްޖެހުނީމަ މަވަރެއްނެތިގެން ހޭކެންޑިގެން ދުއްވާނަގަނީ. މިކަހަލަ މުއްސަނދިންގެ ސަބަބުން އެތައްބަޔެއްގެ ފުރާނަ މިދަނީ ނުރައްކަލަށް ހުށައެޅިގެން. ފުލުހުން އެބަޖެހޭ ބަންދު ދުވަސްތަކު ހެނދުނު ނިދަން ނުތިބެ ހައިވޭގެ ތިބެގެން ރައްޔިތުގެ ސަލާމަތަށް އިތުރަށް ސަމާލުވާން.\nޖެނުއަރީ 4, 2019 12:26\nހައިވޭގައި ދުއްވާފައި ދިޔަ ކާރެއް ފުރޮޅާލައިފި ނަމަ މިކަމަކީ އެއީ ޓްރާންސްޕޯރޓް އޮތޯރިޓީ ޒިންމާ ނަގަން ޖެހޭނެ ކަމެކޭ ހައިވޭ އަށް އެރުމުގެ ކުރިން ސްޕީޑް ލިމިޓް ކުރަން ޖެހޭނެ ކަން ގަވާއިދަކުން ކަނޑަނޭޅި އޮތުން އެއީ ނެގްލިގެންސީ ގެ ނަމޫނާ އެކޭ ދެން ކޮބާތޭ ޕޮލިސް ކަމިޝަނަރު ތަމެން ފުލުހުން ހަމަ މަގަށް އަޅުވަނީ ފުލުހުންގެ އިދާރާގައި ތިބެގެން ކުކުޅު ފައި އަނގައިން ޗޫސް ޗޫސް އަޑު ގޮއްވަމުން ބަނޑު އަޅަމުންތޭ ދީސް އާރ ދަ ތިންގްްސް އައި ކާންޓް އިގްނޯރ..\nޖެނުއަރީ 4, 2019 12:43\nކޮބާ ރަންރީނދޫ ޓްވިޓަރޭ ދަ ބަތާހަރާމީ ދަހަރާމްކޯރޭ ދަ ބަނޑު ދޮންނައޭ ދަ ބޮޑު ކަރުވަޅޭ ދަ ސްޓޭޓްފަނޑް އިން ވައްކަންކުރެއޭ ދަ ސޮމާލިޔަނޭ ދަ ބަލާބޮޑޭ ދަ ކާޅުހެދުން ލައޭ ތަމެންނަށް ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ގެޓް ދަ ޕޮއިންޓް. ގުޑް ގުޑް..\nޖެނުއަރީ 4, 2019 13:24\nހަމަޔަކުނޫންވިއްޔަ ތިބެނީކީ. ޑިވައިޑަރުވެސް މުޅިން ހަލާކުވީނު.....؟؟؟\nޖެނުއަރީ 4, 2019 13:33\nޕްރަިވެޓް އެއްޗެއްނު... ކޮންޓްރޯލްނުވާ ވަރަށް ބާރުމިނުގަ ހޭކެނޑިގެން ދުއްވާ ބައެއްތީ... ތިމާޔަށް ކޮންޓްރޯލް ނުވާވަރަށް ދުއްވާއިރު، އެހެންމީހުންގެ ސަލާމަތާ ދޭތެރޭ ނުވިސްނާ ދުއްވާނަގަނީ... ޕްރައިވެޓް ކާރުތައްމީ ހަމަ މުސީބާތެއްމިހާރު... އެއްޗެއް ވިސްނިފަ މިހާރުތިބޭނީ...\nޖެނުއަރީ 4, 2019 14:22\nމަގަށް ލިބުނު ގެއްލުމުގެ ބަދަލު ނަގަން ވާނެ.\nބޮޑު ޖޫރިމަނާއެއް ކޮށްފަ ލައިސަންސް ވެސް ދެތިން އަހަރަށް ކެންސަލްކުރަންވީ.\nޖެނުއަރީ 4, 2019 14:38\nތިޔާއީ ހަމަ ފަތުރާ ޕްރޮޕެގެންޑާއޭ ތިޔާ ގޮތަށް ހުރަވަޅީގައި ޖެހި ސޯލާރ ޕެނަލްސް ތަކުން ސޭވް ވާ އެންމެ ލީޓަރު ޑީސަމެއް ވެސް ނެތޭ ހުރަވަޅިން ދުވާލަކު 5000 ލީޓަރު ޑީސަލް އަންދާއިރު ކޭވީން ވެސް އަންދަނީ ހަމަ އެވަރޭ ކޭވީ ގައި މާ ގިނަ ރޫމްސް ވެސް ހުންނާނެއޭ ތިޔާއީ ހަމަ ފަތުރާ ޕްރޮޕެގެންޑާއޭ ޕްރޮޕެގެންޑާއޭ ބަޔެއް ގެ ވިޔަފާރި ކުރިއެރުވުމަށް ޓަކައި ތިޔާއީ ބާރނިންގް އިންޓު ކޮރަޕްޝަން ކޮރަޕްޝަން ކޮރަޕްޝަން...\nޖެނުއަރީ 4, 2019 14:40\nތިޔައީ ޖިނާއީ ކުށަކަށް ހާދާކަށް ނުވޭތަ؟. މީހެއްގެ ގައިގަ ޖެހުނު ނަަމަ؟ ކުޑަކުއްޖެއްގެ ފުރާނަ ނުދަނީސް ފިޔަވަޅު އަޅަން ވެއްޖެ!!!! ހޭލާ!!!!


Midhiya Mahu MIRA Ah Aamdhaneege Gothugai 1.3 Billion Rufiya Libijje - Vaguthu\nމިދިޔަ މަހު މީރާ އަށް އާމްދަނީގެ ގޮތުގައި 1.3 ބިލިއަން ރުފިޔާ ލިބިއްޖެ\nމީރާ އިން ބުނީ، މިއީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށްވުރެ %19.4 އިތުރު އަދަދެއް ކަމަށެވެ.\nފެބުރުވަރީ މަހުގެ އާމްދަނީ އިތުރުވުމުގެ މައިގަޑު ސަބަބުތަކަކީ، ޖީ.އެސް.ޓީ އާއި ގްރީން ޓެކުހުގެ ގޮތުގައި ބަލަގަނެފައިވާ އަދަދު އިތުރުވުން ކަމަށެވެ. ޖީ.އެސް.ޓީ އަދި ގްރީން ޓެކްސް އިތުރުވުމުގެ ސަބަބަކީ ރާއްޖެއަށް ޓޫރިސްޓުން އައިސްފައިވާ މިންވަރު %13.6 އިތުރުވެފައިވުމެވެ.\nއަދި މީގެ އިތުރުން 2017 ވަނަ އަހަރު ބަލައިގަނެފައިނުވާ އެއަރޕޯޓު ޑިވެލޮޕްމަންޓް ފީ މި މަހުގެ ތެރޭގައި ބަލައިގަނެފައިވުންކަމަށް މީރާ އިން ވަނީ ބުނެފައެވެ.\nމީރާ އިން ބުނީ، ފެބުރުވަރީ 2018 ގައި އެ އޮތޯރިޓީއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީން ކަމަށެވެ. އެއީ 800.11 މިލިއަން ރުފިޔާ އެވެ. ދެން އެންމެ ބޮޑު އާމްދަނީއެއް ލިބިފައިވަނީ ބީޕީޓީއެވެ. އެއީ 122.88 މިލިއަން ރުފިޔާއެވެ. އަދި ގްރީން ޓެކްސްގެ ގޮތުގައި 77.35 މިލިއަން ރުފިޔާ ލިބުނުއިރު، އެއަރޕޯޓު ޑިވެލޮޕްމަންޓް ފީގެ ގޮތުގައި 65.61 މިލިއަން ރުފިޔާ އަދި އެއަރޕޯޓު ސާރވިސް ޗާޖެސް 65.58 މިލިއަން ރުފިޔާ ލިބިފައި ވެއެވެ. އަދި މީގެ އިތުރުން އެހެނިހެން ޓެކުހާއި ފީ 124.10 މިލިއަން ރުފިޔާ ލިބުނެވެ.\nފެބުރުވަރީ 2018ގައި ބަލަގެންފައިވާ އާމްދަނީގެ ތެރޭގައި 54.5 މިލިއަން އެމެރިކާ ޑޮލަރު ހިމެނެއެވެ.\nމާޗް 12, 2018 11:16\nއެކަމަކުވެސް ހަމަ ކޮންމެ ކަމެއް ކުރަނވެސް ލޯން މި ނަގަނި... މި ލާރިއަށް ވާ ގޮތެއް ނޭނގެ\nމާޗް 12, 2018 11:19\nމާލޭ ޕާކު، މާލޭ ހޮސްޕިޓާ، މާލޭ ސްވިމިންޕޫލް، މާލޭ އާޓިފިޝަލްބީޗު، މާލޭ 25 ބުރި ބުރީގެ އިމާރާތް، މާލޭ ހަޓް، މާލޭ ސާފުފެނާއި ނަރުދަމާފުޅު މާލޭ ބުރި ޖު... އަވަހަށް ތަރއްގީ ކޮށް ނިންމާލާފަ އަތްޖަހާ. އަތްޖަހާއިރު މުޅިރާއްޖެހިމެނޭހެން ރައްޔިތުން އަތްޖެހުމުގަ ބައިވެރިވާތި. ރަހަނުލާ މުގު ބަތްޕެން ކެކޭވަސް އެބަދުވާތަ.\nމާޗް 12, 2018 11:25\nލިބުނީތަ ނޫނީ ފެލާލެވުނީތަ؟\nމާޗް 12, 2018 11:36\nކެނެރީގޭ މުހަޢްމަދު ނަޝީދު ވެރިކަމުން ފޭބި މުނާސަބަތު މިއަހަރުވެސް ކުލަގަދަ ކޮށް ފާހަގަ ކުރަން އުޅެން ހަދައިގެން ރާއްޖެއަށް އިތުރު މުސީބާތް ކުރިމަތިވި. އެހެން ނޫންނަމަ މުޅި އަހަރުގެ ރެޕޯޓްވެސް ދާނީ ޕޮޒެތިވްކޮށް. އެހެންވީމައޭ އޭނަ ކަރުގަ ކަށްޓެއް ޖެހިގެނަ އުޅޭމީހަކުހެން ތެޅިބާލަނީ.\nމާޗް 12, 2018 19:20\nމީކީ ޔާމީން ވެރިކަމުގަ ހުރެގެން ލިބޭ އެއްޗެއް ނޫން.. ގާސިމް މެން ގަވައިދުން ދައްކާތީ ލިބެނި.